text:
ၸဝ်ႈပၢႆးမွၼ်း
ပိုၼ်းၵႅပ်ႈၸၢႆးမူး
- ၸိုဝ်ႈ – ၸၢႆးမူး ။
- ၸိုဝ်ႈပၢႆၵမ် – ၸၢႆးသႅင်လႅတ်ႇ။
- ဢူႈ+မႄႈ . – လုင်းၸၢႆး+ပႃႈဢူင်းၺုၼ်ႉ ။
- ပီႈၼွင်ႉ – ၸၢႆးမူး ၊ ၸၢႆးၼီး ၊ ၸၢႆးမျႃႉဢွင်ႇ ။
- ပီၵိူတ်ႇ – 15/01/1960 ပီႊတႆး ႒႐႕႔ ၼီႈ လိူၼ်ၵမ်လွင်ႈ(႓)ၶမ်ႈ၊ ဝၼ်းသုၵ်း ။
- တီႈၵိူတ်ႇ – ပွၵ်ႉတူၵ်း၊တႅၼ်ႈၼိူဝ်၊ဝဵင်းမိူင်းပၼ်ႇ ။
- ၼႃႈႁိူၼ်း – ၵူပ်ႉၵူႈ ပဵၼ်ႁိူၼ်း တင်း ၼၢင်းပႅင်း (လုၵ်ႈယိင်း လုင်းယၼ်ႇၼ + ပႃႈလဵၵ်ႉ မိူင်းပၼ်ႇ)။
- လုၵ်ႈလၢင်း – ၼၢင်းၸၢမ်ၶမ်း(ၵိူတ်ႇပီ 1984)၊ ၸၢႆးၸိူင်းမႂ်ႇ (ၵိူတ်ႇပီ 1990)၊ၼၢင်းသႅင်ဢိုၼ်းမိူင်း(ၵိူတ်ႇပီ1993) ။
- ပၢႆးႁူႉ – ဢွင်ႇပူၼ်ႉၸၼ်ႉ ႘ တီႈႁူင်းႁဵၼ်းၸၼ်ႉၵၢင်မိူဝ်ႈ 1975 သေၵႂႃႇသိုပ်ႇၶိုၼ်ႈႁူင်းမုၼ်းလႅင်း တီႈသၵႅင်း(ၸေႊၵႅင်း)မိူင်းမၢၼ်ႈ။
ၶၢဝ်းတၢင်း ၸူဝ်ႈပၢၼ် လႄႈၵၢၼ်ၸိူဝ်ႉၸၢတ်ႈ-
- 1979-80 ပဵၼ်ၶူးသွၼ် ႁူင်းႁဵၼ်းၶူးသွၼ် ၸၼ်ႉငဝ်ႈ လႄႈၸွႆႈၵၢၼ်ၸိူဝ်ႉၸၢတ်ႈ တီႈဝၢၼ်ႈႁူၺ်ႈၸွႆး၊ ဢိူင်ႇၼႃးဝွၼ်၊ ၸေႈဝဵင်းမိူင်းပၼ်ႇ။
- 1980 တႄႇတႅမ်ႈၵႂၢမ်း ဢၢႆႈသူႇယႃႈ ၵူၼ်းပျွင်း သေၸိုဝ်ႈယႂ်ႇလိုဝ်းလင်မႃး၊ ၵႂႃႇဢတ်းၵႂၢမ်း တီႈဝဵင်းတူၼ်ႈတီး(တွင်ႇၵျီး) ၶႅပ်း”ယုမ်ႉႁၢင်ႈလီ” ဢွၼ်တၢင်းသုတ်း။
- 1983 လႆႈၶဝ်ႈႁူမ်ႈၸွမ်း လၢႆးလုၵ်ႉၽိုၼ်ႉ တိုၵ်းဢဝ်ၶိုၼ်းမိူင်းပၢၼ် SURA တီႈပၢင်မႂ်ႇသုင် ပၢင်ၵမ်ႉၵေႃႇ ၊ ၶိုၼ်းပွၵ်ႈႁိူၼ်း သိုပ်ႇႁဵတ်းၶူးသွၼ်ထႅင်ႈ။
- 1984 ၵႂႃႇဢတ်းၵႂၢမ်း ၶႅပ်း ၽူႈလၵ်ႉၵႂၢမ်း သေ ၶိုၼ်းၶဝ်ႈၸွႆႈထႅမ် ၵၢၼ်ၽွမ်ႉႁူမ်ႈ ပၢၼ် TRC ၸွႆႈတႅမ်ႈႁၢင်ႈပပ်ႉ ၸိူင်းလႅဝ်း မၢႆ႑ ၼမ်းၼႃႈ ၸုမ်းၸိူင်းလႅဝ်းသေၵႂႃႇဢတ်းၵႂၢမ်းၶႅပ်းမၢႆ ႑ ဝၼ်းတႆးတေလွတ်ႈလႅဝ်း တီႈၵဵင်းမႆႇ။
- 1984-91 ႁဵတ်းၶူးသွၼ် ၽူႈၵွၼ်းႁူင်းႁဵၼ်း ၸိူဝ်ႉၸၢတ်ႈ ၸၼ်ႉငဝ်ႈ/ၸၼ်ႉၵၢင်/ၸၼ်ႉသုင် တီႈပၢင်ၵမ်ႉၵေႃႇသေ ဢတ်းၵႂၢမ်းထႅင်ႈ ၶႅပ်းၸိူင်းလႅဝ်း မၢႆ(႒)”ၼေႇ ဝိၼ်းၸူၼ်ၶႅပ်းၸွႆႉ”ပီႊ1985၊ဢွၵ်ႇၶႅပ်းမၢႆ(႓)”ၶဝ်ႈသၢၼ်ၵႃႈ”၊ပီႊ1986
- မၢႆ(႔)”ငွႆးတင်ႈလမ်”၊ပီႊ1987 မၢႆ(႕) “ၸၢႆးမူး-ၵွပ်ႈၽႂ်”၊ပီႊ1988 မၢႆ(႖)”ၵၢင်ၸႂ်ၵေႃႉလုၵ်ႉၽိုၼ်ႉ”၊ပီႊ1989 မၢႆ(႗)”တီႇမူဝ်ႇၶရေႇသီႇ ႁၢင်ၼူၵ်ႉယုင်း”1990-1991 ၽၢတ်ႇယၢၼ်မုၵ်ႉၸုမ်း SSRC သေ ၶဝ်ႈမိူင်းတႆးၶိုၼ်း၊ ၵႂႃႇၸွႆႈၵၢၼ်ယူႇၸွမ်း SSA တီႈၸဝ်ႈၵၢႆႇၾႃႉ ၸုမ်း႗ ၊ ဢတ်းဢွၵ်ႇၶႅပ်းၵႂၢမ်း “ၵႅပ်ႉၼိုင်ႈတူၼ်ႈတီး” တၢင်ႇယွၼ်းတႃႇဢတ်းဢွၵ်ႇထႅင်ႈ (႔)ၶႅပ်း တီႈၸုမ်းသိုၵ်းမၢၼ်ႈၵေႃႈ ဢမ်ႇလႆႈဢၶႂၢင်ႉ။
- 1994 ပွၵ်ႈၸူးၶိုၼ်းႁိူၼ်းၵဝ်ႇ ဝၢၼ်ႈလၵ်းတႅင်ႇ ဢိူင်ႇပဵင်းလူင် ၸေႈဝဵင်း ဝဵင်းႁႅင်၊ ၸေႈတွၼ်ႈၵဵင်းမႆႇ၊ ၸိုင်ႈထႆး။
- 26/႑2/1984 ၵိုင်ႉၵၢင်ႉလႆႈသဵင်ႈၵၢမ်ႇၵႂႃႇ တီႈႁိူၼ်း(ဝၢၼ်ႈလၵ်းတႅင်ႇ)သေမိူဝ်ႈသဵင်ႈၵၢမ်ႇၵႂႃႇဢယုလႆႈ 34 ပီႊယဝ်ႉ။
ၶႅပ်းၵႂၢမ်းၵမ်ႈၽွင်ႈ ဢၼ်ၶူၼ်ႉသွၵ်ႈႁၼ်ၺႃး
ငဝ်းႁၢင်ႈသဵင်ဢၼ်ၶူၼ်ႉသွၵ်ႈႁၼ်ၺႃး
ၵွပ်ႈၽႂ် | တႅမ်ႈ/ႁွင်ႉ ၸၢႆးမူး
V.1 မၢင်ႇၵုမ်းလဵင်ႉၵိၼ်ႁူဝ်ၶႅင်ဢွၼ်ႇသေ မၢင်ႇၵိူဝ်းပႂ်ႉၵိၼ်တေပိုင်ႈႁႅင်းလုၵ်ႈ ဢမ်ႇပွႆႇသွၼ် လိၵ်ႈလၢႆး ဢမ်ႇပွႆႇၶိုၼ်ႈ ႁူင်းႁဵၼ်း ႁဵတ်းၸိူင်ႉၼၼ် ႁဵတ်းၸိူင်ႉၼၼ်ၵုမ်ႇတိုၵ်းသူၼ်းပၼ် ၵုမ်ႇတိုၵ်ႉ သူၼ်းပၼ် ႁႂ်ႈႁဵတ်းၵၢၼ်…။
V.2 ယႂ်ႇမႃးယဝ်ႉလႄႈလုၵ်ႈၸၢႆးဢွၼ်ႇပေႃႈ ဢမ်ႇႁူႉတီႈသုင် တီႈတႅမ်ႇၵေႃႈ ယူႇꧦ ၵိၼ်လဝ်ႈမႃးသႂ်ႇꧦမင်ယႃႈပႃး ထူပ်းယဝ်ႉၼေႈ ၺႃးယဝ်ႉၼေႈ တွပ်ႇၶိုၼ်းပေႃႈသေလႃႇ ၶိုၼ်းမႄႈသေမိူၵ်ႈလိူင်းပႅတ်ႈ…။
Cho: တၢင်းမီးတီႈလႂ် တၢင်းၽိတ်းမီးတီႈၽႂ် တေၼေးၵုသူဝ်ႇႁႃႉ တေၼေးၵွပ်ႈၵၢမ်ႇႁႃႉ ၵွပ်ႈပေႃႈတင်းမႄႈ လုၵ်ႈလႆႈၸပ်းယၢမ်ႈ လုၵ်ႈလႆႈတိတ်းယႃႈ မၼ်းၵႆႉပွင်ႉလႃႇဝႃႈၸိူင်ႉၼၼ်ၵႂႃႇၼႄႈ…။
V.3 ၵုမ်ႇၸႂ်ႉလဵင်ႉလၢမ်းၵႂၢႆးထိုၵ်းယူႇလႄႈ ဢမ်ႇၽိုၵ်းႁဵၼ်းသွၼ်လိၵ်ႈလၢႆးၵႂႃႇလႄႈ သၢင်ႇထုၵ်ႇႁိုဝ်မေႃဝူၼ်ႉ တႃႇၵျေႃႇဢဝ်လိူဝ်လူၼ်ႉ ၵူၼ်းလူၼ်ႉလိူဝ် ဢွၵ်းဝူၼ်ႉတိုၼ်ႈ ၵႂၢမ်ႇႁၢႆႉၵွပ်ႈၽႂ် ၵၢမ်ႇႁၢႆႉၵွပ်ႈၽႂ် ပေႃႈတင်းမႄႈ…။
ၵႃႇထႃႇလိုပ်ႈၽီၽၢၼ် | တႅမ်ႈ/ႁွင်ႉ ၸၢႆးမူး
V.1 လွၵ်ႈၶၢပ်ႈလႅၵ်ႈၶူၼ်သေမႃးသဝ်းမိူင်းတူၼ် ပၢၼ်ပဵၼ်ပႃယိူဝ်ႇမူၼ်ႈယွၼ်းသူးၼူၵ်ႉဝိၼ် တေ ယၢၼ် လိၼ်မိၼ်ၶိုၼ်ႈမွင်းပႂ်ႉပိၵ်ႇၶႅင် သႅင်လီၶၼ်ပႆႇၶိုၼ်ႈ ၽွင်းတိုၵ်ႉႁွမ်ႁႅင်း…။
V.2 ၼႃႈၶႅင်ဢၢႆႈၼူၵ်ႇတိုဝ်ၶတ်းႁႅင်းၼမ်ႉၸႅဝ်ႈ ဢႅဝ်ၶႅင်ဢၢႆႈၼူၵ်ႇတိုဝ်ယုၵ်ႉႁႅင်းၸမ်ႈငႃ ဢဝ်ႁူဝ်ၸႂ်ၽိူၵ်ႇသႂ် ႁဵတ်း တိုၼ်းငဝ်ႈလၢင်းဢဝ်တူဝ်ၸႂ်ႂၵႅၼ်ႇၶႅင်ၼမ်း တၢင်းၶၢဝ်းၵႆ…။
Cho: လုပ်ႇသၼ်လင်ၶႂ်ႈတဵင်သၼ်ၶႂ်ႈပၼ်ၵၢၼ်ႉသုမ်းၾဝႃႉပၢၼ်ၵူၼ်း ၽိုတ်ႇၸႂ်ထူၼ်ႈၵပ်ႉၸႂ်ထူၼ်ႈ လွင်ႈၵၢၼ်မူၼ်ႈသိူဝ်းဝႆႉမိူင်းပၼ်ႇ ၼူၵ်ႇတိုဝ်တၼ်သဵၼ်ႈၸႂ်မိူၵ်ႈႁုၵ်းႁၢႆႉၶႂ်ႈဢွၵ်ႇပဵၼ်ၵမ်းႉႉႉၵေႃႈ…။
V.3 ၵွပ်ႈပိူူဝ်ႈလႆႈ ထိုင်ပၢၼ်လိင်းတူၵ်းတူၼ်ႈမၢၵ်ႈ မူၺ်ၼိုင်လၢႆပၢၵ်ႇပီႊၶၢဝ်းယၢမ်းၸဵတ်းလိူၼ် ပဵၼ််််သင်တေ တေႃႇ သူႈၸႃႉလႄႈလီၵူၺ်း ၽီၽၢၼ်တေဢမ်ႇယူႇလူၺ်ႈၵူၼ်းၵႆႉသုတ်းပၢၼ်…။
(သဵင်ၵွင်ႈ ၵွင်ႊတႃႇသဵင်ၵွင်)2
ၵူၼ်းတဵၵ်းၶိူင်ႈ ဢွၵ်ႇသဵင် မွင်းၵွင်
ၵူၼ်းတဵၵ်းၵူၼ်း ဢွၵ်ႇသဵင်ယၢမ်းၽွင်
သဵင်ၵွင် မွင်းဢၼ်မူၼ်ႈမၼ်းၸႂ်
ၽူႊလႂ်ၽႂ်ၵေႃႈႁူႉႁပ်ႉႁွင်း
သဵင်ၵွင်ႈၵၢင်ႇဢၼ်ႁူၼ်ႈဝၼ်းၼႂ်
ၽူႊလႂ်ၽႂ်ၵေႃႈဢမ်ႇမုင်ႈမွင်း
ႁႆႇၵွင် သိူဝ်းဢမ်ႇႁိူဝ်ႉဢမ်ႇဢူၼ်ႈ
လၼ်ႇၵွင်ႈတႄႉဢမ်ႇသိူဝ်းဢမ်ႇမူၼ်ႈ
ၵူၺ်းၵႃႈ ယၢမ်းလဵဝ်ၼႃႈမိူင်းတိုၵ်ႉမွင်ၼႃႇ
သဵင်ၵွင်ႁႂ်ႈႁူၼ်ႈပၼ်းဢူၼ်ၼၼ်ႉ
သဵင်ၵွင်ႈလႆႈထူၼ်ႈဝၼ်းၼႂ်ၵွၼ်ႇ
ၸင်ႇၸၢင်ႊသွၼ်ႇဢၢၼ်းသဵင်ႁုၼ်ႉၶူဝ်
တႃႇပၼ်သဵင်ၵွင်မေႃးပၼ်းဢူၼ်
ငဝ်ႈတူၼ်ႈတိုၼ်းပဵၼ်သဵင်ၵွင်ႈၵၢင်ႇ
(သဵင်ၵွင်ႈ ၵွင်ႊတႃႇသဵင်ၵွင်)2
လႃးလႃးလႃႈလႃႊ လႃးလႃးလႃႈလႃႊ လႃးလႃးလႃႈလႃႊ လႃးလႃးလႃႈလႃႊ လႃႇလႃ
V.1 ႁႃႇလႄႈၾူၼ်လူင်ဢိူၺ်လူမ်းလႅင်ႉလူင် ထူဝ်းပဝ်ႇသႂ်ႇ မၢၵ်ႇလုၵ်ႈႁဵပ်းလူင်းမႃး ၽတ်ႉမႅၼ်ႈ ယူႇၵေႃႈ မွၵ်ႇႁူင်ႈၽိူဝ်တွင်ပိဝ် ယၢမ်းၼူၵ်ႉၶဝ်ၶွၼ်းသၼ်ႇပိၵ်ႇ ဝၢႆႇပွၵ်ႈ ၶိုၼ်းမႃးၸူး ယူႇႁူမ်ႈႁၢင်းၵဝ်ႇ ဢမ်ႇလႆႈလိုဝ်ႈသဝ်းလႃးꧦလတ်းမႃးလၢႆၶၢဝ်းလၢႆပၢၼ် ယမ်းၽွတ်းယွတ်း ၼိူဝ်ႉ ၼင်ဢွၼ်ႇၵတ်းလၢင်ႈ ဢိူဝ်ႈ ၼႆၵေႃႈမႂ်းလိုမ်းဝူၼ်ႉဢမ်ႇႁူႉၸွမ်းႁဝ်းမႃး ဢေႃႈ…ဝႆႉသေၵွၼ်ႇလႃႈ…
V.2 မွၵ်ႇသီၶၢဝ်လိူင်လႅင်ၼႂ်းၵေႈမူၺ်ၼၢႆးၽိူၵ်ႇꧦၶိၵ်ႇမိူဝ်ႈၶၢဝ်းၵတ်းႁႅင်းၵတ်းႁွတ်ႈထိုင်ၸႂ် မွၵ်ႇၵုမ်ႈ ဢုၺ် ဢွႆတၼ် ၼၢႆးယွႆႉပိဝ်လူင်းသုမ်ႇသႂ်ႇၶိင်ႇ ပိူၼ်ႈသိူဝ်း ၼွၼ်းလပ်း ဢမ်ႇလႆႈလပ်းၾၼ် ဢမ်ႇ ၸၢင်ႈဢိူမ်ႈႁၢင်းၸူးၾႆး ၵတ်းပေႃးလၢင်ႈၸဵပ်းထိုင်ၸႂ်မိူင်းမိုတ်း မူဝ်းၾႃႉၶဵဝ်ဢမ်ႇတွၼ်ႉလႆႈႁၼ် ၼႆၵေႃႈမႂ်းလိုမ်းဝူၼ်ႉဢမ်ႉႁူႉၸွမ်းႁဝ်းမႃး ဢေႃႈ…ဝႆႉသေၵွၼ်ႇလႃႈ…
V.3 ၵေႇယွတ်ႈၽိူဝ်တွင်ပိဝ် ၽူၺ်းမႆႉမႂ်မုၼ်း ၼုမ်ႇမႂ်ႇ ၼုမ်ႇထဝ်ႈၸၢႆးယိင်းသိူဝ်း သွၼ်းၼမ်ႉယဵၼ်ၸႂ် လႅတ်ႇမႆႈၶႅင်ꧦ လူင်ၵေးၼမ်ႉလႆပေႃးထၢတ်ႇၵႂႃႇႁိူဝ်ႇလႆၸိုမ်းယမ်းမႃး တိပ်ႇမႆႈဢူၵ်းၸႂ် ထွမ်ႇသဵင် တွင်ႉ လေႃး မေႃးပၼ်းယိၼ်းၶေႃး ၶူမ်ယိၼ်းၶၢၼ်ၸႂ် လတ်းယုမ်းၶိူဝ်းၼမ်ႉလၢႆးဢွၼ်ႇပေႃးတုင်ဢိူဝ်ႈၼႆၵေႃႈ မႂ်း လိုမ်းဝူၼ်ႉဢမ်ႇႁူႉၸွမ်းႁဝ်းမႃးဢေႃႈ…ဝႆႉသေၵွၼ်ႇလႃႈ…
V.4 ယုမ်ႇလႄႈၵၢင်ၸႂ်ဢၼ်ႁဝ်းတုၵ်ႉၶၢၼ် ႁဝ်းၶၢမ်ႇယၢပ်ႇတႃႇပုၼ်ႈၶိူဝ်းႁဝ်းႁႃး ၸဵဝ်းလွတ်ႈပၢၼ်ၶႃႈ ဢမ်ႇၶႂ်ႈတေႇပဵၼ် ပၢင် သုမ်းသိုၵ်းသေသဝ်းသီႇꧦ တႃႇပိူၼ်ႈ တူၺ်းၶိူဝ်းႁဝ်းဢမ်ႇၵူမ်ႈ ၼွမ်းၽႂ် တႃႇ ပုၼ်ႈ ပၢင်ႈၶိူဝ်းႁဝ်းႁႃးပႃးၽွၼ်း လီမႂ်းသေၼႆပေႃးမႂ်းႁူႉႁဝ်းႁႃးဢမ်ႇၶင်းသင်ယဝ်ႉ သင် ဝႃႈမႂ်းၸွမ်း ဝူၼ်ႉ သင် ဝႃႈ မႂ်းၸွမ်းႁူႉၵေႃႈ…ႁၢၼ်ႉၸႂ်ယူႇဢိူဝ်ႈ….
ၼၢႆးသထေးပီးလၢႆ | တႅမ်ႈ/ႁွင်ႉ ၸၢႆးမူး
V.1 လႃႊလႃႇလႃႈလႃးလႃႊ…. လႃးလႃႈလႃႇလႃႊ …. လႃႊလႃႇလႃႈလႃးလႃႊ…. လႃးလႃႈလႃႇလႃႊ ….လႃႈလႃးလႃႈလႃ လႃႈလႃးလႃႈလႃႈ ….ယိၼ်းၽၢၼ် လႆႈတူၵ်းၵိၼ်းၵပ်ႉၸႂ်ၼႃႇႁႃႉ လႆႈတိၼ်းတွၼ်းၽိုတ်ႉၸႂ်ၼႃႇႁႃႉ လႆႈလွၵ်ႈၶၢပ်ႈယွမ်းၼမ်ႉ တႆးဢွၼ်ႇႁဝ်း မိူဝ်းၵူမ်ႈ ၵွမ်းပိူၼ်ႈ လႆႈငွၵ်ႈမုင်းၶျွင်းပိုင်ႈၸႂ်ယႂ်ႇၵၢၼ် ၼၢႆးသထေးလုင်းလူင် ၼၢႆးသ ထေးလုင်းလူင် ၼၢႆးသထေး လုင်းလူင်ပိူၼ်ႈ ….
V.2 လႃႊလႃႇလႃႈလႃးလႃႊ…. လႃးလႃႈလႃႇလႃႊ …. လႃႊလႃႇလႃႈလႃးလႃႊ…. လႃးလႃႈလႃႇလႃႊ ….လႃႈလႃးလႃႈလႃ လႃႈလႃးလႃႈလႃႈ ….သေလၢႆႊ မိူဝ်ႈႁဝ်းၸူမ်း ၺႃးပိူၼ်ႈဢုပ်ႇလူမ်း မိူဝ်ႈႁဝ်းၶင်း ၺႃးပိူၼ်ႈဢုပ်ႇၽၢင်း ပိူၼ်ႈလိုမ်ႈလဵၼ်ႈ ႁဝ်းသမ်ႉၸွမ်းယုမ်ႇၵႂၢမ်း ၵဝ်းလႄႈ မဝ်းဢိူဝ်ႈ ပိူၼ်ႈၸိူဝ်ႈၼီႈတၢင်းႁၵ်ႉမႂ်းၵႂႃႇၼႃႈ ၼၢႆးသထေးလုင်း လူင် ၼၢႆးသထေလုင်းလူင် ၼၢႆးသထေး လုင်းလူင်ပိူၼ်ႈ …..
V.3 လႃႊလႃႇလႃႈလႃးလႃႊ…. လႃးလႃႈလႃႇလႃႊ …. လႃႊလႃႇလႃႈလႃးလႃႊ…. လႃးလႃႈလႃႇလႃႊ ….လႃႈလႃးလႃႈလႃ လႃႈလႃးလႃႈလႃႈ …. ၶေႃးၶူမ် လႆႈတူၵ်းသုမ်းယွၼ်ႉပိူၼ်ႈၶီႇၼဵၵ်း လႆႈပူၵ်းမိုဝ်းယွၼ်ႉပိူၼ်ႈမၢင်ႇတဵၵ်း ယိုင်ႈလႅၼ်ႈလေႃႈ မၼ်းသမ်ႉၸဵဝ်းယႂ်ႇပွင်း သုမ်းယဝ်ႉ သုမ်းယဝ်ႉ ပိူၼ်ႈလႅၵ်ႈလၢႆႈၸပ်းဝႆႉၸိုဝ်ႈမႂ်ႇဝႃႈ ၼၢႆးသထေးပီႈလူင် ၼၢႆးသထေပီးလၢႆႊ ပီးဝႆႉပွတ်းၵၢင်ပႅတ်ႈ ……..
V.1 ယႃႇပေႁၵ်ႉမၼ်းလႃးလႃးꧦႁဝ်းဢမ်ႇဝႃႈၼၢင်းယိင်းတႆးႁူဝ်ၸႂ်မဝ်ဢိူၺ် ၵွပ်ႈပိူဝ်ႈဝႃႈမႂ်းၼၢင်း ၽိတ်းပိူင်ႈၵႂႃႇ ၼၢင်းယိင်းတႆး ႁဝ်းတေလႆႈတၢင်းဢၢႆၼႆ ၸွင်ႇမႂ်း ဝူၼ်ႉမႅၼ်ႈႁိုဝ် ၼွင်ႉယိင်းဢိူၺ် ၼွင်ႉယိင်းဢိူၺ် မွၵ်ႇလူင်ႇဢွၼ်ႇၸွတ်ႇႁွမ် တူဝ်ႈမိူင်းတႆးၵူၼ်းမိူင်းၵႆမႃးယၵ်း ၵူၼ်းမိူင်းၵႆမႃးႁၵ်းပိတ်းၼူမ်ပႅတ်ႈ ပႄႉယိၼ်းၽၢၼ်ပႄႉယိၼ်းၸၢၼ်ႈ ပႄႉယိၼ်းဢၢႆ ယိၼ်းသေလၢႆ…
V.2 ၽၢတ်ႇယၢၼ်ၸိူဝ်ႉၶိူဝ်းႁဝ်းယဵၼ်းၵႂႃႇပဵၼ် ၼၢင်းလဵၼ်းလၢႆး မေႃဝႆႉႁၢင်ႊၵေႃႈ ပုၼ်ႈပၢင်ႈလွင်ႈ မႂ်းၼၢင်း ပေႃးဝူၼ်ႉၸိုင် တင်းၶိူဝ်းတင်းမိူင်း လီလႆႈတၢင်းၶူမ်ၸႂ် ဢမ်ႇမေႃဝၢင်ႉၶႂၢင်ႉပၼ် ၼွင်ႉယိင်း ဢိူၺ် ၼွင်ႉယိင်းဢိူၺ် ယူႇဢမ်ႇၵျေႃႇႁူၺ်ႇတႃၼမ်ႉယမ်းၸိုမ်း ယၢမ်းလိူတ်ႈဢွၼ်ႇလေႃးလႄး ၺႃး မႅၼ်ႈၽႃႇမိုဝ်းမၼ်းပၢပ်းႁႅမ်လဵၼ်ႈ ႁူႉယိၼ်းၽၢၼ် ႁူႉၸဵပ်းၸႂ် ႁူႉၶေႃးၶူမ် မႃးၶိုၼ်းၸိုင် ….
V.3 ဢွၵ်ႇၸႂ်ၼိူဝ်ႁင်းၵူၺ်းႁဵတ်းၵႂႃႇလႄႈတၢင်းသုမ်းမႂ်းလီၼႅင်ၸႂ်ၵေႃႈ ၵွပ်ႈၶႂ်ႈလႅၼ်ႈၸွမ်းမၼ်း မိူဝ်းမူၼ်ႈၵျေႃႇယိၼ်းၽိတ်းမႃးယဝ်ႉတေပွၵ်ႈၶိုၼ်းၼႆၸိုင် တႃႇတေႁပ်ႉတွၼ်ႈၵၼ် ၶၢၼ်ႉထူပ်းႁၼ် ၼွင်ႉယိင်းသၢဝ် ၼုမ်ႇၼုမ်ႇဢွၼ်ႇ ၵႂႃႇယွမ်ၶႅင်ႈၵေးမႃး ၸေးလုၵ်ႈဢွၼ်ႇမၼ်းပႃး ၽွင်းလိူတ်ႈၵိုင်ႇ လေႃးလေး ၵူၼ်းၽၢၼ်ပေႃႈပႄႉယိၼ်းဢၢႆ ပႄႉယိၼ်းၶၢၼ် ပႄႉယိၼ်းၸၢၼ်ႈ ယိၼ်းသေလၢႆ….
V.1 မုင်ႈတူၺ်းတၢင်းလႂ်မိူင်းမူဝ်း မိူင်းမူဝ်း ၽိူဝ်ႇမႆႉႁူင်ႈလူၼ်ႇလူမ်းထူဝ်းလူမ်းထူဝ်းၽတ်ႉပိတ်ႉပိဝ် ၶီၸႂ်ၵွပ်ႈမိူင်းမူဝ်းသေ ၸႂ်ပိဝ်ၵွပ်ႈလူမ်းထူဝ်းသေ ဢမ်ႇၵဵဝ်ႈၶွတ်ႇၸႂ်မၼ်ႈၵိုမ်းလႆႈ…။
V.2 မုင်ႈတူၺ်းမိူဝ်းၵႂႃႇမိူင်းတႆး မိူင်းတႆး ဢၢႆႊယၢမ်းဢွၼ်ႇၵႂၼ်းၾႆး ၵႂၼ်းၾႆးပေႃးတူဝ်ႈတဵမ် ၶီၸႂ်ၵွပ်ႈ ပွႆးတိုၵ်းလူင် ၼႅင်ၸႂ်ၵွပ်ႈ ပွႆးသိုၵ်းလူင် ပႆႇသဵင်ႈပႆႇႁၢႆဝွတ်ႈဝၢႆးလႆႈ ….။
Cho: ၽိူဝ်မႆႉႁူင်ႈလူၼ်ႇၸွမ်းလူမ်းထူဝ်း ၶၢဝ်းမိူင်းမူဝ်း ၸႂ်ၵူၼ်းၵေႃႈၶၢတ်ႇၸွမ်းပွႆးတိုၵ်းၼႂ်းပွႆးသိုၵ်း မိူင်းလွႆ…။
ၵႅပ်ႉၼိုင်ႈတူၼ်ႈတီး | တႅမ်ႈ/ႁွင်ႉ ၸၢႆးမူး
V.1 ယူႇတီႈၵုင်းၵွင်းၵျွင်းၽြႃးၽိူၵ်ႇယၵ်ႉသွင်ႇလွမ်မုင်ႈတူၺ်းဝဵင်းယႂ်ႇလူင်တူၼ်ႈတီး ၽၢၼ်လႄႈ တင်းမီး ႁိူၼ်းလဵၵ်ႉႁိုၼ်းယႂ်ႇ လႅတ်ႇဢွၼ်ႇၽတ်ႉသႂ်ႇၽဵင်ႇပဵင်း ႁႂ်ႈဝဵင်းတူၼ်ႈတီးလူင်သႃႇယႃႇ ၵၢၼ် ႁႃလဵင်ႉတွင်ႉ ၶုတ်းသၢႆးႁဵၻ်းဢုတ်ႇၽဝ်ထၢၼ်ႇၵိၼ် ၵေႃႈမီး ၼႂ်းသႃးၼႂ်းၵၢတ်ႇၶၢႆၵုၼ်ႇၵိၼ်ၵေႃႈမီး မၢင်ၸိူဝ်းသမ်ႉမီးၵူႉသူဝ်ႇလီ တူၼ်ႈတီးၼႆႉ ဢၢပ်ႈမိူၼ်မိူင်းၽီ ….
V.2 ယူႇတီႈႁိူၼ်းငႅပ်ႉငႅပ်ႉ ၶၢတ်ႇယူႇႁိမ်းၽြႃးၽိူၵ်ႇပႆယၢင်ႈလူင်းၵုင်းမိူဝ်းၵၢတ်ႇၵၢင်ၼႂ်ၸဝ်ႉ ၽူဝ်လႄႈ တင်းမေး ၸေးပႃးလုၵ်ႈဢွၼ်ႇ လႅတ်ႇဢွၼ်ႇၽတ်ႉသႂ်ႇၽဵင်ႇပဵင်းၵွပ်ႈမီးၽႃႉမီးၾူၼ်ၵၢမ်ႇၵျၢမ်ႇမႃႇ ၵၢၼ် ႁႃလဵင်ႉတွင်ႉ ႁွင်ႉၵႂၢမ်းလဵတ်းတိင်ႇ ၵိၼ်ႇဢိမ်ႇပဵၼ်ပွၵ်ႈၵူၺ်း ထူပ်းၺႃးၸေၸိမ်ႇၵိၼ်ႇဢိမ်ပဵၼ်ပွၵ်ႈ ၵူၺ်း မၢင်ႇၵိူဝ်းၵႃႉ တိုၼ်းလၢင်းပႆႇတဵမ် သႅၼ်လၢၼ်ႉလၢၵ်ႈ လႆႈႁႅၼ်တူၺ်းပိူၼ်ႈ ….
CHO: သႅင်လီႁၢမ်းႁွႆးၸတ်ႉၵႂၢင်းၶမ်းၼႆၵေႃႈ ပဵၼ်ပႅတ်ႈၶမ်းတႅင်းၵႃးလေႃးတွင်းၼမ်ႁိုဝ် ပႆႇၸၢင်ႊ ၶတ်းၵႃႊ ၶတ်းၶၼ်ၶိုၼ်ႈၽႃႉ ၶိုၼ်ႈမွၵ်ႇလႃးꧦ….
V.3 ၸီႇၼိူဝ်ႉယွင်းၵပ်းလဝ်ႈၽိူၵ်ႇ ၶဝ်ႈပိူၵ်ႇမွင်တူမ်ႈႁဵတ်းဝႆႉၼမ်ႉႁိူဝ်ႇသႂ်ထႅင်ႈႁႅင်း သႅင်လွတ်ႈႁၢမ်းႁွႆး ၵႂၢင်းၶမ်းၵႅၵ်းဢွၼ်ႇ ၵုမ်ႇဝူၼ်ႉသွၼ်ႇတႃႇယူႇသဝ်းႁူမ်ႈၵိုၵ်းတီႈဝဵင်းတူၼ်ႈတီႈလူင်တႃႇသေႇ ၵွပ်ႈပိူဝ်ႈ တၢင်းတိတိူၵ်ႈဢဵၼ်းဢၢၼ်းလဵတ်းတိင်ႇတႅမ်ႈ ထုတ်ႇၵိၼ်ၶေႃႈၵႂၢမ်း ပၢႆးဝူၼ်ႉၼပ်ႉသွၼ်ႇ ပီႈယွၼ်ႇသေ ၶဵင်ႈတူၺ်း မွၵ်ႇႁူၺ်းယဝ်ႉပေႃးၵီႊမႂ်ႇၸိုၼ်ႈ တူၼ်ႈတီးၵေႃႈလႅပ်ႈမိူၼ်ၼမ်ႉတိုၼ်ႈ။
တႃႉၵၢႆႇၶိုၼ်းၸမ်ႈၼႃႈ | တႅမ်ႈ/ႁွင်ႉ ၸၢႆးမူး
CHO: တၵၢႆႇၶိုၼ်းၸမ်ႈၼႃႈ တႃႉၵၢႆႇၶိုၼ်းၸမ်ႈၼႃႈ တႃႉၵၢႆႇၶိုၼ်းၸမ်ႈၼႃႈ တႆး….ဢေႃႈ….တႆး တႆး တႆးတႆး တႆးတင်းမူတ်းႁႂ်ႈပဵၼ် တႃႉၵၢႆႇၶိုၼ်း ၸမ်ႈၼႃႈ တႃႉၵၢႆႇၶိုၼ်းၸမ်ႈၼႃႈ… တႃႉၵၢႆႇၶိုၼ်းၸမ်ႈ ၼႃႈ …တႃႉၵၢႆႇၶိုၼ်းၸမ်ႈၼႃႈ…
V.1 တေႇသၼ်ႇထေႇမႃးတီႈ သၼ်လွႆလူင် ဢၢႆႈတႆး လိၼ်မူၼ်ႇၵူဝ်းရီးယႃး ၵိူတ်ႇယႂ်ႇဢွၵ်ႇမႃးတီႈ သၼ်လွႆလူင်ဢၢႆႈတႆး လိၼ်မူၼ်ႇၵူဝ်းရီးယႃး ၼင်ႈႁေႃတင်ႈမိူင်းၶိုၼ်ႈ ယႂ်ႇ ၽႂ်ဢမ်ႇၽႂ်ဢၢမ်းတႆးႁဝ်း လႆႈပဵၼ်ၸိူဝ်ႉၶိူဝ်းၶိုၼ်ႈယႂ်ႇ ၽႂ်ဢမ်ႇထဵင်တႆးႁဝ်းလႆႈ…ဝၢႆးၼၼ်ႉယဝ်ႉ…
V.2 ၽၢတ်ႇဢွၵ်ႇဢိူင်ႇထုင်ႉတီႈ သၼ်လွႆလူင်ဢၢႆႈတႆး လိၼ်မူၼ်ႇၵူဝ်းရီးယႃး ၵေႃႇတေႇမႂ်ႇပူၵ်းထႅင်ႈ ႁေႃသႅင်လူင်တီႈမိူင်း လိၼ်ၶႄႇႁိူင်းယၢမ်းလဵဝ် မၢၵ်ႈလႅမ်လိူမ်ႈလႅဝ်းလႄႈႁွၵ်ႇ ပဵၼ်ၵွၵ်ႇတိၼ်မိုဝ်းတႆး ႁဝ်း လိူတ်ႈႁၢၼ်လိူတ်ႈႁတ်းႁႄႈဢွၵ်ႇ ၵမ်ၵွပ်ႇဢဝ်ထုင်းတႆးလင် ဝၢႆးၼၼ်ႉထႅင်ႈ…
V.3 ၵိူတ်ႇယႂ်ႇဢွၵ်ႇလၢႆးလုၼ်ႈ ႁိမ်ႁေႃသႅင်ၼင်ႈမိူင်း ပၢၼ်ၶႄႇႁိူင်းမိူင်းယုင်ႈ ဢမ်ႇၶၢမ်ႇယူႇၵွမ်းတႂ်ႈ ၸႂ်ၼဵဝ်ၶႅင်ဢၢႆႈတႆး ယႆၽၢတ်ႇလူင်းမႃးထႅင်ႈ ၼင်ႈႁေႃတင်ႈမိူင်းတီႈမႂ်ႇ လိၼ်ၵျေႃႇၸႂ်မိူင်းမၢဝ်းႁဝ်း မၢၼ်ႈၶဝ်လႆႈယွၼ်း သၢၵ်ႈၶွၼ်ႇ ပၢၼ်ၵွၼ်ႇဢွၼ်ပိုၼ်းတႆးမိူဝ်ႈ… မိူင်းမၢဝ်းလူင် …
CHO: တႆး…ဢေႃႈ…တႆးတႆး တႆးတႆး ၶိူဝ်းတႆးႁဝ်းမိူဝ်ႈၵွၼ်ႇ တႆးႁွၼ်ႇႁဵတ်းၶီႈၶႃႈ တႆးႁွၼ်ႇႁၵ်ႉ ၸၢတ်ႈၶႃႈ တႆး ႁွၼ်ႇႁဵတ်းၶီႈၶႃႈ တႆးႁွၼ်ႇႁၵ်ႉၸၢတ်ႈၶႃႈ…
V.4 ပူႇမွၼ်ႇထွတ်ႇလႅဝ်းထႅင်ႈ ပၢၼ်ႁူဝ် လႅင်ဢၢႆႈၵလႃး ၼႃႈၽိူၵ်ႇမႃးၵဝ်းယုင်ႈ ႁွၵ်ႇပူႇမွၼ်ႇတႅင်းၸွႆႈ သွႆပုမ်ၼႃဢၢႆႈၵႃးလႃး ပၢၼ်ၶိင်ႇၵႃးလႃးယိုဝ်းမၢၼ်ႈ ၸွႆႈၶဝ်ၵေႃႈ သုမ်းလၢႆၼႃႇ တၢႆၵႂႃႇၽႂ်မႃးတူၺ်းတႆး ၵွပ်ႈတူဝ်ပီႈၵႃးလႃးၼႃႈၽိူၵ်ႇ တႃလိူၵ်ႇမေႃတူၺ်းတႆးလႄႈ… ၶႅၼ်းဢိတ်းၼိုင်ႈ…
V.5 ၶိင်ႇၵျႃႇ ပၢၼ်ႇလမ်းလိုပ်ႈ သွႆႁူဝ်လႅင်ဢၢႆႈၵႃးလႃး မၢၼ်ႈၵႂႃႇပၢင်းမႃးၵေႃႈ ပွႆႇၵျႃႇပၢၼ်ႇၵွၵ်းပိုၵ်ႈ ထိူဝ်တိၼ်ထိူဝ်ၶေႃႈမိုဝ်း ထိုင်ၶိင်ႇယိုဝ်း ၶိုၼ်းၵေႃႈ ဢၢႆႈလွႆလုၵ်ႈတႆးၸၢင်ႈယုမ်ႇ ဢပုမ်ႇမၢၼ်ႈၵဝ်းတႆး ႁဝ်း ၶဝ်ႈထႅမ်ၸွႆႈႁႅင်းထႅင်ႈၵွၼ်ႇ မၢၼ်ႇႁွၼ်ႈႁိုဝ်ၶိုၼ်းၶူၼ်ႉၶႆႈ… တႆးႁိူဝ်ႉလၢႆႉ…။
ဢမ်ႇလီဢၢႆတႆးႁႃႉ | တႅမ်ႈ/ႁွင်ႉ ၸၢႆးမူး
V.1 ၼႆႉပဵၼ်လိၼ်မိူင်းတႆးၶူဝ်းမွၼ်ႇပူႇၼၢႆးႁဝ်းဝႆႉပၼ် ႁဵတ်းသင်မၢၼ်ႈၶဝ်မႃးဢုပ်ႉပိူင်ႇလိၼ်မိူင်း တႆးႁဝ်းလႃႇ မိူင်းတႆးႁဝ်း မၼ်းဢမ်ႇၵဵဝ်ႇၶွင်ႈတႂ်ႈမိုဝ်းၽႂ် ပူၼ်ႉမႃးပဵၼ်လၢႆႊပီႊမိူင်းယဝ်ႉ မိူင်းၼႆႉတႆး မႃးယူႇ ၽႂ်တေထဵင်တႆးလႆႈ ၽႂ်ၽႂ်ၵေႃႈႁူႉ ၽႂ်ၽႂ် ၵေႃႈႁၼ် တႆးႁဝ်းဢမ်ႇတွၼ်ႉလႅၼ်ၵဝ်းၽႂ်…..
V.2 ႁဵတ်းသင်လိၼ်မိူင်းၵုတ်ႈတင်းဢၼ်ပဵၼ်မျိဝ်ႉဝဵင်းမိူင်းတႆး ၵွပ်ႈသင်မၢၼ်ႈၶဝ်ၶၢႆႉတူၵ်းသႂ်ႇတီႈ ၼႂ်းတိူင်းဝဵင်းလိူဝ်ႇ မိူင်းတႆးလူင် မၼ်းႁိုဝ်တေၸႂ်ႈလိၼ်မိူင်းမၢၼ်ႈ တူၺ်းလူၸိုင်ၶဝ်သမ်ႉႁဵတ်းၼႆ မိူင်းလၵ်းမိူင်းတႆးလူင် ဢမ်ႇလီဢၢႆတႆးႁႃႉ ၽႂ်ၽႂ် ၵေႃႈႁူႉၽႂ်ၽႂ်ၵေႃႈႁၼ်တႆးတွင်းယူႇၵူႊမိူဝ်ႈယၢမ်းဢိူဝ်ႈ …
V.3 ယၢမ်းလဵဝ်ဢၢႆႈတႆးႁႆႈ ဝၼ်းၼိုင်ႈတေတူၵ်းၵမ်းမၢၼ်ႈၶဝ် ဝၼ်းဢွၵ်ႇၵေႃႈဝၼ်းတူၵ်း တႆးတၢႆၵေႃႈ မီးတႆးပုတ်ႈယူႇ တႆးႁတ်း ႁၢၼ်တႆးၶႃလမ်လၢႆးဢမ်ႇတွၼ်ႉၵူဝ် မိူင်းတႆးဢမ်ႇၵဵဝ်ႇၶွင်ႈတင်းမၢၼ်ႈ ဝူၼ်ႉ ၶိုၼ်းမိူဝ်ႈယၢမ်းလႂ် ၸဵပ်းၸႂ်မိူဝ်ႈယၢမ်းၼၼ်ႉ တႃႇတေတွပ်ႇတႅၼ်းဢွၼ်ၵၼ်ၶပ်းၶိုင် မိူင်းတႆးဢမ်ႇ ၸႂ်ႈ လိၼ်မိူင်းၽႂ်…။
ပေႃႈမႄႈလႄႈလုၵ်ႈ | တႅမ်ႈ/ႁွင်ႉ ၸၢႆးမူး
V.1 ဢမ်ႇထၢင်ႇတေၸႂ်ပႃး ဢမ်ႇထၢင်ႇတေၸၢင်ႈၺႃး ဢမ်ႇမၢင်ႇတေဢၢင်ႈမႃး ၵွပ်ႈပိူဝ်ႈဝႃႈပိုၼ်း သမ်ႉလိူၵ်ႈꧦၶဝ်ႈၵမ်ႉၸွႆႈလိူတ်ႈ မႆႈ ၶႂ်ႈလုၵ်ႉၽိုၼ်ႉသေ ၽၢတ်ႇဢွၵ်ႇယၢၼ်ႁူမ်ႈသဝ်းငဝ်းၵတ်းယဵၼ် တၢင်းႁၵ်ႉပေႃႈဢိၵ်ႇတင်းမႄႈ….
V.2 ဢမ်ႇသၼ်ႇဝႂ်ႁူဝ်ၶွၼ်း ဢမ်ႇယူႇလၢႆလိုဝ်ႈၼွၼ်း ဢမ်ႇတွပ်ႇထဵင်ပုၼ်ႈၽွၼ်း ၵွပ်ႈၶႂ်ႈလႆႈၵွၼ်း ၶေႃ ပိူဝ်ႈၶႂ်ႈႁေႃႈလမ်းလိုပ်ႈ ယၢင်ႈတိုပ်ႈၶိုၼ်ႈတိုၵ်းၽူႊၶဵၼ် ဢမ်ႇပႆႇပဵၼ်ပွၵ်ႈမိူဝ်းသိူဝ်းမူၼ်ႈၶူဝ် ၸူမ်း ယုမ်ႉပေႃႈဢိၵ်ႇတင်းမႄႈ ….
CHO: တူဝ်ၸႂ်လုၵ်ႈၸၢႆးၼႆႉဝၢင်းဝႆႉဢၢပ်ႈထိုင် သၢႆၸႂ်ပုၼ်ႈၵူၼ်းမိူင်းႁဝ်းပတ်းပိုၼ်ႉသေ တေဢမ်ႇ ၵူမ်ႈၵွမ်း တိုၼ်းဢမ်ႇယွမ်း ၶျေႃႉတေႃႇတေႃႇၶဵၼ်ႁၢႆႉမိူၵ်ႈ
V.3 ဢွင်ႇၶၢဝ်ႇလီၵေႃႈယဝ်ႉ ပွင်ႇၶၢဝ်ႇၶီၵေႃႈယဝ်ႉ ယႃႇလိူတ်ႇၸႂ်မႆႈၶေႃး ပေႃႈလႄႈလုၵ်ႈတင်းမႄႈ ႁႂ်ႈၸၢင်ႊလႆႈၸဵဝ်းၶွႆႊ လုၵ်ႈ လႆႈတႆႈတဵၼ်းၽြႃးသေ တိူင်ႇၵၢဝ်ႇထိုင်ႁႂ်ႈမႃးၸွမ်းၸွႆႈပၼ်မိူင်းလုၵ်ႈ ၾၼ် တႃႇမိူဝ်းၼႃႈ….။
ၵူၼ်းလိူဝ် | တႅမ်ႈ/ႁွင်ႉ ၸၢႆးမူး
V.1 ၶၢဝ်းတၢင်းသဵၼ်ႈမႂ်းပႆမီးၵေႃႈမႂ်းဢမ်ႇယၢင်ႈ ဢဵၼ်းဢၢၼ်းလၢတ်ႈမႂ်းတေ ႁဵတ်းၵေႃႈမႂ်းဢမ်ႇၸၢင်ႈ ယူႇမဝ်ၵိၼ်မၢင်ပႆၵၢင်ဝၢၼ်ႈလၢဝ်းၸွမ်းတၢင်း ၵူႈၶိုၼ်းယဝ်ႉၵူႈဝၼ်းယဝ်ႉ ။
V.2 ၼမ်ႉမိုၵ်ႉလိူတ်ႈႁတ်းႁၢၼ်မႂ်းၵေႃႈမၼ်းဢမ်ႇသၢၼ်ႈ တၢင်းတုၵ်ႉယၢၵ်ႈ တၢင်း ၶၢၼ်တၢင်းမႆႈမႂ်းၵႅၼ်ႇယၢၼ် ဢမ်ႇပဵၼ်ၵၢၼ်သင်ပႅၼ်လိူဝ်ပိူၼ်ႈၸိူဝ်းၶတ်းႁႅင်းပုၼ်းၶိူဝ်းလႄႈပုၼ်ႈမိူင်းဢိူဝ်ႈ။
CHO:ၵူၼ်းၶၢၼ်ႉထူဝ်းႁူဝ်ၼွၼ်းဝၼ်းလိုမ်းတူဝ်ၵူၼ်းမဵဝ်းဢၢႆႈၵူဝ်(လူဝ်ႇသိုဝ်ႉတူင်ႇသိၼ်ႈသုပ်းဝႅတ်ႉပၼ်ၼုင်ႈ ၵူၺ်း)”ဢိူဝ်ႈ။
V.3 ၵူၼ်းဢွၵ်းတိုၼ်ႈတိုဝ်တိုၼ်းမိူၵ်ႈတိုၼ်းၼူၵ်ႇတၼ်ၵူၼ်းယွမ်းၵျႃႉလၵ်းလိူဝ်တိုၼ်းငိူဝ်ႈတိုၼ်းယွင်ႇ ၵႂင် ဢမ်ႇပဵၼ် ၵၢၼ်သင် ပႅၼ်လိူဝ်ပိူၼ်ႈၸိူဝ်း ၶတ်းႁႅင်းပုၼ်းၶိူဝ်း လႄႈပုၼ်ႈမိူင်း ဢိူဝ်ႈ…။
ႁူင်းႁဵၼ်းဢွၼ်ႇယွၵ်းႁူဝ်ႈ | တႅမ်ႈ/ႁွင်ႉ ၸၢႆးမူး
V.1 လူမ်းၾၢႆးပဝ်ႇထူဝ်းႁႅင်းၼႃႇလႄႈ ၾႆးတဵၼ်းဢွၼ်ႇလႅင်းလႆႈမွတ်ႇပႅတ်ႈ တၢင်းႁိူဝ်းဢွၼ်ႇႁႃး တိုဝ်ၵႂႃႇယဝ်ႉ တၢင်းဝူၼ်ႉဢွၼ်ႇႁႃးတၼ်ၵႂႃႇယဝ်ႉ ဢေႃႁေႃဢေႃႈလွင်ႈၶႂ်ႈႁႆႈ လႆႈမႃးယွၼ်ႈၸႂ် တူၵ်း ၼမ်ႉတႃယဝ်ႉ…
V.2 ႁူင်းႁဵၼ်းဢွၼ်ႇႁႃးမီးယူႇၵေႃႈ တၢင်းၶိုၼ်းတေမိူဝ်းၶႅၼ်ႈလွႆဝႆႉ ၸၢႆးယိင်းဢွၼ်ႇမွင်းပႂ်ႉယူႇၵေႃႈ တၢင်းၶိုၼ်းတေ မိူဝ်းၶႅၼ်ႈၼွင်ႇဝႆႉ ဢေႃဢေႃးလွင်ႈၶႂ်ႈႁႆႈလႆႈမႃးယွၼ်ႈၸႂ် တူၵ်းၼမ်ႉတႃယဝ်ႉ…
CHO: ၼုမ်ႇဢွၼ်ႇႁၢႆးဢွၼ်ႇၽွင်းတိုၵ်ႉယႂ်ႇ တေပဵၼ်ၵူၼ်းလူင် မႃးဝၼ်းၼိုင်ႈ ပဵၼ်ဢဵၼ်ႁႅင်းလူင် ၶၢဝ်းမိူဝ်းၼႃႈ မွၵ်ႇဢွၼ်ႇတိုၵ်ႉၵူႇႁိုၼ်းႁွမ်ၼႃႇ မၢၵ်ႇဢွၼ်ႇတိုၵ်ႉမၢၵ်ႇၸဵမ်းဝၢၼ်ၼႃႇ ၽႂ်တေမႃးလွမ် လုမ်းလႃးၶဝ် မွၵ်ႇမၢၵ်ႇဢွၼ်ႇတိုၵ်ႉၼုမ်ႇငဝ်ႈႁၢၵ်ႈတူၼ်ႈမၼ်းႁႅင်ႈ…
V.3 ၸၢႆးယိင်းဢွၼ်ႇၼွၼ်းဝၼ်းယူႇၵေႃႈ ၵူၼ်းၵေႃႉတေမႃးပူၵ်းႁိုဝ်မီး ႁူင်းႁဵၼ်းဢွၼ်ႇယွၵ်းႁူဝ်ႈယူႇ ၵေႃႈ ၵူၼ်းၵေႃႉတေ မႃးမုင်းဢမ်ႇႁၼ် ဢေႃĳဢေႃးလွင်ႈၶႂ်ႈႁႆႈလႆႈမႃးယွၼ်ႈ ၸႂ်တူၵ်းၼမ်ႉတႃယဝ်ႉ…။
တႆးတေႃႇတႆးတိုၵ်းၵၼ် | တႅမ်ႈ/ႁွင်ႉ ၸၢႆးမူး
V.1 ယၢမ်းတႆးမိူၼ်လိင်းတူၵ်းတူၼ်ႈမႆႉ ယၢမ်းတႆးမိူၼ်ငၢႆးၵႂၢႆးၶမ်ဢုင်ႇ တႆးတေႃႇတႆးတိုၵ်းၵၼ်ၼႆႉ ၽွၼ်းလီၽွၼ်းၸႃႉၼပ်ႉသွၼ်ႇတူၺ်း ပိုၼ်းႁၢင်ႊၸႃႉတႆးဝၼ်းမိူဝ်ႈၼႆႉ တႃႇလႅၵ်ႈၶၢမ်ႇမၼ်းသမ်ႉ ပဵၼ်ၽႂ် ပိုၼ်းႁၢင်ႊႁၢႆႉတႆးဝၼ်းမိူဝ်ႈၼႆႉ ၵၢမ်ႇၵျၢမ်ႇ မႃႇတုၵ်းယွၼ်းပဵၼ်ႁိုဝ် တႆးတေႃႇတႆး တႆးတေႃႇတႆး တႆးတေႃႇတႆးတိုၵ်းၵၼ်။
Cho:(လီဢၢႆလုၵ်ႈလၢၼ်ဢၼတေမႃးထႅင်ႈမိူဝ်းၼႃႈဢိတ်းၼိုင်ႈ)2 ၶိုၼ်းၶူၼ်ႉဝူၼ်ႉလွင်ႈပိုၼ်း ဝၼ်းသိုၼ်းပူၼ်ႉၵၼ်လူး မွၵ်ႇပႆႇလီႁူင်ႈၵေႃႈလႆႈ တူၵ်းႁူင်ႈ မၢၵ်ႇပႆႇလီၼဝ်ႈၵေႃႈလႆႈမႅင်း ၼဝ်ႈ (ၼမ်ႉၶူင်းဢိူၺ်ႈႁဵတ်းလၢၵ်ႈ သၢၵ်ႈသေႇ ၵႄႈၶၢႆပၼ်ဢိတ်းၼိုင်ႈ)2။
လွႆသွင်ထဝ်ႈ | တႅမ်ႈ/ႁွင်ႉ ၸၢႆးမူး
V.1 လွႆသွင်ထဝ်ႈမွင်းႁႂ်ႈတုၵ်ႉၵတႃႇမႅင်ႇၶေႃသဵမ်သေၶိုၼ်ႈမိူဝ်းႁွတ်ႈဢႅဝ်ႇ လွႆလူင် သၢႆးလႅင် ဢိၵ်ႇထႅင်ႈပႃး လိၼ်ထုင်ႉမိူင်းသူႈ သိူဝ်းမူၼ်ႈၵျေႃႇၸႂ် တႃႇႁႂ်ႈၵုသူဝ်ႇၵၢမ်ႇတုၵ်ႉၵတႃႇမွင်း ပဵၼ် လၢဝ်းပၢၼ်းလူင်ယိပ်းထူင်ငိုၼ်းယႂ်ႇ ၼင်ႇၶေႃႈ ဢၢၼ်းၸွင်ႇတေၸၢင်ႈထၢမ်းပုင်ႇပေႃႈလဵင်ႉ…
Cho:1 . တႃႇၼႃႉတၢင်းလူႇၸၢတ်ႈၵွၼ်ႇပၢၼ် ဢွၼ်ႁဵတ်းဝႆႉၸိူင်ႉႁိုဝ်တေပဵၼ်မိူၼ်ၸိူင်ႉၼၼ် လွႆသွင် ထဝ်ႈဢိူၺ်း တႃႉၼႃႉတၢင်းလူႇႁဝ်းယူႇၵူဝ်ယမ်ၵွမ်းၶုပ်ႉၸူးတီႈလွႆလူင် သၢႆးလႅင် တေဢိတ်းလူႉႁႃႉ ၸႂ် သိုဝ်ႈယူဝ်းမီးၸႂ်ၵူတ်ႉငေႃးမီးသပထႃႉသပထိငိုၼ်း လၢၼ်ႉသိပ်းသႅၼ်ၸၢမ်းၵၢမ်ႇထူဝ်းထီႇ မိူင်းသူႈတီႈ မေႃႇသႅင်…
V.2 လွႆသွင် ထဝ်ႈတူၺ်းၸွႆႈတုၵ်ႉၵတႃႇ မႅၵ်ႇၶေႃသဵမ်သေႁႃလဵင်ႉတွင်ႉယူႇ လွႆလူင် သၢႆးလႅင် သိုပ်ႇ ၸွႆႈႁႅင်း ပၼ်ၸိူဝ်းတုၵ်ႉယၢၵ်ယိၼ်းမူၼ်ႈၵျေႃႇၸႂ် တႃႇႁႂ်ႈၵုသူဝ်ႇၵၢမ်ႇတုၵ်ႉၵတႃႇမွင်း ပဵၼ်လၢဝ်း ပၢၼ်း လူင်ၸူမ်းၵိၼ်ၸူမ်းလူႇ ၼင်ႇၶေႃႈဢၢၼ်းၸွင်ႇတေၸၢင်ႈမီးၵၢမ်ႇလီႁိုဝ်…
Cho:2 . တႃႇၼႃႉတၢင်းလူႇၸၢတ်ႈၵွၼ်ႇပၢၼ် ဢွၼ်ႁဵတ်းဝႆႉၸိူင်ႉႁိုဝ်တေပဵၼ်မိူၼ် ၸိူင်ႉၼၼ်လွႆသွင် ထဝ်ႈဢိူၺ်း တႃႉၼႃႉ တၢင်းလူႇ ႁဝ်းယူႇၵူဝ်ယမ်ၵွမ်းၶုပ်ႉၸူး တီႈလွႆလူင် သၢႆးလႅင်တေဢိတ်းလူႉႁႃႉ ၸႂ်သိုဝ်ႈယူဝ်းမီးၸႂ်ၵူတ်ႉငေႃးမီးသပထႃႉသပထိငိုၼ်းလၢၼ်ႉသိပ်းသႅၼ်ၸၢမ်းၵၢမ်ႇထူဝ်းထီႇမိူင်းသူႈ တီႈမေႃႇသႅင်…။
ယႃႇပေႁွင်ႉလုင်း | တႅမ်ႈ/ႁွင်ႉ ၸၢႆးမူး
V.1ၼူတ်ႇဢွၵ်ႇထႃလိူမ်ႈမူၼ်းယဝ်ႉယၵ်ႉၸမ်ႈမၢၼ်ႇ…မၢဝ်ႇဢွၼ်ႇပၢၼ်ဢသၢၵ်ႈသိပ်းၸဵတ်း သိပ်းပႅတ်ႇႁိုဝ် ၼုမ်,ယူႇမိူၼ်မိူဝ်ႈယၢမ်းပူၼ်ႉမႃးသိပ်းပီၼွင်ႉယိင်းဢိူၺ်ဢိူၺ်း…ၹွင်ႇၵိုင်ႇလီႁွင်ႉလုင်း..
V.2 ၼုမ်ႇယူႇၼႆၵေႃႈပေႃးၵႆႉႁွင်ႉလုင်းၼႃႇ…သၢင်ႇဢမ်ႇထုၵ်ႇဢဝ်ယၢမ်ႈၸပ်းသူပ်း ပႅတ်ႈၼႆတႄႉ သၢင်ႇဢမ်ႇထုၵ်ႇပဵၼ်ၼႃႈႁိူၼ်း ယေးၵူပ်ႉၵူႈၵၼ်ပႅတ်ႈ ၼွင်ႉယိင်းဢိူၺ်ဢိူၺ်း… သၢင်ႇဢမ်ႇထုၵ်ႇ ပဵၼ်ပႅတ်ႈလုင်းႁၵ်ႉ ၼွင်ႉယိင်းၼႃႈ……
Cho:လုင်းႁဝ်းဢိူၺ်မႂ်ႇသုင်ၶႃႈ…လုင်းႁဝ်းဢိူၺ်ယူႇလီႁႃႉ…? လုင်းႁဝ်းဢိူၺ် ယႃႇပေႁွင်ႉထႅင်ႈ….
V.3 ပႆႇၵိုင်ႇပၢၼ်ႁွင်ႉလုင်းၼႆႉႁွင်ႉပီႈလေႃႇ ပႆႇၵေႇမိူၼ်ပေႃႈႁိူၼ်းမီးလုၵ်ႈၼမ်လႄႈ ဢမ်ႇထုၵ်ႇလီ ႁွင်ႉလုင်းယဝ်ႉ ၼွင်ႉယိင်းဢိူၺ် ဢိူၺ်း ဢမ်ႇထုၵ်ႇလီႁွင်ႉလုင်းယဝ်ႉ ၼွင်ႉယိင်းဢိူၺ်…။
သႅင် လီသီလႅင် | တႅမ်ႈ/ႁွင်ႉ ၶူးၸၢႆးမူး
V.1 ၽႂ်ဢမ်ႇၽႂ်ၵေႃႈမိူင်းသူႈမိူင်းသူႈ လႆႈဢွၵ်ႇၸႂ်ထိုင်ႁွတ်ႈမိူင်းသူႈ တေႁွမ်တိုၼ်းလၢင်း ငိုၼ်းၶမ်း ဢၢၼ်ႇလၢၼ်ႉမိူဝ်းၵႃႉၶၢႆ ႁႅင်းတိုၵ်ႉဢေႇလဵၵ်ႉတေဢဝ်ၶေႃသဵမ် လၵ်ႉၸွမ်ႇထူင် သႂ်ႇပိူဝ်ႉမိူဝ်းထိုင်ၵႃႈ…
V.2 လိၼ်ဢွၵ်ႇသႅင်လႅင်မိူင်းသူႈမိူင်းသူႈ သင်ပိၵ်ႇၶႅင်မိၼ်ႁွတ်ႈမိူင်းသူႈ ႁိုဝ်လႆႈလတ်းၵၢၼ်းႁိုၵ်းႁႃႉ လႃႇၸၼ်းယၵ်ႉၼႃႈၽၢၵ်ႇ ၼမ်ႉႁူၺ်ႈယႂ်ႇၼွင်း ၵၢမ်ႇၵျၢမ်ႇမႃႇဢွၼ်ႇမွင်းၵႂႃႇထူပ်းသႂ်ႇၺႃးလုၵ်ႈသႅင်လႅင်…
Cho: တေဢဝ်ႁူဝ်ၸႂ်ၽိူၵ်ႇသႂ် သႂ်ႇၽိူၼ် လူႇထိုင်ဢၢပ်ႈထိုင်ထဝ်ႈသွင်ထဝ်ႈ ယွၼ်းသူးတိူင်ႇၵၢဝ်ႇ မီးမႃးၵူႉသူဝ်ႇ ႁႂ်ႈၻေႃႇမၢၼ်ၺႃး….
V.3 သႅင်ႁူၺ်ႇလႅင် လုၵ်ႈႁၵ်ႉ လိၼ်မိူင်းသူႈ သႅင်မၢၵ်ႇႁူဝ်ၸႂ်လိၼ်မိူင်းသူႈ သဵင်ၸိုဝ်ႈလိုဝ်းဝႆႉ ပတ်း ပိုၼ်ႉၸွတ်ႇမိူင်းၼႂ်းလူၵ်ႈယႂ်ႇ ၾႃႉၽီၽၢၼ်ႇမႃးသႅင် လီသီလႅင် သၢႆးႁူၺ်ႇလႅင်ဢွၼ်ႇမီးၵႃႈၶၼ်လီ။
ၶွၼ်ႉတဝ်ႉလီ | တႅမ်ႈ/ႁွင်ႉ ၸၢႆးမူး
V.1 ႁိူၼ်းယေးသဝ်းမီးယၢၼ်ၽၢတ်ႇ တၢင်းႁၵ်ႉတၢင်းပႅင်းၸၼ်ၶၢတ်ႇ ယၢၼ်လိၼ်ၽင်ႁူၵ်ႈ ၽင်ႁႄႇ သေ ပေႃႈမႄႈပီႈၼွင်ႉၵိုတ်းတၢင်းလင် တေမိုင်ၵႂင်ယဝ်ႉၸွမ်းမႆႈၸႂ် ၶၢဝ်းတၢင်းၼၢင်းယၢင်ႈပႆ တေႃႇ တူဝ်ၵေႃႉလဵဝ် ၸွင်ႇပၼ််ႈၵႅၼ်ႇၶတ်းပေႉၸႂ် ၸွင်ႇၵၼ်ႈသႅၼ်ႇႁတ်းတတ်းၸ ႂ်တိုဝ်တၼ်သေ ဢၢၼ်း လတ်းၶၢမ်ႈပူၼ်ႉ ပၢင်ႇလၢႆႇတုၵ်ႉၶႃႉယူႇ ၸွင်ႇၼပ်ႉသွၼ်ႇဝႆႉတၢင်းဢၢႆ တေႃႇသူႈၵႂႃႇၵႂၢမ်းၶႃႉၶၢႆ ၵၢင်လၢႆ ဢၼ်ၸၢင်ႈၼေးသႄႉၽူႈယိင်း ဢွၵ်ႉဝၢၼ်ႈမိူင်းႁိုဝ် ? ႁႃး………..ႁႃႉ ……….. ႁႃး………..
V.2 ယုၵ်းယၢၵ်းယုၵ်းယိၵ်းၼၢမ်ၶႂၢၵ်ႇ ဢူးလုၵ်းဢႃးလၢၵ်းလၢႆပၢၵ်ႇ ၽႂ်တေပၢၵ်ႈပတ်းထူမ်သိူဝ်ႇပၼ် ႁႂ်ႈပီႈလႆႈႁဵတ်းၶွၼ်ႉတဝ်ႉလီ ႁႂ်ႈပီႈလႆႈၸွမ်းႁေႉသီးပၼ် ၽေးၼၢင်းၵႂၢင်းပၢႆႈၵႆ သိုပ်ႇပႆၶၢဝ်းၼႃႈ ၸွင်ႇ ၵူဝ်ၼေႇၽေးႁွပ်ႈတူဝ် ၸွင်ႇတေလူဝ်ႇၶွၼ်ႉတဝ်ႉလီ ၵၢၼ်ၶီၵၢၼ်တုၵ်ႉဝႆႉ ပုၼ်ႈၸၢႆး တႃႇၵေျႃုႇဝႆႉပုၼ်ႈ သူ ၹွင်ႇၸႂ်ယႂ်ႇၵိူဝ်းပိုင်ႈဢိင် မွၵ်ႇလီယုမ်ႇမႅင်း ၾိုင်ႈမိၼ်လိၼ်ဢိုၼ်ၵေႃႈယဝ်ႉႁဝ်း ႁိုဝ်ပႅတ်ႉယွၵ်ႇလႅၼ်ၵဝ်းလဵၼ်ႈႁႃး………..ႁႃႉ ……….. ႁႃး………..။
ယႃႇႁႂ်ႈၸၢႆးမႆႈၸႂ် | တႅမ်ႈ/ႁွင်ႉ ၸၢႆးမူး
V.1 တေႇပဵၼ်ၼႃႈႁိူၼ်းယေးဢွၼ်ႇႁဝ်းႁႃး ၵျေႃႇၸႂ်တႂ်ႈငဝ်းႁၵ်ႉဢွၼ်ႇႁဝ်းမႃး တိုၵ်ႉၸမ်ၶႂ်ႈၼွၼ်းႁူၼ်း ၼင်ႇပိူၼ်ႈ တိုၵ်ႉသမ်ႉၶႂ်ႈၵွၼ်းႁိူၼ်းၼင်ႇပိူၼ်ႈ ၵႂၢမ်းထႃႉသူၵႂၢမ်းပွင်ႉသူယႃႇပၼ်ယႂ်းလႄႈ…
V.2 တိူၵ်ႇသူၼ်ႁႆႈၼႃးတိုၵ်ႉဝၢၼ်ႇၾၼ်းမၼ်း ယႃႇပၼ်မူင်ႈမႅင်းႁႅင်းယႂ်ႇမႃးၵဝ်းတိုၵ်ႉသမ်ႉၶႂ်ႈၸပ်းယဝ်ႉ ယင်ႇႁၢၵ်ႈ တိုၵ်ႉသမ်ႉၶႂ်ႈမီးႁူင်းဢွၼ်ႇမႃး တၢင်းၹင်းသူ တၢင်းလိုမ်းသူယႃႇပၼ်ၵိုမ်းၼႃ…
Cho: ၼွင်ႉယႃႇပၼ်ၾႆးလႅင်း ၽၢႆႇလင်ၸၢႆးၼၢင်း ယႃႇပေႁဵတ်းဢၢင်ႈ ၸၢႆးၵႂႃႇၶၢမ်ႈၶူင်းလႄႈ ဢမ်ႇ ၸၢင်ႈၶိုၼ်းႁွတ်ႈ ၽၢႆႇလင်ႁိူၼ်းယေး ႁိမ်းၼၢင်းၼႃႈ…
V.3 ယႃႇပေႁႂ်ႈၸၢႆးမႆႈၸႂ်တၢင်းႁိူၼ်း ယႃႇပၼ်မေႃႈၼမ်ႉၽြႃးႁဵဝ်ႇၼႂ်းႁိူၼ်း ၼၢင်းပေၼုင်ႈတၢင်း သိၼ်ႈတူဝ်ႇလႅင် ၼၢင်းပေၶႂ်ႈမီးပၵ်းမွၵ်ႇလႅင် ၶၢဝ်းတၢင်းႁိုင် မၼ်းၼၢၼ်းထိုင်ၵႂႃႇၸိုင် ၼၢၼ်းႁွတ်ႈ…။
ၼွင်ႉယူၼ်းပဵင်းလူင် | တႅမ်ႈ/ႁွင်ႉ ၸၢႆးမူး
V.1 တႃဢွၼ်ႇၼွင်ႉလဝ်းဢွင်ႉတေႃႇပီႈ ၼႃႈဢွၼ်ႇၼွင်ႉလဝ်းယုမ်ႉၼႄပီႈ တူဝ်ဢွၼ်ႇၼွင်ႉလဝ်း သုတ်ႉမႃးၸမ်ၸၢႆးပီႈသေ လၢတ်ႈၵႂၢမ်းႁၵ်ႉၵႂၢမ်းႁွမ် ၸိုင်သူပေႉမႃး မေႃႁၵ်ႉၸၢႆးလႃႇၼၢင်း…
V.2 ၵွပ်ႈယၢတ်ႇၼမ်ႉႁဝ်းဝၼ်းလင်လႄႈ တေၽၢတ်ႇယၢၼ်ၼၢင်းမိူဝ်းၵႆၵေႃႈ ၼၢင်းယႃႇပေတူၵ်းယွႆႉ ၼမ်ႉတႃ ၸၢႆးႁၵ်ႉသူၸႂ်လဵၵ်ႉဢိူဝ်ႈ ၼွင်ႉဢိူၺ် ႁူဝ်ၸႂ်ပီႈၼႆႉ မိူၼ်ၾႆးမႆႈယူႇယဝ်ႉ…
Cho: တေယၢၼ်ၼွင်ႉၼၢင်းၶိုၼ်းမိူဝ်းၵႂႃႇ မိူင်းၼွၵ်ႈ ၼႆၵေႃႈ ႁူဝ်ၸႂ်ပီႈတႄႉ ၵိုတ်းဝႆႉယူႇ ႁိမ်းသူ ၼၢင်းလဝ်းဢိူဝ်ႈ
V.3 သၢဝ်ဢွၼ်ႇၼွင်ႉယူၼ်းပဵင်းလူင်ဢိူၺ် ပီႈၽၢၵ်ႇထိုင်ၵႂၢမ်းႁၵ်ႉသူလႄႈ ၸၢႆးတေၶၢမ်ႈ ၶူင်းၶိုၼ်ႈ မိူင်းလွႆတႆးႁဝ်းသေ ထိုင််ဝၼ်းၼိုင်ႈ ၸၢႆးၸင်ႇ ပိၼ်ႇဝၢႆႇပွၵ်ႈမႃးတီႈထုင်ႉပဵင်းလူင်ၼႃႈ…။
မူဝ်ၶိူဝ်းၶုၼ်သီႇပေႃႉ | တႅမ်ႈ/ႁွင်ႉ ၸၢႆးမူး
V.1 တုၵ်ႉၵတႃႇဢွၼ်ႇၽၢႆးႁိူဝ်း ၶိုၼ်ႈၸွမ်းၼႂ်းၼမ်ႉတူႈသေ ၵိုတ်းဝႄႉတီႈသီႇပေႃႉ တုၵ်ႉၵတႃႇဢွၼ်ႇ ယင်ႉလိုဝ်ႈၵိုတ်းသဝ်း ၵၢၼ်းၶိုၼ်ႈၵုင်းယဝ်ႉ ၺႃးႁူပ်ႉပွႆးပေႃႇၵျူဝ်ႇ ၵူႉသူဝ်ႇၵၢမ်ႇမၼ်းမႃးထူပ်းၺႃး တင်း တၢင်းလီၸဝ်ႈမွၼ်းလႃႉ တုၵ်ႉၵတႃႇဢွၼ်ႇႁဵတ်းၵူၼ်းတူၺ်းပွႆး ႁဵတ်းၵူၼ်းၸွမ်းၶွႆပိူၼ်ႈ သိူဝ်းမူၼ်ႈ ၵျေႃႇၸႂ်…
V.2 တုၵ်ႉၵတႃႇဢွၼ်ႇပွတ်းၸၢၼ်း ဢဵၼ်းဢၢၼ်းမႃးသွၵ်ႈ မႃးႁႃၸူႉႁၵ်ႉပွတ်းႁွင်ႇမၼ်း တုၵ်ႉၵတႃႇ ဢွၼ်ႇၶူၼ်ႉသွၵ်ႈၼႂ်းပွႆး ႁိူဝ်ႉပႅတ်ႈႁင်းၵွၺ်း ၼႂ်းပွႆးၵိုၼ်းပေႃႇၵျူဝ်ႇ ၵူႉသူဝ်ႇၵၢမ်ႇမၼ်းႁၢမ်းထူပ်းႁၢမ်းၺႃး ၵေႃႉၶူဝ်ယုမ်ႉၸူမ်းမူၼ်ႈ တုၵ်ႉၵတႃႇ ဢွၼ်ႇႁဵတ်းၵူၼ်းတူၺ်းပွႆး ႁဵတ်းၵူၼ်းၸွမ်းၶွႆပိူၼ်ႈမီးၸူႉယူႇၸမ်…
Cho: ၽိူဝ်ႇထိုင် ပွႆးဝၢႆးမၼ်းၸၢႆးသိုပ်ႇၽၢႆးႁိူဝ်း မၼ်းၶိုၼ်ႈၸွမ်းၼမ်ႉတူႈၵႂႃႇ မွၵ်ႇမူဝ်မီးပိုၼ်းတိုၼ်းၵူႇ တီႈၼီးၼမ်ႉၼွင် ၵီႈၼႂ်းၼမ်ႉတူႈယူႇ တုၵ်ႉၵတႃႇဢွၼ်ႇၵႂင်တႃသေဢၢမ်း ၵူဝ်ၼမ်ႉၼွင်းမႃး လႆဢဝ်မၼ်း လွင်ႈထိုင်ၼႂ်းၼမ်ႇၵဵဝ်မိူဝ်းထိုင် ပၢင်လၢႆႇ…
V.3 တုၵ်ႉၵတႃႇဢွၼ်ႇၵိုတ်းႁိူဝ်းလဵပ်ႈႁဵၼ်း ၼမ်ႉၵတ်ႉတၢင်းၶၢၼ်ၶေႃႈလပ်ႉလီမွၵ်ႇမူဝ် တုၵ်ႉၵတႃႇ ဢွၼ်ႇၸွမ်းလဵပ်ႈႁဵၼ်း ပိုၼ်းဝၼ်းမိုၼ်ႉသိုၼ်းမၼ်းတိုၼ်းၶိုၵ်ႉတိုၼ်းဢမ်ႇတႅမ်ႇ ၵူႉသူဝ်ႇၵၢမ်ႇမၼ်း တိုၼ်းၶိုၵ်ႉတိုၼ်းၶႅမ်ႉမၼ်းပဵၼ်မူဝ်ၶိူဝ်းၶုၼ် တုၵ်ႉၵတႃႇဢွၼ်ႇယိၼ်းၸူမ်းၸွမ်းမၼ်းၶတ်းႁႅင်း ၼမ်ႉ ၶႅင် မူဝ်ၶိူဝ်းၶုၼ်တေႃႇၸူဝ်ႈ…
V.3 သၢဝ်ဢွၼ်ႇၼွင်ႉယူၼ်းပဵင်းလူင်ဢိူၺ် ပီႈၽၢၵ်ႇထိုင်ၵႂၢမ်းႁၵ်ႉသူလႄႈ ၸၢႆးတေၶၢမ်ႈ ၶူင်းၶိုၼ်ႈ မိူင်းလွႆတႆးႁဝ်းသေ ထိုင််ဝၼ်းၼိုင်ႈ ၸၢႆးၸင်ႇ ပိၼ်ႇဝၢႆႇပွၵ်ႈမႃးတီႈထုင်ႉပဵင်းလူင်ၼႃႈ…။
ၶိုၼ်းၼိုင်ႈတီႈၵဵင်းမႆႇ | တႅမ်ႈ/ႁွင်ႉ ၸၢႆးမူး
V.1 ၾႆးသွမ်ႇ”ဢွၼ်ႇလႅင်းမိင်း”သေ ယၢမ်းၵွတ်ႇၶွတ်ႇသွတ်ႇယိင်းလဝ်း”ၵႃႈ ၶႅပ်းႁႃႈလွႆႉႁႃး..ၵျွၵ်းဢွၵ်ႇ ထွင်း တီႈၼႆႉ(ထ်)ၵရၢပ်ႉၵဵင်းမႂ်ႇဢိူဝ်ႈ…ပီႇယႃႇသူၼ်းႁႅင်းႁတ်းတဵၼ်ႈဝႅၼ် မႄႈၶူင်ႇတဵၵ်းၹႂ်ႉသၢဝ်တိဝ်ႈၶႅၼ် သၢဝ်ဢွၼ်ႇႁႅၼ်ႁူဝ်ၶဝ်ႈလုၵ်းၼွၼ်း….. တႃဢွၼ်ႇပီႈဝဝ်း” လႄႈသၢဝ်ဢွၼ်ႇႁၢင်ႈလဝ်း” ဢိူၺ်..ပီႈမဝ်း လဝ်ႈႁႃႉ ပီႈမဝ်းမႂ်း ….ဢူဝ်ႁူဝ်…. လိုၵ်းယဝ်ႉၶိုၼ်းၼႆႉ ၶိုၼ်းၼႆႉလိုၵ်းယဝ်ႉ ပီႈၵေႃႈၵူၼ်းငိူဝ်ႈ မႂ်းၵေႃႈၵူၼ်း ငိူဝ်ႈ ဢၢင်ႈၵျေႃႇသိူဝ်းမူၼ်ႈ (မႂ်းတိုၵ်ႉထွတ်ႇသိူဝ်ႈၶူဝ်း)2
V.2 သူပ်းဢုၼ်ႇ”ဢွၼ်ႇယိၼ်းၸဵမ်းယိၼ်းဝၢၼ် ၼိူဝ်ႉၼုမ်ႇ”ဢွၼ်ႇမီးႁွႆးသမ်ႉႁၼ် လၢႆးယွႆႈလၢႆးယႅမ်း သမ်ႉဢုပ်ႇၸူးပီႈၵႂၢမ်းတႆးသဵင်ပီႇလီ ….. ပီႇယႃႇမဝ်းဝိင်ႉလိင်ႉပၢႆႈႁၢႆ မႄႈၶူင်ႇ မဝ်းသုမ်းၵၢၼ်ႉတၢင်းဢၢႆ သၢဝ်ဢွၼ်ႇ ၶၢႆတူဝ်လုၵ်ႈယိင်းတႆး…. တႃလိူၵ်ႇပီႈမႂ်းဢၢမ်းၵေႃႈ ၸႂ်ၾိူၵ်ႇပီႈ ယိၼ်းၶေႃးၶူမ် ႁၢၵ်ႈလူမ်း ႁၢၵ်ႈလႅင်ႉ ပီႈပေႃးၵႅၼ်ႉ ဢူဝ်ႁူဝ် သုမ်းယဝ်ႉၶိုၼ်းၼႆႉ ၶိုၼ်းၼႆႉသုမ်းယဝ်ႉ ပီႈၵေႃႈသုမ်းယဝ်ႉ မႂ်းၵေႃႈ သုမ်းယဝ်ႉ ၵဵင်းမႆႇၶိုၼ်းၼႆႉ(ႁႃးသုမ်းၼင်ႇၵၼ်ယဝ်ႉ)2
ၶေႃႈထၢမ်ထိုင်ၼမ်ႉၶူင်း | တႅမ်ႈ/ႁွင်ႉ ၸၢႆးမူး
V.1 ယၢပ်ႇၵေႃႈယဝ်ႉလႄႈ ႁၢပ်ႇထႅင်ႈပိူဝ်ႉထႅင်ႈ လၢပ်ႇႁိုဝ်တွၼ်ႉဝႃႈ ၼမ်ႉၶူင်းဢိူၺ်… ႁိူဝ်ႉတႄႉၵေႃႈၶႅၼ်းသေႁၢပ်ႇၶျေႃး ၼၵ်းတႄႉၵေႃႈ ၶႅၼ်:သေမႃႇပေႃး ပွင်းပေႃးလွၵ်ႈဢွၵ်ႇၼွင်ယွႆႉဢိူဝ်ႈ ဢဵၼ်းဢၢၼ်းဢၢႆႈၵူၼ်းၵႃႉသိူဝ်း ပေႃးၵုမ်ႇၵိၼ်ၵႂႃႇလိူၼ်လႂ်လိူၼ်ၼၼ်ႉၵေႃႈ…..ပေႃးၸႂ်ယဝ်ႉၼႃႇ ဢူဝ်ႁူဝ်…. ၵူၺ်းၵႃႈ ၸွင်ႇၼမ်ႉၶူင်းတေတွပ်ႇပၼ်ႁႃးလႆႈဢၼ်ၶမ်ၸႂ်မီးၶႂ်ႈယွၼ်းထၢမ်……
V.2 ပႅတ်ႇၵဝ်ႈသိပ်းပီပၢၵ်ႇပီဝၼ်းပူၼ်ႉ ၶိင်ႇပၢၼ်ဢိင်းၵလဵတ်ႈတိုၵ်ႉႁဵတ်းၶုၼ် ၼမ်ႉ ၶူင်းၵေႃႈႁူႉ လႆႈၽၢၼ်ႇမႃး မိူင်းႁဝ်းလႆႈၵတ်းယဵၼ်ယူႇႁႃႉ ၽွင်းယၢမ်းၼၼ်ႉၸွင်ႇႁၼ်ၵူၼ်းၵႃႉ မဵဝ်းႁဝ်းဢၢႆႈၵူၼ်း ပိူဝ်ႉၵိၼ်းပေႃး ပိၼ်ႉဝၢႆႇဢွၼ်ၵၼ်ပိူဝ်ႉၶႅပ်းတိၼ် ၸွမ်းလွႆၶူင်းၼေႇ ၶိင်ႇမိူဝ်ႈယၢမ်းၼၼ်ႉ တိူင်ႇၼမ်ႉ ၶူင်းလူင် တွပ်ႇပၼ်ဢိတ်းၼိုင်ႈတႃ ႁၼ်တူဝ်ထူပ်းၼမ်ႉၶူင်းလူင်……
V.3 ပႅတ်ႇၵဝ်ႈသိပ်းပီႊပၢၵ်ႇပီႊမိူဝ်းၼႃႈ ၸွင်ႇတေမီးလႆႈငဝ်းလၢႆးလီ ၾႆးၾႃႉၵေႃႈလႅင်းတူဝ်ႈၽင်ႇၶူင်း ၵႃးရူတ်ႉၵေႃႈသတ်ႉတဵမ်ၽင်ႇၶူင်း မိူင်းႁဝ်းၵေႃႈၵျေႃႇၸႂ်သိူဝ်းမူၼ်ႈ ၵူၼ်းၵိုၼ်းယဝ်ႉငိုၼ်းၶွၼ်ႈၼမ် ၸေးၸွမ်းၾင်ႇၶူင်းတူင်ႇလႅၼ်လိၼ်တႃႈႁိူဝ်းၹိူၵ်ႈ ယဵၼ်းပဵၼ်ဝဵင်းၵႂႃႇၸွင်ႇပဵၼ်မႃးလႆႈ ဢမ်ႇၸႂ်ႈၼွၼ်း ၾၼ်ဢွၵ်ႇၸႂ်မွင်းႁၼ် ဢၼ်ပဵၼ်ဢၼ်မီးပုၼ်ႈမိူဝ်းၼႃႈ (တိူင်ႇၼမ်ႉၶူင်းလူင် တွပ်ႇပၼ်ဢိတ်းၼိုင်ႈ ဢၼ်ၶမ်ၸႂ်မီးၶႂ်ႈယွၼ်းထၢမ်)………
ၵေႃႉၸၢႆးၵတ်ႉ l တႅမ်ႈ/ႁွင်ႉ ၸၢႆးမူး
C C C
ၶူၼ်ႁူဝ်ၵေႃႈၶၢဝ်မႃးလွႆးလွႆး တႃႇသႂ်ၵေႃႈမူဝ်းမႃးလွႆးလွႆး ဢႅဝ်လင်ၵေႃႈၵွမ်းမႃးလွႆးလွႆး
C G Am C Dm
ၵၢၼ်ဝၢၼ်ႈၵၢၼ်မိူင်း ၵၢၼ်လုၵ်ႈၵၢၼ်မေး ၵၢၼ်ႁိူၼ်းၵၢၼ်ယေး သွင်ႁူဝ်မႃႇႁၢပ်ႇလၢႆၵၢၼ်မႃးၵေႃႈ
G C F G
ၸႂ်ၶႅင်ၵႅၼ်ႇပႆႇမေႃပွင်ႉၶင်းတုၵ်ႉ ဢၢၼ်းၸုၵ်းမၼ်ႈၼိူဝ်ပၢၼ်ၵေႃႉၸၢႆးၵတ်ႉ
C
တေႃႇၸူဝ်;သုတ်းပၢၼ်ႉႉႉ
C C
ဢဝ်ၸႂ်ၸိုၼ်ႈၼိမ်ၼႂ်းပွႆးတိုၵ်း တေၼႄၸၢတ်ႈပၢၼ်ၽဝႃႉၵူၼ်းသိုၵ်း
C
တေဢဝ်ၸိုဝ်ႈၵိုၵ်းဝႆႉၼႂ်းပိုၼ်း
C G Am C Dm
ၼေလုၵ်ႈၼေမေး ၼေပီႈၼေၼွင်ႉ ၼေၸိူဝ်ႉၼေၶိူဝ်း သွင်ၶႅၼ်ဢွၼ်ႇႁၢပ်ႇဢဝ်ၵွင်ႈၵၢၼ်:ၶိုၼ်ႈ
G C F G
သွင်တႃႇဢွၼ်လႄႇႁႃသွၵ်ႈတူၺ်းၶဵၼ် ဢၢၼ်းၸုၵ်းမၼ်းၼိူဝ်ပၢၼ်ၽဝႃႉၵူၼ်းသိုၵ်း
C
တေႃႇၸူဝ်ႈသုတ်းပၢၼ်…
F G Am
CHO: ဢဵၼ်းဢၢၼ်းမႃးႁဵတ်းၵၢၼ်ဝၢၼ်ႈမိူင်း ဢဵၼ်းဢၢၼ်းမႃးႁဵတ်းၵၢၼ်ပုၼ်ႈၸိူဝ်ႉၸၢတ်ႈ
C Dm G C
ယႃႇပေလၢတ်ႈၵႂၢမ်းၶိုၼ်းထွႆလင် ယႃႇပေလၢတ်ႈၵႂၢမ်း သူၼ်းၸႂ်ၵႂင်
G C
ၽႂ်ၵူဝ်တၢႆၵေႃႈ မိူဝ်းၶိုၼ်းႁိူၼ်းၵမ်းပွၵ်ႈသွင်လႄႈ…
ၼႅင်ၸႂ်မိူဝ်ႈထဝ်ႈ I တႅမ်ႈ/ႁွင်ႉ ၸၢႆးမူး
V.1: ၵုမ်ႇယူႇၶၢင်း ဢိူမ်ႈၼၢင်းၼင်ႈႁိမ်းၸမ် ဢမ်ႇၽၢတ်ႇၵၢင်း လုၵ်ႈလၢင်းလႆႈယၢမ်းၼၼ် ပၼ်ႇယူႇၸွမ်း ၼႃးႁိူၼ်းယေးသေ ႁူဝ်ႁွၵ်ႇမႃးယဝ့် ၶဵဝ်ႈပေႃးသွၼ်ႇႉႉႉ။
V.2: ဢမ်ႇပွင်ႇပိုၼ်း မိူဝ်ႈသိုၼ်းပိူၼ်ႈႁဵတ်းၵၢၼ် ဢမ်ႇၵႂႃႇပႃး မိူဝ်ႈဝႃးပိူၼ်ႈၸူဝ်းၵဝ် ၵုမ်ႇယူႇၸွမ်း ႁူမ်ႈႁွမ်းၵတ်းၸႂ် ပႅတ်ႈလၢႆၶၢဝ်းတၢင်း သဵၼ်ႈႁႃးယဝ့် …။
Cho.1: ထိုင်ၶိင်ႇယၢမ်းၼႆ့ ၶႆႈပဵၼ်ၶႆႈႁဵတ်း ၶႆႈၶတ်းႁႅင်းသၢင်ႈထိုင်ၵေႃႈၼေႃး ဢၢႆႈႁႃးၼႆ့ လႆႈတူၵ်းသုမ်း လႆႈပူၵ်းမိုဝ်း ၽဝပၢၼ်ၵူၼ်း တႆးၼၵ်းလိၼ် …
V.3: ၵုမ်ႇထွမ်ႇၵႂၢမ်း ပိူၼ်ႈဢၢမ်းလဵၼ်ႈဢၢမ်းလၢႆ ၵုမ်ႇယုမ်ႇလၢႆး ပိူၼ်ႈပၢႆးႁႂ်ႈၶိူဝ်းႁၢႆ ဢမ်ႇႁၢပ်ႇၵွၼ်း ပုၼ်ႈၽွၼ်းမိူင်းလႄႈ ထဝ်ႈၸင်ႇၶိုၼ်းႁူႉ လွင်ႈၽိတ်းၵဝ်ႉႉႉႉ။
Cho.2: လိၼ်ပႃႇၸႃႉပႂ်ႉ ႁၵ့်ႁွမ်ဢၢႆႈႁႃး ယၢမ်းတမ်းၶျႃးတိၼ်ၶွၼ်ၼိုင်ႈယဝ့် မိူဝ်ႈဝႃးၼၼ့် မိူဝ်ႈသိုၼ်းၼၼ့် ဝူၼ့်တူၺ်းၶိုၼ်း ပႄႉမႃးၼႅင်ၸႂ် ငိၼ်းသေးလၢႆ …
တႆးတူၵ်းမိူင်းၵႆ | တႅမ်ႈ/ႁွင်ႉ ၸၢႆးမူး
V.1: လႅၵ်ႈလၢႆႈတီႈယူႇ ၽင်ႁူၵ်ႉၽင်ႁႄႇမႃးတူင်းတီႈမိူင်းၵႆ လႅၵ်ႈလၢႆႈၶူၼ်ပိၵ်ႇ သီၶိူင်ႈတူဝ်ၵဝ်ႇလၢႆးလဵၼ်းမူတ်းယဝ်ႉ လႅၵ်ႈလၢႆႈသဵင်ဢုပ်ႇသဵင်လၢတ်ႈၸူးၵၼ် တႆးတူၵ်းမိူင်းၵႆ လိုမ်းၶိူဝ်းတႆးယဝ်ႉႁိုဝ်။
V.2: ယၢႆႈယၢၼ်ၵၼ်တႅၵ်ႇ လၢႆလၢႆၸင်းၽၢတ်ႇၶိူဝ်းႁဝ်းလွႆးꧦသေ ၼုင်ႈၶူဝ်းပိူၼ်ႈၼႃ လၢတ်ႈၵႂၢမ်းပိူၼ်ႈ ၼႃႇလိုမ်းထုင်းႁဝ်းၸိုင် ယိုင်ႈယၢင်ႈယိုင်ႈယင်ႇ ၵူဝ်လႆႈတူၵ်းၸူမ် ယဵၼ်းႁဵတ်းပိူၼ်ႈၵႂႃႇ ၶိူဝ်းတႆးလူႉဝၢႆးႁၢႆ။
CHO: ပၢၼ်သိုပ်ႇပၢၼ် လုၵ်ႈသိုပ်ႇလၢၼ် တႆးၼႆႉႁႂ်ႈပဵၼ်တႆး တႆးတူၵ်းမိူင်းၵႆ တႆးမီးမိူင်းၵႆၶိုၼ်းဝူၼ်ႉ တူၺ်းၵၼ်လႄႈ။
V.3: ပုၼ်ႈပၢင်ႈၸဝ်ႈၵဝ်ႇ တေငၢႆးမိူၼ်တဝ်ႇ ထိူင်းꧦထိုင်ႉၼိုၵ်းၼႃ ပုၼ်ႈၽွၼ်းၸဝ်ႈၵဝ်ႇႁႂ်ႈတႆးၶိုၼ်ႈ ယႂ်ႇ ၶတ်းႁႅင်းဝႆႉလႄႈ ၼိုင်ႈထဝ်ႈၼိုင်ႈလမ်ႇ ႁူဝ်ၵူမ်ႈၸူးၸိုင် တူၵ်းလုၵ်းၽင်ႁိူၵ်ႇ လၢႆးႁူၺ်းၵူၼ်းၶိူဝ်းလူင်။
CHO: ပၢၼ်သိုပ်ႇပၢၼ် လုၵ်ႈသိုပ်ႇလၢၼ် တႆးၼႆႉႁႂ်ႈပဵၼ်တႆး တႆးတူၵ်းမိူင်းၵႆ တႆးမီးမိူင်းၵႆၶိုၼ်းဝူၼ်ႉ တူၺ်းၵၼ်လႄႈ။
တေၶတ်းႁႅင်းဝႆႉ | တႅမ်ႈ/ႁွင်ႉ ၸၢႆးမူး
V.1 ႁၼ်ၵၼ်ၵႅပ်ႉၵမ်းၵူၺ်းၵေႃႈ ၸႂ်ႁွႆႈတိတ်းလဵၼ်ႈယႂ်ႇၼမ် ယူႇၼိူဝ်လွႆမိူင်းၵတ်းလႄႈ ၽိဝ်ၼိူဝ်ႉၼူၼ်းၶၢဝ် တႆးဝဵင်းၸႃႉဢၼ်လဝ်းလဝ်းသုတ်း တႆးဝဵင်းၸႃႉဢၼ်လဝ်းလဝ်းသုတ်း ။
v.2 ဢုပ်ႇလၢတ်ႈၶေႃႈၵႂၢမ်းႁၵ်ႉႁႂ်ႈ ႁူဝ်ၸႂ်ၸၢႆးတဵၼ်ႈတွတ်ႇလိူဝ် ယူႇလႂ်ၶႂ်ႈမိူဝ်းၸွမ်းဢႃႈမေႃလိူမ်ႈၵဝ်းလဵၼ်ႈꩪႅင်ႈ တႆးဝဵင်းၸၢႆးပီႈသုမ်းမႂ်းယဝ်ႉ တႆးဝဵင်း ၸၢႆးပီႈသုမ်းမႂ်းယဝ်ႉ ။
CHO: သၢဝ်တူပ်ႉၶူဝ်းၼိူဝ်လွႆဢိူၺ် သၢဝ်တူပ်ႉၶူဝ်းၼိူဝ်လွႆဢိူၺ် ပေႃးပီႈႁၵ်ႉၸီ ၸွင်ႇတေႁၵ်ႉၼီႇ ပေႃးၼီႁၵ်ႉၸီ ၸွင်ႇတေႁၵ်ႉၼီ ႁဝ်းႁၵ်ႉသူၸွင်ႇသူႁၵ်ႁဝ်းႁိုဝ်။
V.3 ၽၢတ်ႇယၢၼ်ၵႆမိူဝ်းၶိုၼ်းၵေႃႈ ၸႂ်ႈတႄႉတိုတ်းႁွႆႈဢမ်ႇႁၢႆ တႃႇတေၶိုၼ်ႈမိူဝ်းၸူးၼွင်ႉၼိူဝ်လွႆၼႆႉထႅင်ႈပွၵ်ႈၼိုင်ႈ တႆးဝႆးၸၢႆးတေၶတ်းႁႅင်းဝႆႉ တႆးဝဵင်းၸၢႆးတေၶတ်းႁႅင်းဝႆႉ။
တႃတေႃႇတႃ | တႅမ်ႈ/ႁွင်ႉ ၸၢႆးမူး
V.1: ၶိူဝ်ႈႁဝ်းႁတ်းႁၢၼ် ၶိူဝ်းႁဝ်းႁတ်းႁၢၼ်ဢိူၺ် ၸႂ်ငၢၼ်ၸႂ်ႁၢၼ်လိူတ်ႈႁဝ်းၼႆႉ ပူႇမွၼ်ႇႁဝ်းၶဝ်ဢၼ် ပူၼ်ႉမႃးမိူဝ်ႈယၢမ်းၼၼ် လႅဝ်းတေႃႇလႅဝ်း ၵွင်ႈတေႃႇၵွင်ႈ ၵေႃႉတေႃႇၵေႃႉဢမ်ႇၵႃး ႁတ်းၽၼ်းယိုဝ်းမႃးဢိူဝ်ႈသူၶဝ်ပေပၼ် ပိုၼ်းၶိူဝ်းႁဝ်းၼႆႉ ၶီႉယၢၼ်ႈၵႂႃႇၼႃႈ။
Cho: ၸုပ်ႇၵိၼ်လိူတ်ႈႁဝ်း ၵဝ်းၶိူဝ်းႁဝ်းလႅဝ် ဢဝ်ပႅတ်ႈလႄႈ ယႃႇပေဝႆႉၵိုတ်းငဝ်ႈ ၵိုတ်းၽၵ်းၵိုတ်းတေႃ တိုၼ်ႇလႄႈ လုၵ်ႉလႄႈႁမ်းလႄႈ ယႃႇပေဝႆႉၵိုတ်းၸိူဝ်ႉၵိုတ်းၾၼ်း ။
V.2: ၵူၼ်းၶိူဝ်းႁတ်းႁၢၼ် ၶိူဝ်းၵူၼ်းႁတ်းႁၢၼ်ဢိူၺ် ၸႂ်ငၢၼ် ၸႂ်ႁၢၼ်လိူတ်ႈၶိူဝ်းႁဝ်း လူဝ်ႇသိုပ်ႇလႅင်းၵႂႃႇ ပၢၼ်သူႁဝ်း မိူဝ်ႈယၢမ်းလဵဝ် လႅဝ်းတေႃႇလႅဝ်း ၵွင်ႈတေႃႇၵွင်ႈ ၵေႃႉတေႃႇၵေႃႉဢမ်ႇၵႃး ႁတ်းၽၼ်းတိုၵ်းယိုဝ်း ၸိုင် လၢၼ်လိၼ်လႅၼ် လုၵ်ႈလၢင်းဝၢႆးလိုၼ်းႁဝ်းလႆႈပုတ်ႈၸၢမ်ႇဢိူဝ်ႈ။
ငဝ်ယိုဝ်ႈယိုတ်း | တႅမ်ႈ/ႁွင်ႉ ၸၢႆးမူး
V.1: တေယိူင်းသေဢဵၼ်းဢၢၼ်းယိုဝ်းတူၺ်း တိူဝ်ႉၸပ်းၶႃၵူၺ်း ပေႃးသမ်ႉပူၼ်ႉတိၼ်ပူၼ်ႉမိုဝ်း ပေႃးယိုဝ်းၺႃးတီႈယမ်မၼ် သင်တၢႆပႅတ်ႈၸိုင် ၵၢင်လၢႆတေသႄႉၼေး မူးသိူဝ်းလူင် တေယိုဝ်းသမ်ႉဢမ်ႇပႆႇယုမ်ႇမိုဝ်း ဢမ်ႇ ယိုဝ်းသမ်ႉပေႃးလႆႈယိူင်းယဝ်ႉ ငဝ်ယိုဝ်ႈယိုတ်းယူႇ ၵႂင်ငိူဝ်ႈၵိုတ်းယူႇ ဢဝ်ၼူၵ်ႉဝိၼ်ပႅတ်ႈ။
V.2: ပႃလုၵ်းလူင်တူဝ်ၽိတ်းတၢင်းမႃးသေႃႉၸွၵ်ႉၵႄႈၵၢင်ၶႄႉ ဢၢၼ်းတီႉလဵၼ်ႈသေလႄႈဢုမ်း ဢုမ်းယဝ်ႉ သမ်ႉၵူဝ်ငႅင်ႈမၼ်း ၵူဝ်ပၢႆငႅင်ႈၶမ် ၵူဝ်ပၢႆငႅင်ႈၸူၵ်ႉၺႃး မိုဝ်းၸဵပ်းလႄႈ တေၺွပ်းသမ်ႉ ဢမ်ႇပႆႇယုမ်ႇမိုဝ်း ဢမ်ႇ ၺွပ်းသမ်ႉပေႃးလႆႈဢုမ်းယဝ်ႉ ငဝ်ယိုဝ်ႈယိုတ်းယူႇ ၵႂင်ဢိူဝ်ႈၵိုတ်းယူႇ ပႃလုၵ်းႁၢႆပႅတ်ႈ။
V.1: သၢဝ်ႁၢင်ႈလီယိင်းလဝ်းလဝ်းသုတ်ႉသုတ်ႉၼင်ႈၸမ်ၸၢႆး ၼႂ်းပွႆးလၢမ်းလူင်ပၢင်ၵိုၼ်း ၶိုၼ်းၸတိၵ်ႉသူဝ်းလူင်မူၼ်ႈသိူဝ်း သႅဝ်ဢၢႆႁိုၼ်းႁွမ် ႁွမ်ထိုင်ႁူဝ်ၸႂ်ၸၢႆး သုၵ်ႉသၵ်ႉသေ တေႁၵ်ႉသမ်ႉဢမ်ႇပႆႇဢုပ်ႇတူၺ်း ဢမ်ႇႁၵ်ႉသမ်ႉပေႃးဢိူမ်ႈၶၢင်းဢႅပ်ႈ ငဝ်ယိုဝ်ႈယိုတ်းယူႇ ၵႂင်ဢိူဝ်ႈၵိုတ်းယူႇ သၢဝ်သွင်ႉပၢႆႈပႅတ်ႈ။
ပဵၼ်ပီႈၼွင်ႉၵၼ် | တႅမ်ႈ/ႁွင်ႉ ၸၢႆးမူး
V.1: သူပ်းတႄႉဝႃႈဢိူဝ်ႈ ပဵၼ်ပီႈၼွင်ႉၵၼ်ထႆးယႆႇ ထႆးၼွႆႉမိူၼ်ၵၼ် သူပ်းတႄႉလၢတ်ႈဢိူဝ်ႈပဵၼ်ပီႈၼွင်ႉၵၼ် ၵူၺ်းတၢင်းႁဵတ်း ဢမ်ႇမိူၼ်ၼၼ် သူပ်းၸၢင်ႈဢုပ်ႇ လိၼ်ႉလွတ်ႈလုပ်ႇ ၶႂ်ႈဝႃႈသင်ဝႃႈ ၶႂ်ႈႁဵတ်းသင်ႁဵတ်း ယုမ်ႇ ယုမ်ႇၼႃႇလိူဝ်ပိူၼ်ႈတင်းလၢႆ ၶႂ်ႈလႆႈၶွင်လၢႆၼိူဝ် ဢမေႇရီးၶိူဝ်းရီးၶိူဝ်း ပူၼ်ႉမႃး မိူဝ်ႈဝႃး မိူဝ်ႈလိုၼ်း ၶူၼ်ႉၶိုၼ်းၽိတ်းၸႂ်ၼႃႇ ဝူၼ်ႉၽႃႇၸပ်းလွင်ႈလွႆႁူၺ်ႈ ဢေႃႈဢူၺ် ဢေႃႈဢူၺ်း ၼႆႉႁႃႉပဵၼ်ပီႈၼွင်ႉၵၼ်။
မႃးႁဝ်းဝႅင်းၵႃႈပၼ်ႇၵွင် | တႅမ်ႈ/ႁွင်ႉ ၸၢႆးမူး
V.1: ႁဝ်းႁႃးလႆႈမႃးထူပ်းၵၼ် ႁဝ်းႁႃး လႆႈမႃးမိုတ်ႈၵၼ် ယၢမ်းၼႆႉႁႂ်ႈပေႃးသိူဝ်းၸႂ် ဢွၼ်ၵၼ်မႃးႁဝ်းမူၼ်ႈၵျေႃႇ ၵႃႈလႄႈႁဝ်းၵႃႈပၼ်ႇၵွင် …
V.2: ထုင်းႁဝ်းႁႂ်ႈပေႃးႁိူင်းသႂ် မႃးႁဝ်းၽွမ်ႉႁႅင်းၶတ်းၸႂ် ဢူၺ်းၵေႃႉမိုတ်ႈၵိုဝ်းတင်းလၢႆႊ ပေဢၢႆႊမႃးႁဝ်းမူၼ်ႈၵျေႃႇၵႃႈလႄႈႁဝ်းၵႃႈပၼ်ႇၵွင်…
Cho: ၸၢပ်ႇသႅင်ႇၶဝ်ႁႆႇလုၵ်ႈမွင်း ၵႃႈမူၼ်ႈၸွမ်းၵွင် ယုမ်ႉလူးၵေႃႉယိင်းႁၢင်ႈလီ ယုမ်ႉလူးၵေႃႉၸၢႆးႁတ်း ႁၢၼ် ယိင်း ဢိူၺ် ၸၢႆးဢိူၺ် ၵျေႃႇၼႃႇ ၵႃႈပၼ်ႇၵွင်ႁဝ်း…
V.3: တူၺ်းလူးပိူၼ်ႈပေႃးဢၢမ်းၶွႆ ထုင်းႁဝ်းၾိင်ႈတႆးမိူင်းလွႆ ဝၢႆးမႃးၵေႃႈႁဝ်းၽွမ်ႉၵၼ် မိူၼ်သူႁဝ်းႁႃးလႆႈၵျေႃႇ လွင်ႈမူၼ်ႈတၢင်းၵႃႈပၼ်ႇၵွင်…
Cho: ၸၢပ်ႇသႅင်ႇၶဝ်ႁႆႇလုၵ်ႈမွင်း ၵႃႈမူၼ်ႈၸွမ်းၵွင် ယုမ်ႉလူးၵေႃႉယိင်းႁၢင်ႈလီ ယုမ်ႉလူးၵေႃႉၸၢႆးႁတ်း ႁၢၼ် ယိင်း ဢိူၺ် ၸၢႆးဢိူၺ် ၵျေႃႇၼႃႇ ၵႃႈပၼ်ႇၵွင်ႁဝ်း.
မူဝ်ႁၢင်ႈလီ | တႅမ်ႈ/ႁွင်ႉ ၸၢႆးမူး
V.1: တူဝ်ၸႂ်ႁဝ်းၼႆႉ ၵိုင်ႇပဵၼ်ၶီႉၶႃႉတၢင်းႁၵ်ႉပႅင်းသူလႄႈ တၢင်းႁၢင်ႊလီသူႁႃႉမူဝ် ႁူဝ်ၸႂ်ႁဝ်းၼႆႉ ဢမ်ႇလိူဝ်လႆႈတၢင်းတုၵ်းယွၼ်းမႂ်း ၸႂ်ႉႁႆႈၵေႃႈႁႆႈ ၸႂ်ႉၶူဝ်ၵေႃႈၶူဝ် ဢူဝ်းႁူဝ်… မူဝ်ႁၢင်ႈလီ ၶႂ်ႈတုၵ်းယွၼ်းသူပဵၼ်ႁၢဝ်းၶူဝ် မၢၵ်ႇႁူဝ်ၸႂ်ႁဝ်း။
Cho: ၼူၵ်ႉၶုမ်ႈဢွၼ်ႇမၼ်းမွင်းမီးမႃးႁၢင် ပၢင်တၢႆးဢွၼ်ႇမၼ်းမွင်းမီးမႃးၼွၵ်ႇ ၼူၵ်ႉၸွၵ်ႇဢွၼ်ႇမၼ်းမွင်း မီးႁွၼ် ပီႈတႄႉမွင်းလွင်ႈၸွၼ်ႁၵ်ႉမူဝ် ဢူဝ်းႁူဝ်…မူဝ်ႁၢင်ႈလီမူဝ်ႈႁၵ်ႉပီႈ မူဝ်ႈႁၢင်ႈလီ မူဝ်ႁၵ်ႉပီႈ ။
V.2: ၼွင်သႂ်ၼမ်ႉယိုင်ႈ မွၵ်ႇမူဝ်ၸိုၼ်ႈၵီႊႁၢမ်းႁွႆးၸတ်ႉၵွပ်ႈ ပီႈယွၼ်းႁဵတ်းပဵၼ်ၽီပႂ်ႉၼွင် ၼွင်သႂ်ၼမ်ႉယိုင်ႈ ၶုၼ်ႇ ဢူၼ်မိူဝ်ႈၽွင်းၼမ်ႉၼွင်းမႃး ၼမ်ႉတႃသႂ်လႆ ႁၵ်ႉၵၼ်တေၵႆ ဢူဝ်ႁူဝ်…မူဝ်ႁၢင်ႈလီ ၶႂ်ႈတုၵ်းယွၼ်းသူပဵၼ်ႁၵ်ႉမူဝ်တႃႇႁွမ်ပီႈၵူၺ်း။
မၢၼ်ႇၽႂ်မၢၼ်ႇမၼ်း | တႅမ်ႈ/ႁွင်ႉ ၸၢႆးမူး
V.1: ၵၢမ်ႇၽႂ်ႇၵၢမ်ႇမၼ်း ၵူၼ်းမီးပၢႆးဝူၼ်ႉ ဢွၵ်းမႂ်းလူၼ်ႉၸိုင် ဢွၵ်းမႂ်းတေလိူဝ် ၺၢၼ်ႇၽႂ်ႇၺၢၼ်ႇမၼ်း ၵူၼ်းမီးပၢႆးႁၼ် တၢင်းမႂ်းႁူၵ်ႉၸိုင် တၢင်းမႂ်းတေတၼ် မၢၼ်ႇၽႂ်မၢၼ်ႇမၼ်းတႄႉ ႁဵတ်းၵျွင်းၽြႃးသေ ၵွမ်းၶုပ်ႉဝႆႈသႃ သိမ်းဝႆႉၼိူဝ်ၶဵင်ႇၽြႃး မၢၼ်ႇမႃႇၼၼႆႇ ၸၢင်ႈဢဝ်ပီႈၵူၼ်းၵျႃႉၶဝ် တူၵ်းတႅမ်ႇၼႃႇ ယွမ်းဢိတ်းၼိုၵ်ႈလူး ယွမ်းဢိတ်းၼိုင်ႈလူး ယွမ်းဢိတ်းၼိုင်ႈ…
V.2: ယွင်ႇၽႂ်ယွင်ႇမၼ်း ၵူၼ်းမီးတၢင်းမေႃ လဵၵ်းမႂ်းၺၢမ်ႉၸိုင် လဵၵ်းမႂ်းတေႁေႃ ယုမ်ႇၽႂ်ယုမ်ႇမၼ်း ၶိုၼ်းဝၼ်းၶမ်ႈၼႂ် တိုၵ်းသိုၵ်းၼႂ်းတူဝ် တိုၵ်းသိုၵ်းၼွၵ်ႈတူဝ် မၢၼ်ႇၽႂ်မၢၼ်ႇမၼ်းတႄႉ ႁဵတ်းၵျွင်းၽြႃးသေ ၵွမ်းၶုပ်ႉဝႆႈသႃ သိမ်းဝႆႉၼိူဝ်ၶဵင်ႇၽြႃး မၢၼ်ႇမႃႇၼၼႆႇ ၸၢင်ႈဢဝ်ပီႈၵူၼ်းၵျႃႉၶဝ် တူၵ်းတႅမ်ႇၼႃႇ ယွမ်းဢိတ်းၼိုၵ်ႈလူး ယွမ်းဢိတ်းၼိုင်ႈလူး ယွမ်းဢိတ်းၼိုင်ႈ…
V.3: ထၢင်ႇၽႂ်ထၢင်ႇမၼ်း ၶတ်းႁႅင်းပတ်ႉလႄႈ ပေႃးမႂ်းၵျႃႉၸိုင် ႁဵတ်းၵူၼ်းထူဝ်းႁူဝ် မၢင်ႇၽႂ်မၢၼ်ႇမၼ်း ၶတ်းႁႅင်းဝတ်ႉလႄႈ ပေႃးမႂ်းၺၢမ်ႉၸိုင် ႁဵတ်းၵူၼ်းၸွမ်းလမ် မၢၼ်ႇၽႂ်မၢၼ်ႇမၼ်းတႄႉ ႁဵတ်းၵျွင်းၽြႃးသေ ၵွမ်းၶုပ်ႉဝႆႈသႃ သိမ်းဝႆႉၼိူဝ်ၶဵင်ႇၽြႃး မၢၼ်ႇမႃႇၼၼႆႇ ၸၢင်ႈဢဝ်ပီႈၵူၼ်းၵျႃႉၶဝ် တူၵ်းတႅမ်ႇၼႃႇ ယွမ်းဢိတ်းၼိုၵ်ႈလူး ယွမ်းဢိတ်းၼိုင်ႈလူး ယွမ်းဢိတ်းၼိုင်ႈ…
ယွင်ႈယေႃးၸဝ်ႈၶူးမေႃ | တႅမ်ႈ/ႁွင်ႉ ၸၢႆးမူး
V.1: ႁဝ်းမႃးႁူပ်ႉၵၼ် ႁဝ်းမႃးထူပ်ႉၵၼ် မႃးၽွမ်ႉၶွၼ်ႈႁႅင်း ၼႄလႅင်းတီႈမွၵ်ႇၸၢမ် ဢမ်ႇလိုမ်းလႆႈၵုင်ႇမုၼ်ၸဝ်ႈၶူးမေႃ လိၵ်ႈလၢႆးႁဝ်းပၢၼ်မိူဝ်ႈ ဝၼ်းသိုၼ်း ၶိုင်ၶပ်းႁဵတ်းပဵၼ်ပၢင်ပွႆးၵိုၼ်း ၸိူဝ်းႁဝ်းသိုပ်ႇတႅမ်ႈပိုၼ်း…
V.2: ႁဝ်းႁူႉၸၵ်းၵၼ် ႁဝ်းႁွမ်းမိုဝ်းၵၼ် ဝၼ်းမၼ်းထိုင်မႃးႁႂ်ႈႁဝ်း ပူၵ်းတိုၼ်ႇၵၼ် ဢမ်ႇလိုမ်းလႆႈၵုင်ႇမုၼ် ၸဝ်ႈၶူး မေႃလိၵ်ႈလၢႆးႁဝ်းသၢႆၸႂ် ၸိူဝ်ႉၸၢတ်ႈ မႄႈမိူင်းတႆးတေလၢတ်ႈၵႂၢမ်းယွင်ႈ တွင်းမၢႆသႂ်ႇဝႆႉပိုၼ်း…
CHO: ၵဝိမိူဝ်ႈၵွၼ်ႇႁိုဝ်ယွၼ်ႇၵၢၼ်ၸိူဝ်ႉၶိူဝ်း မိူဝ်ႈၼႆႉလႆႈလီ မိူဝ်ႈၼၼ်ႉၵွပ်ႈၶဝ်ၶတ်းႁႅင်းဝႆႉ ၵဝိပၢၼ်မႂ်ႇ တေတႅၼ်းပုတ်ႈသိုပ်ႇသၢႆၸႂ်ၸိူဝ်ႉ ၸၢတ်ႈၵႂႃႇ ထိုင်တီႈယိူင်းမၢႆ ႁဝ်းတိုၵ်ႉသိုပ်ႇတႅမ်ႈပိုၼ်း…
ပုၼ်ႈတႆး | တႅမ်ႈ/ႁွင်ႉ ၸၢႆးမူး
Am Am Am
ၵွပ်ႈလုၵ်ႈၵွပ်ႈမေး ႁဵတ်းၼႃးမႅၵ်ႇထႆ ၵွပ်ႈဝၢၼ်ႈၵွပ်ႈမိူင်း တိုၵ်းသိုၵ်းလၼ်ႇၵွင်ႈယိုဝ်း
Dm G C
မိူဝ်ႈၽုၵ်ႈမိူဝ်ႈႁိုဝ်းမိူဝ်းၼႃႈၵႂႃႇၼႆ ၸဝ်ႈႁႆႊၸဝ်ႈၼႃး တၵ်းလႆႈမႂ်ႇသုင်ယဝ်ႉ
Am C Am
တူင်ႉတိုၼ်ႇၵႂႃႇလႄႈမိုင်ႉယႃႇငဝ်တူၺ်းပိူၼ်ႈ ၽႂ်လႅၼ်ၽႂ်ၼႆ ႁဝ်းပေႃးႁူႉယဝ်ႉ
Dm1/2 G1/2 Am Dm 1/2 G 1/2
ပၢၼ်ဢွၼ်ၸဵမ်လႂ်တဵၵ်းႁဝ်းမႃး လိူင်ၶဵဝ်လိူၼ်လႅင် ပူၵ်းၽႂ်းၽႂ်းလူး သင်ၵူဝ်တၢႆၼႆမိူဝ်းၶိုၼ်းႁိူၼ်း
C Dm C Dm C
ၶိူဝ်းတႆးႁတ်းႁၢၼ် ၶိူဝ်းႁဝ်းႁႃး တိုင်ႈၶိုၼ်ႈလႄႈဢိူၺ်း ပေႁူၼ်လင် တိုင်ႈၶိုၼ်ႈလႄႈဢိူၺ်း ပေၵူဝ်သင်
Am Am Am
မႄႈပႃႈပေႃႈလုင်း ၼၢႆးလႄႈပူႇၶဝ် ၵွပ်ႈလုၵ်ႈၵွပ်ႈလၢင်း ၶိုၼ်းဝၼ်းႁိူဝ်ႇလႆမႃး
Dm G C
လိူတ်ႈၵေႃႈလႆႈတူၵ်းပေႃးႁွတ်ႇပႃႇႁဵတ်ႈ ၵွပ်ႈဝၢၼ်ႈၵွပ်ႈမိူင်း တိုၼ်းဝႃႈဢမ်ႇၵူဝ်တၢႆ
Am C Am
ပုတ်ႈမႃႇဢဝ်လႄႈ တႆးၼုမ်ႇၶဝ်တင်းသဵင်ႈ တႃၶဵဝ်တႃလႅင်တူၺ်းႁတ်းႁတ်းလူး
Dm1/2 G1/2 Am Dm 1/2 G 1/2
ၸႂ်ၶဵဝ်လႅင်ႁဵတ်းႁတ်းႁတ်း ပေၵွင်လင်သေႁဵတ်းၵူၼ်းတူၺ်းပွႆး ပေတိုဝ်ပေၵႂင်ယၢမ်းလုၵ်ႉၽိုၼ်ႉၼႆႉ
C Dm C Dm C
ၶိူဝ်းတႆးႁတ်းႁၢၼ်ၶိူဝ်းႁဝ်းႁႃး တိုင်ႈၶိုၼ်ႈလႄႈဢိူၺ်း ပေႁူၼ်လင် တိုင်ႈၶိုၼ်လႄႈဢိူၺ်း ပေၵူဝ်သင်
ဝတ်ႉပႃႇပဝ်ႉ | တႅမ်ႈ/ႁွင်ႉ ၸၢႆးမူး
V.1: လူမ်းယဵၼ် ထူဝ်းလဵၼ်ႈ ႁဵဝ်းငိုၼ်းႁွမ်မွၵ်ႇ ဢွၵ်ႇပိၵ်ႇယၢၼ်တူၼ်ႈမၼ်း တူၵ်းႁူင်ႈယူႇၵူႊဝၼ်း ၵွင်းမူးလူင် ၵိုၵ်းဝတ်ႉပႃႇပဝ်ႉ ႁိုဝ်လၢႆပီယဝ်ႉမၼ်းႁၼ် လိူင်ႈၼႆႉမႃးႁိုဝ် ၽႂ်လႂ်ထၢမ်ၵေႃႈမၼ်းသမ်ႉတေၶိုၼ်းလၢတ်ႈလူၺ်ႈလွင်ႈ ဢမ်ႇမၼ်ႈဢမ်ႇၵိုမ်း …
V.2: ရူတ်ႉလႅၼ်ႈ ၶပ်ႉတဵမ် ၸွမ်းတၢင်းၵဵင်းမႆႇ တမ်ႇရူတ်ႇဝႆႁူဝ်မၼ်း ႁိူဝ်ႉၸႂ်ယူႇၵူႈဝၼ်း လမ်းတိထႅင်ႈ တႆးပၢႆႈၽၢတ်ႇမိူင်း ယၢၼ်ၵႆမၢၼ်ႈလိူင်းမႃးသမ်ႉ လိူင်ႈၼႆႉယွၼ်ႉသင် ၽႂ်လႂ်ထၢမ်ၵေႃႈၵွင်းမူးႁိုဝ်ၶိုၼ်းလၢတ်ႈလူၺ်ႈလွင်ႈ ဢမ်ႇမၼ်ႈဢမ်ႇၵိုမ်း…
CHO: ၵွင်းမူးလူင်ၵိုၵ်းဝတ်ႉပႃႇပဝ်ႉ ၵူႊၸဝ်ႉၼႂ်ဝၼ်းၶမ်ႈ ၸႂ်လမ်တၢင်တႆးႁဝ်း ၸႂ်လဵၵ်ႉတၢင်တႆးႁဝ်း မႃးသဝ်းထင် ဝဵင်းၵဵင်းမႆႇ ၵၢၼ်ႁႃလဵင်ႉတွင်ႉတႆးႁဝ်းသမ်ႉ တႆးႁဝ်းၵမ်ႉပႃႈၼမ်ထၢမ်းငၢၼ်ပဵၼ်ၵေႃႇသၢင်ႈ ဢႃႈ…ႁႃႈ… ၵူဝ်ꧦႁေꧦႁဵတ်းꧦၵိၼ်ꧦၶိၼ်ၸႂ်ယူႇၵူႊဝၼ်း ႁေးဝႃႈတႆးလႄႈထႆးၼႆႉ ပဵၼ်ပီႈၼွင်ႉၵၼ်…
V.3: လူမ်းယဵၼ်ထူဝ်းလဵၼ်ႈ ႁဵဝ်းငိုၼ်းႁွမ်မွၵ်ႇ ဢွၵ်ႇပိၵ်ႇယၢၼ်တူၼ်ႈမၼ်း တူၵ်းႁူင်ႈယူႇၵူးဝၼ်း ၵွင်းမူးလူင်ၵိုၵ်း ဝတ်ႉပႃႇပဝ်ႉ ၵူႊၸဝ်ႉၼႂ်ဝၼ်းၶမ်ႈ ႁိုဝ်ႁၼ်မႅၼ်ႈတႆးႁဝ်းမိူၼ် လိူင်ႈထုင်းၾိင်ႈပဵၼ် ႁူဝ်လႂ်ႁူဝ် ၶမ်ႈလူမ်းယဵၼ် တေထူဝ်းၽၢတ်ႈၽိတ်ႈလဵၼ်ႈ မွၵ်ႇႁွမ်မွၵ်ႇႁိုၼ်း…
ၸၢႆးၵူၼ်းပျွင်း | တႅမ်ႈ/ႁွင်ႉ ၸၢႆးမူး
V.1 ဢၢႆႈသူႇယႃႈၵူၼ်းပျွင်းပႃးထူင်ၼႂ်းထူင် သမ်ႉမီးပျွၵ်းယႃႈလမ်လဵၵ်းသႅၼ်ႉလႅမ်ဢွမ်ၼမ်ႉမၼ်း ၶီႈဢုပ်ႇၶီႈလူမ်းၵူၼ်း ၵႂၢမ်း ၼမ်ၼွၼ်းၾၼ်ႁွတ်ႈမိူင်း ၼိပ်ႉပၢၼ်ႇလုၵ်ႈၶူင်းၵၢင်ၵႂႃႇလႂ်ၵေႃႈ ၵူၼ်းပျွင်းလူင်…
V.2 မိူဝ်ႈၼုမ်ႇႁၢင်ႈလဝ်းပီးပေႃးတၼ်ၼၢင်းသၢဝ်ၽူႈယိင်းၼွၼ်းပေႃးၾၼ်ၸၢႆးဢၢႆႈငၢၼ်သဵင်ၸိုဝ်ႈလိုဝ်းလွင်ႈဢမ်ႇ ၸႂ်း မၼ်းၹၢမ်းတူၺ်းၼႆဝၢႆးၵိၼ်ယႃႈမႃးပေႃးလႆႈပဵၼ်ၸၢႆးဢၢႆႈယွမ်သၢင်ႇၵိၼ်ယႃႈၵူၼ်းပျွင်းလူင် …
CHO: လီဢွၼ်ၵၼ်ႁၼ်ၸၢႆးတႆးႁဝ်းၶဝ်ယႃႈ ၼႆႉဢမ်ႇပၼ်လွင်ႈၽွၼ်လီၶီၸႂ်ၶၢၼ်ၸႂ်ပေႃးၹပ်းတိတ်းယႃႈၽႂ်ပေႃးၵႂၢင်း ဝႄႈၵၼ် ယႃႇပေယိူင်ႈဢၢႆႈၸၢႆးၵူၼ်း ပျွင်းလူင်…
ၸၢႆးၵူၼ်းယွၼ်း | တႅမ်ႈ/ႁွင်ႉ ၸၢႆးမူး
V.1: ၽႂ်ၽႂ်တေမႃးႁတ်းယၢင်ႈၸွမ်းၵူၼ်းယွၼ်းဢွၼ်ႇ လွင်ႈၼုင်ႈၶူဝ်းႁၢင်ႈလီၵေႃႈ ဢမ်ႇမီးပႃး ယိပ်းၵွၵ်းဢွၼ်ႇသေတမ်းဝၢင်းပိုင်ႈဢိင်ၸွမ်းတၢင်းၼႆႉ ႁႃလဵင်ႉတူဝ်ၸႂ် ႁၵ်ႉဢွၼ်ႇယဝ်ႉ…
V.2: ႁူဝ်ၸႂ်ဢွၼ်ႇၵဝ်ၶႂ်ႈႁႂ်ႈၸုမ်းၸိူဝ်းၵူၼ်း ယွၼ်းဢွၼ်ႇ လွတ်ႈလႆႈလွင်ႈတၢင်းတုၵ်ႉၶႃႉယၢပ်ႇၸႂ် ၼႃႈလဵၵ်ႉၼႃႇ ယိပ်းၵွၵ်းသေၼင်ႈၸွမ်းတၢင်းၼႆႉ တူဝ်ၸႂ်ဢွၼ်ႇမၼ်းၵေႃႈဢမ်ႇသိူဝ်းလႆႈ…
CHO: ၵွပ်ႈသင်လႄႈမႂ်းသမ်ႉႁဵတ်းၼႆ ၵၢၼ်လိူင်ႇၼမ်မီႈပုၼ်ႈတႃႇမႂ်း ဢမ်ႇၼၼ်ၵေႃႈ တၢင်းႁဝ်းပႆ မႂ်းယၢင်ႈၸွမ်းလႄႈ ….
V.3: ၽႂ်ၽႂ်ၵေႃႈတေဢၢမ်းဢၢႆႈၸိူဝ်းၵူၼ်းယွၼ်းဢွၼ်ႇလွင်ႈလႆႈၸွႆႈၶတ်းႁႅင်းပုၼ်ႈတႃႇၶိူဝ်းတႆး ဝႅၵ်ႇၵွင်ႈဢွၼ်ႇၸိူဝ်းမႂ်းယၢင်ႈတိၼ်ၸွမ်းႁဝ်းလႃႈ တူဝ်ၸႂ်ဢွၼ်ႇမႂ်းၵေႃႈတေသိူဝ်းယဝ်ႉ…
ၶေႃႈၼွမ်းမေႃၵႂၢမ်း | တႅမ်ႈ/ႁွင်ႉ ၸၢႆးမူး
V.1: (သင်ဝႃႈမီးၵူၼ်းမၵ်ႉမၼ်ႈပၼ် ၸေႇၼႃႇၵဝ်ၶႃႈႁႂ်ႈၸိုၼ်ႈၵီႈ သင်ဝႃႈမီးၵူၼ်းပၵ်းသင်ႉပၼ် ဝႃႇသႃႇၼႃႇၵဝ်ၶႃႈႁႂ်ႈၶိုၼ်ႈၼႃႈ ႁႆႇတိင်ႇဢွၼ်ႇသေႁွင်ႉၵႂၢမ်း ၸိူင်ႉၼင်ႇၼႆ ၵွပ်ႈပိူဝ်ႈႁၢင်ႈႁၢႆႉလႄႈ ၵွပ်ႈပိူဝ်ႈႁၢင်ႈၸႃႉလႄႈ ဢမ်ႇလီတူၺ်းၵေႃႈ ဢေႃႈ… ႁႂ်ႈလႆႈယွၼ်းႁွင်ႉၵႂၢမ်းၼေ )2
V.2: လီထွမ်ႇၸိုင်ထွမ်ႇၵျေႃႇꧦသင်ဝႃႈမီးတၢင်းၽိတ်းဢိတ်းဢီႈၸိုင် ယႃႇဝူၼ်ႉၽိတ်းႁၼ်ပိူင်ႈ ၵႂၢမ်းဢၼ်ၶႃႈႁဝ်းႁွင်ႉပုၼ်ႈတႃႇၵျေႃႇသင်ၵႂႃႇလေႃႇၺႃး တုမ်ႉတိူဝ်ႉၸႂ် ပီႈၼွင်ႉၵူၼ်းထွမ်ႇၸိုင် ၵဝ်ၶႃႈတိုၼ်းၽိတ်း ၵဝ်ၶႃႈတိုၼ်းၼွမ်း ဝၢင်းၶႂၢင်ႉပၼ်ၵဝ်ၶႃႈဢိတ်းၼိုင်ႈ
မိူင်းတႆးမွင်းပႂ်ႉယူႇ | တႅမ်ႈ/ႁွင်ႉ ၸၢႆးမူး
V.1: ၵိူတ်ႇပဵၼ်ၵူၼ်းမႃး ၼိူဝ်ၼင်လိၼ်မိူင်းတႆးႁဝ်းဢိူဝ်ႈ ယူႇထင်ၵိၼ်သဝ်းၵေႈၵူၼ်းၸိူဝ်ႉ ၶိူဝ်းတႆးမႃးဢိူဝ်ႈ ၸွင်ႇမႂ်းႁူႉႁိုဝ် မႂ်းပဵၼ်ၵူၼ်းၶိူဝ်းတႆး ၵေႃႉၼိုင်ႈ ပုၼ်ႈၽွၼ်းမႂ်းမီးၼမ်ဢိူဝ်ႈ…
V.2: ယႂ်ႇသုင်မႃးယဝ်ႉၵွင်လင်ပႅတ်ႈမိူင်းတႆးႁဵတ်းသင် ပိင်ႇၺႃႇတဵမ်တူဝ်မႃးယဝ်ႉ ၵွင်လင် တေႃႇၶိူဝ်းတႆး ပႅတ်ႈသေ ၸွင်ႇမႂ်းဝူၼ်ႉႁိုဝ် မႂ်းပဵၼ်လုၵ်ႈလၢၼ်တႆးၵေႃႉၼိုင်ႈ ပိူၼ်ႈမုင်ႈမွင်း မႂ်းတင်းၼမ်ဢိူဝ်ႈ…
CHO: ပိုၼ်းတႆးႁဝ်းမီးၸိူင်ႉႁို်ဝ် ထုင်းတႆးႁဝ်းမီးၸိူင်ႉႁိုဝ် မိူင်းတႆးႁဝ်းတူၵ်းသုမ်းဝႆႉ ၶိူဝ်းတႆးႁဝ်းတူၵ်း ၵိၼ်းဢိူဝ်ႈ ဝၢႆႇမုင်ႈတူၺ်းၶိုၼ်းလႄႈတႆး ဢိူၺ် …
V.3: ပူႇမွၼ်ႇၼၢႆးႁဝ်း မုင်ႈမွင်းၸႂ်ၸပ်းမႂ်းဝႆႉဢိူဝ်ႈ ယႃႇပၢႆႈမႅပ်းပႅတ်ႈ ဢဝ်တူဝ်လွတ်ႈႁင်း မႂ်းၵေႃႉလဵဝ် ပွၵ်ႈမႃးၶိုၼ်းလႃႈ


c: text/html

text:
မၢၵ်ႇတႅၵ်ႇ ၼႂ်းဝၢၼ်ႈၽုၺ်း(ပၢၼ်ႉၽုၺ်း) ၸႄႈဝဵင်းၼွင်ၶဵဝ် လုၵ်ႈၼိုင်ႈ လွင်ႈတုမ်ႉတိူဝ်ႉမၢတ်ႇၸဵပ်း လူႉတၢႆဢမ်ႇမီး ဝႃႈၼႆ။
ဝၼ်းတီႈ 15/01/2018 ယၢမ်းၵၢင်ၶမ်ႈ 8 မူင်း မၢၵ်ႇလုၵ်ႈၼိုင်ႈ တႅၵ်ႇၼႂ်းဝၢၼ်ႈၽုၺ်း (ပၢၼ်ႉၽုၺ်း) ၼႂ်းၸႄႈဝဵင်း ၼွင်ၶဵဝ် ၸႄႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ။ ၵဵဝ်ႇၵပ်းလွင်ႈၼႆႉ ပဵၼ်ၽႂ် ၸုမ်းလႂ် ဢၼ်ဝႃႈၼၼ်ႉ ၾၢႆႇတပ်ႉပ လိၵ်ႈယင်းပႆႇတီႉလႆႈ ဝႃႈၼႆ။
ၸၢႆးဢွင်ႇမိူင်း ႁူဝ်ပဝ်ႈ ပႃႇတီႇႁူဝ်သိူဝ် ၸႄႈဝဵင်းၼွင်ၶဵဝ် လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ မိူဝ်ႈဝႃး မၢၵ်ႇတႅၵ်ႇ လုၵ်ႈၼိုင်ႈ တီႈႁူင်းပလိၵ်ႈမၢၼ်ႈ ၼႂ်းဝၢၼ်ႈၽုၺ်း(ပၢၼ်ႉၽုၺ်း) ၵူၺ်းၵႃႈ လွင်ႈတုမ်ႉတိူဝ်ႉၶူဝ်းၶွင်လႄႈ ၵူၼ်းတႄႉ ပဵၼ်ႁိုဝ် ဢမ်ႇပႆႇႁူႉ” ဝႃႈၼႆ။
သိုပ်ႇလၢတ်ႈထႅင်ႈဝႃႈ လူတ်ႉၵႃးႁပ်ႉၸၢင်ႈ လမ်းၼိုင်ႈ ထုၵ်ႇပိူၼ်ႈဢဝ်မၢၵ်ႇႁွႆႈဝႆႉၸွမ်းလူတ်ႉသေ ၶဝ်ႈမႃးၼႂ်းဝၢၼ်ႈ တႅၵ်ႇတိူဝ်ႉသႂ်ႇ ၵူၼ်းၶီႇမႃးၸွမ်းၵႃးၼၼ်ႉ 3 ၵေႃႉ။ ၵူၺ်းၵႃႈ ၵူၼ်းမိူင်း 3 ၵေႃႉၼၼ်ႉ ဢမ်ႇပေႃး မၢတ်ႇၸဵပ်းႁၢဝ်ႈႁႅင်း ၵႃးဢၼ်ထုၵ်ႇမၢၵ်ႇႁွႆႈတႅၵ်ႇသႂ်ႇၼၼ်ႉ ပဵၼ်ၵႃးတၢင်ႇၵူၼ်း “ၸဵင်ႇၼၢင်းသူဝ်း” ဝႃႈၼႆ။
ၵႃးၼႆႉတၢင်ႇၵူၼ်း လုၵ်ႉတၢင်း ဝဵင်းပၢင်ဢူးသေ ၶိုၼ်ႈၵႂႃႇတၢင်းမိူင်းၵုတ်ႈ ဝႃႈၼႆ။
ၵဵဝ်ႇၵပ်းလွင်ႈၼႆႉသေ ၵူၼ်းၼႂ်းပိုၼ်ႉတီႈ ၼႂ်းၸႄႈဝဵင်းၼွင်ၶဵဝ် ပဵၼ်ဢၼ်မႆႈၸႂ်ၸွမ်း လွင်ႈႁူမ်ႇလူမ်ႈ တႄႉတႄႉ ၵမ်ႉပဵၼ်ပၢင်တိုၵ်း၊ ၵမ်ႉမီးလွင်ႈမၢၵ်ႇတႅၵ်ႇလႄႈ လွင်ႈတီႉၺွပ်းၵူၼ်း ၸဵမ်ၸိူဝ်းၼႆႉ ဝႃႈၼႆ။
ၸုမ်းယိပ်းၵွင်ႈၵၢင်ႇ ဢၼ်တူင်ႉၼိုင်ၵႂႃႇမႃး တၢင်းပွတ်းတွၼ်ႈၼၼ်ႉတႄႉ ၸုမ်းသိုၵ်းလူင်ပွင်ၸိုင်ႈမၢၼ်ႈ၊ သိုၵ်းတႆး လႄႈ သိုၵ်းလွႆ ၸဵမ်ၸိူဝ်းၼႆႉ ဝႃႈၼႆ။

robotstxt: allowed

filter: keep


text:
ႁွင်ႈၵၢၼ်ၾၢႆႇပိုၼ်ၽၢဝ်ႇ လူင်ပွင်ၸိုင်ႈပိုၼ်ၽၢဝ်ႇဝႃႈ ၸဝ်ႈၼႃႈတီႈတီႉလႆႈယႃႈၾိၼ်ႇလိပ်း တီႈၼႂ်းၸႄႈဝဵင်း ပၢင်လွင်း မႅၼ်ႈငိုၼ်းၵႃႈၶၼ် 110 သႅၼ်ပျႃးပၢႆ ဝႃႈၼႆ။
ဝၼ်းတီႈ 10/02/2018 ယၢမ်းဝၢႆးဝၼ်း ပလိၵ်ႈၾၢႆႇၽဵဝ်ႈမူၺ်ႉယႃႈမဝ်းၵမ် မၢႆ 26 တင်း ပလိၵ်ႈလၢႆလၢႆၾၢႆႇ ႁူမ်ႈၵၼ်သေ ၵူတ်ႇထတ်းတီႉၺွပ်းလႆႈ ယႃႈၾိၼ်ႇလမ် တၢင်းၼၵ်း 21.2 ၵီႊလူဝ်ႊၵရမ်ႊ တီႈဝၢၼ်ႈၼၢင်းၼိမ်ႉ ၸႄႈဝဵင်းပၢင်လွင်း ၸိုင်ႈတႆးပွတ်းၸၢၼ်း၊ တေတူၵ်းမႅၼ်ႈငိုၼ်း 118.72 သႅၼ်ပျႃး ၼႆယဝ်ႉ။
ၵူၼ်းတေႃႉယႃႈ ပဵၼ်ၽူႈၸၢႆး သွင်ၵေႃႉ ၵေႃႉၼိုင်ႈၸိုဝ်ႈႁွင်ႉ မၢႆးမဵဝ်း(ႁွင်ႉ) မွင်ႇမဵဝ်း ပဵၼ်ၵေႃႉႁေႃႈလူတ်ႉ၊ ထႅင်ႈၵေႃႉၼိုင်ႈ ဢၼ်မႃးၸွမ်း ၼႂ်းလူတ်ႉသမ်ႉ ၸိုဝ်ႈႁွင်ႉ ဢူးသူၺ်ႇ။ ၸဝ်ႈၼႃႈတီႈပလိၵ်ႈ လႆႈၵူတ်ႇထတ်း ၼႂ်းလူတ်ႉၵႃးၶဝ်သွင်ၵေႃႉၼၼ်ႉ ထူပ်းႁၼ်ယႃႈၾိၼ်ႇလမ် သႂ်ႇၼႂ်းထူင်ၸၢၼ်ႈဝႆႉ ဝႃႈၼႆ။
ယၢမ်ႈလဵဝ် ပလိၵ်ႈလႆႈတီႉၺွပ်းၵုမ်းၶင်တူဝ် ၶဝ်သွင်ၵေႃႉ ပိုတ်ႇဢမူႉၶၻီး ဝႆႉယဝ်ႉ ဝႃႈၼႆ။
UNODC ၾၢႆႇၽဵဝ်ႈမူၺ်ႉယႃႈမဝ်းၵမ် ဢွၵ်ႇႁၢႆးငၢၼ်းဝႃႈ ၼႂ်းၸိုင်ႈတႆးသူၼ်ယႃႈလူတ်းယွမ်းၵႂႃႇယဝ်ႉ ဝႃႈၼႆသေတႃႉ ယႃႈမႃႉ ယႃႈမဝ်းၵမ်လိူင်ႇၼမ်မႃးလိူဝ်ႇၵဝ်ႇ ဝႃႈၼႆ။
ၶေႃႈမုလ်း – DVB


text:
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (Committee For Shan State Unity = CSSU) ပဵၼ်မုၵ်ႉၸုမ်းသင်? ပဵၼ်မုၵ်ႉ ၸုမ်းၽွမ်ႉႁူမ်ႈၼႂ်းၾၢင်ႁၢင်ႈသၽႃးမိူင်းတႆး (Shan State Parliament) ၼၼ်ႉဢၼ်ၼိုင်ႈ။ ၶဝ်ႁဵတ်းၵၢၼ်သင်? ႁဵတ်းၵၢၼ်ၵူၼ်းၸၢဝ်းတႆး၊ ၵူၼ်းၸၢဝ်းၶိူဝ်းၼႂ်းၶိူဝ်းတႆးၽွမ်ႉႁူမ်ႈ။
တၢင်းဢၢၼ်း (Aim) ၶဝ်မီးသင်? ပိူဝ်ႈတႃႇၵူၼ်းၸၢဝ်းတႆး၊ ၵူၼ်းၸၢဝ်းၶိူဝ်းၼႂ်းမိူင်းတႆး ယုမ်ႇယမ်ၵၼ်၊ ပဵၼ်ၼမ်ႉ ၼိုင်ႈၸႂ်လဵဝ်ၵၼ်။ ပိူဝ်ႈတႃႇၵၢမ်ႇၸႃႇတႃႇမိူင်းတႆး ယူႇၼ်ႂးမိုဝ်းၵူၼ်းမိူင်းတႆးမိူဝ်ႈၼႃႈ ။ ၽႂ်ပဵၼ်ၽူႈၼမ်း ဢွၼ်ႁူဝ် ၵေႃႇတင်ႈ? မုၵ်ႉၸုမ်းၵေႃႁူမ်ႈသၢင်ႈၸိုင်ႈတႆး (SSJAC) မုၵ်ႉၸုမ်းတီႇမူဝ်ႇၶရႅတ်ႇတိၵ်ႉပႃႇတီႇၸၢဝ်းၶိူဝ်းတႆး (SNDP)၊ မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး (RCSS)၊ ဢွၼ်ႁူဝ်ၵေႃႇတင်ႈမႃး။
ၵေႃႇတင်ႈမႃးမိူဝ်ႈလႂ်? ၵေႃႇတင်ႈမႃး မိူဝ်ႈဝၼ်းတီႈ 17 လိူၼ်ဢွၵ်ႉထူဝ်ႊၿိူဝ်ႊ ပီ 2013။ တီႈလႂ်? တီႈလႅၼ် လိၼ်မိူင်း ထႆးတီႈၼိုင်ႈ။ ႁဵတ်းႁိုဝ်တင်ႈမႃး? ႁူပ်ႉထူပ်းဢုပ်ႇဢူဝ်းၵၼ်ၼႂ်းၾၢင်ႁၢင်ႈပၼႃႇမပၢင်ၵုမ်သေ တူၵ်းလူင်းၵၼ်ၵေႃႇ တင်ႈမႃး လူၺ်ႈၶၼႅၼ်းသဵင်သုၼ်ႇၼမ် ၸွမ်းလၵ်းပိူင်လုမ်ႈၾႃႉ။
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) ၸွင်ႇပဵၼ်မုၵ်ႉၸုမ်းၵၢၼ်မိူင်းႁိုဝ်? ဢမ်ႇၸႂ်ႈမုၵ်ႉၸုမ်းၵၢၼ်မိူင်း၊ ပဵၼ်မုၵ်ႉ ၸုမ်းယူႇမိူၼ်သၽႃးမိူင်းတႆး ၼၼ်ႉၸုမ်းၼိုင်ႈ။ ပႃႈတႂ်ႈသၽႃးဢၼ်ဢဝ်ၸိုဝ်ႈၵေႃပွင်ၵၢၼ်ၽွမ်ႉႁူမ်ႈ(CSSU) ၼႆသေ တူင်ႉၼိုင်ၸွမ်းၼႃႈၵၢၼ်သၢႆလႂ်သၢႆၼၼ်ႉ ၸိူင်ႉၼင်ႇ- သၢႆၵၢၼ်မိူင်း၊ ၵၢၼ်သိုၵ်း၊ ၵၢၼ်မၢၵ်ႈမီး၊ ၵၢၼ်တူင်ႇဝူင်းၵူၼ်း၊ ၵၢၼ်ပၢႆးပၺ်ၺႃ၊ ၵၢၼ်ပၢႆးယူႇလီ ႁူမ်ႈတင်းၵၢၼ်ၼၢင်းယိင်းလႄႈ လုၵ်ႈဢွၼ်ႇ ၼႆႉၵူၺ်းပႆႇယဝ်ႉ ႁူမ်ႈပႃးၵၢၼ်ၽွမ်ႉႁူမ်ႈ ၸၢဝ်းၶိူဝ်းၼႂ်းမိူင်းတႆးလႄႈ ၵၢၼ်ၽွမ်ႈႁူမ်ႈၵူၼ်းတႆးၼႂ်းမိူင်းတႆး ဢိၵ်ႇတင်းၼွၵ်ႈမိူင်းတႆး ၸဵမ်ၸိူဝ်းၼႆႉ။
သၽႃးၸိူင်ႉႁိုဝ်? သၽႃးၵၢၼ်ၽွမ်ႉႁူမ်ႈ၊ သၽႃးတီႈၵႄႈလိတ်ႈပၼ်ႁႃၼႂ်းတႆးၼင်ႇၵၼ်၊ ၼႂ်းၸၢဝ်းၶိူဝ်းၼႂ်းမိူင်း တႆးၼင်ႇၵၼ်။ ၼႆႉပဵၼ်ၵၢၼ်လၵ်း(သဝ်လၵ်း) ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) ၸိူင်ႉၼႆ။
ၵၢၼ်ႁဵတ်း( Way) မုၵ်ႉၸုမ်းၶဝ်မီးၸိူင်ႉႁိုဝ်? သိူဝ်ႇပူပၼ်တၢင်းႁႂ်ႈၵူၼ်းၸၢဝ်းတႆးႁဝ်း ဝၢႆႇၼႃႈၶဝ်ႈႁႃၵၼ်၊ ဢုပ်ႇဢူဝ်း ၽွမ်ႉႁူမ်ႈၵၼ်ၼႆႉပဵၼ်ၶၵ်ႉတွၼ်ႈႁူဝ်တီႈ။ ၶၵ်ႉတွၼ်ႈသွင်ၼႆႉ တႃႇၶဝ်ႈႁႃၸၢဝ်းၶိူဝ်းၼႂ်းမိူင်းတႆး၊ ႁႂ်ႈပွင်ႇၸႂ်ၼိူဝ်ၵၼ်၊ ႁႂ်ႈမီးလွင်ႈယုမ်ႇယမ်ၵၼ်၊ ၵမ်းလိုၼ်းသုတ်း ႁႂ်ႈၽွမ်ႉႁူမ်ႈပဵၼ်ၼမ်ႉၼိုင်ႈၸႂ်လဵဝ်ၵၼ်။ ပိူဝ်ႈတႃႇသင်? ပိူဝ်ႈတႃႇၽွၼ်း လီၸၢဝ်းၶိူဝ်းလႄႈ ဝၢၼ်ႈမိူင်းၸိုင်ႈတႆး ႁဝ်းတေလႆႈယူႇၵတ်း ယဵၼ်ႁိၼ်ႉၼွၼ်းၼႂ်း လၵ်းပိူင်ၾႅတ်ႉတရႄႊလ် တီႊ မူဝ်ႊၶရေႊသီႊ ဢၼ်ၵူၼ်းမိူင်းမီးလွင်ႈလွတ်ႈလႅဝ်းထၢင်ႇႁၢင်ႈၼင်ႇၸႂ်ဢၢင်ႈ ၸိူင်ႉၼႆ။
ၵၢၼ်မိူင်းၵၢၼ်သိုၵ်းၼႃႇ တေမီးတီႈလႂ်? ၵၢၼ်မိူင်းၵၢၼ်သိုၵ်းၵေႃႈ တေမီးပႃႈတႂ်ႈသၽႃးၵၢၼ်ၸိူဝ်ႉၸၢတ်ႈၼႆႉၵူၺ်း။ သၢႆၽႂ်သၢႆမၼ်း ပေႃႊလသီႊၽႂ်ပေႃႊလသီႊမၼ်း တူင်ႉၼိုင်ႁဵတ်းလႆႈၽႂ်မၼ်း ပေႃးဢမ်ႇမႃးတုမ်ႉ တိူဝ်ႉၽွၼ်းလီၵူၼ်း မိူင်းတႆးလႄႈ ဝၢၼ်ႈမိူင်းၼႆႉ။ ပေႃးၵၢၼ်မိူင်းလႂ်၊ ၵၢၼ်သိုၵ်းလႂ် ႁဵတ်းၵၢၼ်တုမ်ႉတိူဝ်ႉၼႃႇသမ်ႉ? သၽႃးမီးသုၼ်ႇ ပၼ် သတိမီးသုၼ်ႇၶဝ်ႈၸွႆႈၵႄႈလိတ်ႈပၼ်ႁႂ်ႈပၼ်ႁႃပေႃးငမ်းယဵၼ်ပဵၼ်ပၵတိလႆႈ။
မီးသိင်ႇလႂ် ပၼ်သုၼ်ႇတႃႇၵႄႈလိတ်ႈဝႆႉ? မီးပၵ်းပိူင်ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU’s Principle) ဢၼ်ႁူမ်ႈ ၵၼ်ၶဵၼ်ႇတႅမ်ႈဝႆႉၼၼ်ႉ ပၼ်သုၼ်ႇဝႆႉတႃႇၵႄႈလိတ်ႈပၼ်ႁႃၵူႈလွင်ႈၶွင်လုၵ်ႈၸုမ်းၸိူဝ်းယူႇၼႂ်းၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) ၵူႈၸုမ်း။
ၽႂ်သမ်ႉပဵၼ်တူဝ်တႅၼ်း(ၽူႈတၢင်တူဝ်) ႁဵတ်းၵၢၼ်ပၼ်၊ တူင်ႉၼိုင်ၸွမ်းပၵ်းပိူင်ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) လႃႇ? ပဵၼ်ၸုမ်းၽူႈၼမ်းၼႂ်း( Secretariat) ၶဝ်ပဵၼ်ၵေႃႁဵတ်း ၵၢၼ်ပၼ်ၸွမ်းလူၺ်ႈ ပၵ်းပိူင် ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး(CSSU) ၵူႈလွင်ႈလွင်ႈပႃးတႂ်ႈၶေႃႈတူၵ်းလူင်းလုၵ်ႈ ၸုမ်းၶိုင်ႈလိူဝ်တႅပ်းတတ်း ပၼ်ၸိူင်ႉၼႆ။


text:
မႂ်ႇသုင်ၶႃႈ မိူဝ်ႈၼႆႉ ၶႃႈႁဝ်းတေမႃးတၢင်ႇပၼ်ထႅင်ႈ ဢူၺ်းၵေႃႉၶဝ်ထႅင်ႈ ၸိူင်း ဢၼ်သွၼ်ၸႂ် လႄႈ ဢၼ်ၸၢင်ႈပဵၼ်တေႉမီးတေႉ ၊ တွၼ်ႈတႃႇ ဢူၺ်းၵေႃႉပီႈၼွင်ႉႁဝ်းၶဝ်ယူႇၼွၵ်ႈမိူင်း ၊ မိူင်းပိူၼ်ႈၼၼ်ႉၶႃႈယဝ်ႉ ပေႃးပဵၼ်ဝၢၼ်ႈမိူင်းတႆးႁဝ်းတေႉ လွင်ႈပၼ်ႁႃ မိူၼ်ၼင်ႇၼႂ်းၸိူင်းၼႆႉတေႉ တေၼၢၼ်းမီးယူႇၶႃႈ ၊ ၵူၺ်းၵေႃႈ ၸိူဝ်းယူႇၼွၵ်ႈမိူင်း ၵႂႃႇႁဵတ်းၵၢၼ်မိူင်းပိူၼ်ႈ ၶဝ်တေႉ ၵမ်ႉၼမ်တေႉ တိုၼ်းပဵၼ်ၼႆယူႇၼႆၼၼ်ႉ တေဢမ်ႇၽိတ်းတိုၼ်းမၢၼ်ႇမႅၼ်ႈယူႇၵမ်းသိုဝ်ႈၶႃႈယဝ်ႉ ၸိူင်းဢၼ်ၼႆႉတေႉ ပဵၼ်ၸုမ်း (ၵပ်းသၢၼ်လွင်ႈၼၢင်းယိင်းတႆး SWAN ) ၼႂ်းမိူင်းထႆး ၶဝ်
ထႆႇဢွၵ်ႇၼဝႄႆႉၶႃႈယဝ်ႉ ၊ ၸိူဝ်းယူႇၼႂ်း မိူင်းထႆးတေႉ တေယၢမ်ႈတူၺ်းၵၼ်ယူႇၶႃႈၼႆၼၼ်ႉတေႉ တေမီးယူႇ တင်းၼမ်ၶႃႈၼေႃ ၊ ၼင်ႇႁိုဝ် တႆးႁဝ်းၸိူဝ်းၽၢတ်ႇမိူင်းတႆးသေ ၵႂႃႇတၢင်ႇတီႈ တၢင်ႇမိူင်းၸိူဝ်းၼၼ်ႉၵေႃႈ ႁႂ်ႈပေႃးလႆႈတူၺ်း ႁႂ်ႈပဵၼ်တွၼ်ႈသွၼ်ၸႂ်ၼႆၼၼ်ႉ ၶႃႈၸွင်ႇလႆႈ ၶတ်းၸႂ် ဢဝ်ၶၢဝ်းယၢမ်းတင်းႁိုင်သေလႄႈ တၢင်ႇပၼ်ၼႆႉယူႇၶႃႈယဝ်ႉ တၢင်ႇတၼ်းလၢႆဝၼ်းၵေႃႈ ဢမ်ႇယဝ်ႉ တေယဝ်ႉသမ်ႉပဵၼ် Error ပႅတ်ႈ မေးတၢင်ႇထႅင်ႈ သမ်ႉပေႃးတေယဝ်ႉ သမ်ႉဢဝ်ၵိုတ်းပႅတ်ႈ မေးတေႇယူႇတိၵ်းꧦ ၶႃႈတေႇတၢင်ႇမႃး မီး သၢမ်ဝၼ်း သီႇဝၼ်းၶႃႈယဝ်ႉ မၼ်းပဵၼ်တၢင်းယၢပ်ႇၶႃႈသေတႃႉဝူၼ်ႉဝႃႈတေပဵၼ်လွင်ႈ ၵမ်ႉထႅမ် တွၼ်ႈတႃႇပီႈၼွင်ႉတႆးႁဝ်းၶဝ်ၼႆယူႇလႄႈ ဝႆႉၸႂ်ယၢဝ်းꧦသေတၢင်ႇႁႂ်ႈပေႃးယဝ်ႉတိူဝ်ႈၵႂႃႇဝၼ်းမိူဝ်ႈၼႆႉၶႃႈယဝ်ႉ ၊ တီႈ youtube ၵေႃႈၶႃႈ ၶတ်းၸႂ်သေတၢင်ႇလၢႆꧦဝၼ်းၵေႃႈဢမ်ႇလႆႈၶႃႈ ယွၼ်ႉလႅင်းၶႃႈသမ်ႉၸႂ်ႉလႅင်း ၽူင်းသေ တၢင်ႇလႄႈ တေဢမ်ႇလီၸိူင်ႉၼၼ်ႉၶႃႈယိူဝ်ႉ ။ ၶႅပ်းပိူင်ငဝ်ႈမၼ်းတေႉ ပဵၼ် DVD ဝႆႉသေ ၼႂ်းမၼ်းတေႉမီးဝႆႉသွင်တွၼ်ႈၶႃႈယဝ်ႉ သႅၵ်ႉမၼ်းသမ်ႉမီးယူႇ 1 GB ပၢႆၶႃႈယဝ်ႉ ၊ ၶႃႈႁဝ်းၶိုၼ်းမႃး လႅၵ်ႈ ပိၼ်ႇႁဵတ်း AVI သေ သေ ၼိုင်ႈ တွၼ်ႈမၢႆၼိုင်ႈ ၼႉတေတႄတႉမီးယူႇ 243 MB တွၼ်ႈသွင်ၼၼ်ႉသမ်ႉမီးယူႇ 196 MB ၶႃႈယဝ်ႉ ၊ၼင်ႇႁိုဝ် ဢူၺ်းၵေႃႉ ပီႈႁဝ်းၶဝ် တေဢဝ်ၵႂႃႇလႆႈငၢႆႈလႄႈ ၶႃႈယွမ်းဝႆႉသႅၵ်ႉ မၼ်းၶႃႈဢေႃႈ ၊ ၸိူင်းဢၼ်ၼႆႉ ပေႃးပဵၼ်လႆႈႁႂ်ႈဢွၼ်ၵၼ်တူၺ်းသေၵမ်း ပဵၼ်ဢၼ်ၶႅမ်ႉ ထုၵ်ႇမႅၼ်ႈသႅၼ်ႈတၢင်း ဢၼ်တေပဵၼ်ၼၼ်ႉသေ ၊ ၼင်ႇႁိုဝ် ၸၢႆးတင်းယိင်း တႆးႁဝ်းပေႃးတေႁၵ်ႉၵၼ်တေႉꧦ လႄႈ ဢမ်ႇၵဝ်းၵၼ်ႁႂ်ႈလူႉ လၢႆꧦ ၼၼ်ႉ ဢဝ်ၸိူင်းၼႆႉႁဵတ်းတွၼ်ႈ သွၼ် တူဝ်ၸႂ်ၽႂ်မၼ်းသေ ႁႂ်ႈမေႃႁၵ်ႉၵၼ် တေႉꧦ ပေႁႂ်ႈၵေႃႉႁၵ်ႉၸဝ်ႈၵဝ်ႇလႄႈ ၵေႃႉၸဝ်ႈၵဝ်ႇႁၵ်ႉၼၼ်ႉ လႆႈလူႉသုမ်း ၽဝပၢၼ် သေၵမ်း ၊ ၶႃႈၵေႃႈတူၺ်းၸိူင်းၼႆႉ တၼ်းပေႃးလၢႆ ၵမ်းယဝ်ႉ ပေႃးဢဝ်ၶႃႈဝႃႈတေႉ ၼႂ်းၸိူင်း လႄႈ လွင်ႈတေႉၵေႃႈယဝ်ႉ ပေႃးမိူၼ်ၼင်ႇၼႆ လီဢီးလူ ၼၢင်းယိင်းတႆး ႁဝ်းတေႉꧦ မၢဝ်ႇတႆး ႁဝ်းၶဝ်တင်းသဵင်ႈၵေႃႈဢမ်ႇထုၵ်ႇလီပဵၼ် ႁၵ်ႉလႅၼ်ႈ ၵဝ်းလႅၼ်ႈ သၢဝ်တႆးႁဝ်းၵူၺ်းသေ ႁႂ်ႈၽဝပၢၼ်သၢဝ်တႆးႁဝ်းတူၵ်းသုမ်းၵႂႃႇၼၼ်ႉ ဢမ်ႇထုၵ်ႇလီပဵၼ် သေဢိတ်း ၶႅၼ်းတေႃႈ မၢဝ်ႇတႆးႁဝ်းၶဝ်တင်းသဵင်ႈ ႁႂ်ႈမေႃႁူႉတူဝ် ႁႂ်ႈမေႃႁၵ်ႉၸိူဝ်ႉၶိူဝ်းတႆး လႄႈ ၼၢင်းယိင်းတႆးႁဝ်း ၸႅတ်ႈၸၢင်ႇသေၵမ်းၼႆ ၶႃႈႁဝ်း ၸၢႆးၼေႃႇလႅင်းၾႃႉ ယွၼ်းမူၼ်ႉမေးထိုင် ၵၢင်ၸႂ်မၢဝ်ႇတႆး ႁဝ်းတင်းသဵင်ႈယူႇၶႃႈဢေႃႈ


text:
သတ်ႉၸၵ ပရိပ်ႉပႃႇၸၵ (ပရိပိူၵ်ႈ)
သတ်ႉၸၵပရိပ်ႉပႃႇၸၵ ဢၼ်ပဵၼ်ၸၢဝ်းဢၵ်ႉၵဝိတ်ႉသၼၼႆႉ ပဵꧣ်လုၵ်ႈပေႃႈမၢႆႈဢၼ်ၵတ်ႉၶႅၼ်ႇၽၢႆႇႁိမ်ၼမ်ႉၵႂၢမ်းၼၼ်ႉ။ ႁႃၶႄႉၶဵင်ႇႁိမ်ၼမ်ႉၵႂၢမ်း လၢႆတီႈလၢႆလႅၼ်သေ ၸင်ႇမႃးယူႇသဝ်းတီႈဝဵင်းဝေႇသႃႇလီ။ သတ်ႉၸၵၵေႃႈပဵၼ်ၵူၼ်းဢၼ်လၢတ်ႈၶႅၼ်ႇၵေႃႉၼိုင်ႈ။ ၶုၼ်လိတ်ႉသဝီႇၶဝ်ဢၼ်ၸိုဝ်ႈလိုဝ်းလင်ၸိူဝ်းၼၼ်ႉ ဢွၼ်ၵၼ်ပိုင်ႈဢၼ်ၵိူဝ်းယမ်သတ်ႉၸၵမႃး။ သတ်ႉၸၵၼႆႉ ဢဝ်ၵုင်ႇမုၼ်လူၺ်ႈလွင်ႈၽၢႆႁိမ်ၼမ်ႉၵႂၢမ်းသေ ႁူဝ်ၸႂ်ၽႅၼ်သုင်ဝႆႉ။ မၼ်းလႄႇၵႆႉၵႆႉသမ်ႉၼႄဝႃႈ 'တီႈသၽႃး(လုတ်ႉတေႃႇ)ဝေႇသႃႇလီႇၼၼ်ႉ သင်ဝႃႈမၼ်းလႆႈၶႄႉၶဵင်ႇႁိမ်ၼမ်ႉၵႂၢမ်းၽူႇလူမ်းတေႃႇၵၼ်တင်း ပရမ်ႇမၼ၊ ၽူႈဢွၼ်ႁူဝ်ပရမ်ႇမၼ၊ ၵႂၼ်းပၢႆးပရမ်ႇမၼ၊ သြႃႇပရမ်ႇမၼ၊ ရႁၢၼ်းတႃႇ၊ သမ်ႇမႃႇသမ်ႇပုတ်ႉထ ၶဝ်ၸိူဝ်းၼၼ်ႉၼႆ ၶဝ်တေတူၵ်းၸႂ်လႆတိုၼ်တႄႉတႄႉ။ ႁိူဝ်ႇၶဝ်တေတူၵ်းတေယွႆႉ။ ယႃႇဝႃႈၶႄႉၶဵင်ႇၼမ်ႉၵႂၢမ်းတင်းၵူၼ်းလႃႈ တေႃႈၶႄႉၶဵင်ႇတင်းလၵ်းသဝ်ၵွႆးၵေႃႈ လၵ်းသဝ်ၼၼ်ႉ ယင်းတႄႉႁိူင်ႈၵိူင်းဝႆၵႂႃႇၵွၼ်ႇဢိူဝ်ႈ' ၵႆႉလႄႇသမ်ႇမႅၼ်ၸိူင်ႉၼႆ။
မီးဝၼ်းၼိုင်ႈ ၽြႃးပဵၼ်ၸဝ်ႈယေႃးၶိင်းမႃးမိူင်းဝေႇသႃႇလီႇ၊ လုၵ်ႈၼွင်ႉၸဝင်ႈဢၼ်ပဵၼ်ဢသ်ႉသၸိၼၼ်ႉ ၶဝ်ႈၵႂႃႇတုင်းသွမ်းၼႂ်းဝဵင်းသေ လႆႈထူပ်းၺႃးတင်းသတ်ႉၸၵ၊ သတ်ႉၸၵၸင်ႇထၢမ်ဢသ်ႉသၸိဝႃႈ 'ပုတ်ႉထဢၼ်ပဵၼ်သြႃႇသူၼၼ်ႉ သင်ႇသွၼ်ပၼ်သူဢီႈသင်'ၼႆ။ သတ်ႉၸၵၸင်ႇလႆႈႁူဝ်ၶေႃႈတီႈၶေႃႈတွပ်ႇၸဝ်ႈဢသ်ႉသၸိ တႃႇၶႄႉၶဵင်ႇႁိမ်ၼမ်ႉၵႂၢမ်း။ မၼ်းၸင်ႇၸူမ်းၸူမ်းသိူဝ်းသိူဝ်းသေ ၵႂႃႇၸူးၽြႃးပဵၼ်ၸဝ်ႈ။ ယၢမ်းၼၼ် ၶုၼ်လိတ်ႉသဝီႇၶဝ်ႁႃႈပၢၵ်ႇၵေႃႈ မီးဝႆႉယူႇတီႈၼၼ်ႈ။ မၼ်းၸင်ႇလၢတ်ႈတီႈၶုၼ်လိတ်ႉၸဝီႇၶဝ်ဝႃႈ မၼ်းတေၶႄႉၶဵင်ႇႁိမ်ၼမ်ႉၵႂၢမ်းတင်းရႁၢၼ်းၵေႃးတမသေ တေပႄႉပုၼ်ႈမၼ်း။ ပေႃးၸဝ်ႈပုတ်ႉထလႆႈငိၼ်းၶေႃႈၵႂၢမ်းမၼ်းၼႆ မၼ်းတေတူၵ်းၸႂ်လႆတိုၼ်ႇယဝ်ႉ ႁိူဝ်ႇၸီႈႁိူဝ်ႇလႆတေဢဝ်ၶေႃႈၵႂၢမ်းမၼ်းၵမ်ထိုမ်ႈဝိုတ်ႉပႅတ်ႈၸဝ်ႈပုတ်ႉထၼင်ႇ ၵူၼ်းၸၢႆးဢၢႆႈႁႅင်းလူင် ၵမ်ထိုမ်ႈဝိုတ်ႉပႅတ်ႈၼၼ်ႉၵႂႃႈ - ၼႆယဝ်ႉ။ မၼ်းလၢတ်ႈဝႃႈ 'ၼႄႈ-ၶုၼ်လိတ်ႉသဝီႇၶဝ်တင်းလၢႆဢိူၺ်း-မႃးၸွမ်းလင်ၵဝ်သေ မႃးထွမ်ႇဢၼ်ႁႃးရႁၢၼ်းၵေႃးတမ ၶႄႉၶဵင်ႇၼမ်ႉၵႂၢမ်းၵၼ်ၼၼ်ႉလႄႈ' ၼႆယဝ်ႉ။ ၶုၼ်လိတ်ႉသဝီႇၶဝ်ႁႃႈပၢၵ်ႇၵေႃႈ ၶႂ်ႈႁူႉသတ်ႉၸၵ ၵေႃႉဢၼ်ၵတ်ႉၶႅၼ်ႇလႅၼ်ႇၽၢႆႇလွင်ႈလၢတ်ႈၸႃၵႂၢမ်းၼၼ်ႉ တေႁဵတ်းႁိုဝ်ပႄႉရႁၢၼ်းၵေႃးတမဢေႉ - ၼႆသေ မႃးၸွမ်းလင်မၼ်း။
သတ်ႉၸၵၵေႃႈ ပႃးတင်းၵူၼ်းယုမ်ႇယမ်ၵိူဝ်းလီမၼ်းသေ မႃးၸူးၽြႃးပဵၼ်ၸဝ်ႈ။ တီႈပၢင်ၶႄႉၶဵင်ႇႁိမ်ၼမ်ႉၵႂၢမ်းၵၼ်ၼၼ်ႉ သတ်ႉၸၸင်ႇလၢတ်ႈဝႃႈ 'ရုပ်ႈၼႆႉ၊ ဝေႇတၼႃႇၼႆႉ၊ သၺ်ႇၺႃႇၼႆႉ၊ သင်ႇၶႃႇရၼႆ့ လႄႈ ဝိၼ်ႇၺၼ်ႇၸိူဝ်းၼႆႉ ပဵၼ်ဢတ်ႉတဢိူဝ်ႈ' ၼႆယဝ်ႉ။
မိူဝ်ႈၼၼ်ႉၽြႃးပဵၼ်ၸဝ်ႈၸင်ႇဝႃႈ "ပေႃးၼၼ် မိူၼ်ၶုၼ်ႁေႃၶမ်း ဢၼ်ဢုပ်ႉပိူင်ႇၽွင်းငမ်းၸတ်းၵၢၼ်လႆႈၼိူဝ်ၶႃႈဝၢၼ်ႈၵူၼ်းမိူင်းၼၼ်ႉသေ ၸဝ်ႈၵဝ်ႇၵေႃႈ ဢုပ်ႉပိူင်ႇၽွင်းငမ်းလႆႈၼိူဝ် ရုပ်ႈ၊ ဝေႇတၼႃႇ၊ သၺ်ႇၺႃႇ၊ သင်ႇၶႃႇရ၊ ဝိၼ်ႇၺၼ်ႇၸိူဝ်းၼၼ်ႉယူႇႁႃႉ။ ၶုၼ်ႁေႃၶမ်းၼႆႉ မၼ်းပၼ်တၢမ်ႇတၢႆလႆႈ၊ မၼ်းပၼ်တၢမ်ႇလိုပ်ႈဢွၵ်ႇလႆႈၶႃႈဝၢၼ်ႈၵူၼ်းမိူင်းမၼ်းယူႇ။ သတ်ႉၸၵ - ၸဝ်ႈၵဝ်ႇၵေႃႈ ပၼ်ၶေႃႈၸီႉသင်ႇၸႂ်ႉလႆႈရုပ်ႈၼၼ်ႉႁႂ်ႈပဵၼ်ၼႆ ယႃႇႁႂ်ႈပဵၼ်ၼၼ်ၼႆယူႇႁႃႉ " ထၢမ်ၼင်ႇၼႆ။ သတ်ႉၸၵဢမ်ႇတွပ်ႇလႆႈ။ မၼ်းၵွႆးၵုမ်ႇၵူမ်ႈႁူဝ်သေ ယူႇတဵတ်ႇတဵတ်ႇ ဢမ်ႇပၼ်ၶေႃႈတွပ်ႇသင်ယူယဝ်ႉ။
ၽြႃးပဵၼ်ၸဝ်ႈၸင်ႇသိုပ်ႇလၢတ်ႈဝႃႈ "ၸဝ်ႈၵဝ်ႇၼႆႉ လၢတ်ႈတီႈၵူၼ်းၼမ်တီႈသၽႃးပၢင်ၵုမ် ဝေႇသႃႇလီၶဝ်ၼၼ်ႉဝႃႈ ပေႃးၸဝ်ႈၵဝ်ႇၶႄႉၶဵင်ႇႁိမ်ၼမ်ႉၵႂၢမ်းၽူႇလူမ်းတေႃႇ ပရမ်ႇမၼ၊ ၽူႈဢွၼ်ႁူဝ်ပရမ်ႇမၼ၊ ၵႂၢၼ်းပၢႆးပရမ်ႇမၼ၊ သြႃႇပရမ်ႇမၼလႄႈ ရႁၢတ်းတႃႇၶဝ် ဢမ်ႇၼၼ် သမ်ႇမႃႇသမ်ႇပုတ်ႉထၽြႃးပဵၼ်ၸဝ်ႈၼႆ ၸဝ်ႈၵဝ်ႇတေဢမ်ႇပဵၼ်လွင်ႈတူၵ်းၸႂ်လႆတိုၼ်၊ ႁိူဝ်ႇၸီႈၵေႃႈတေဢမ်ႇဢွၵ်ႇသင်ၼႆဢမ်ႇႁိုဝ်၊ တူၺ်းလႄႈ တေႃႈလဵဝ်၊ ႁိူဝ်ႇၸီႈတီႈၼႃႈၽၢၵ်ႇၸဝ်ႈၵဝ်ႇၼၼ်ႉ ပေႃးယွႆႉလူင်းမႃးယဝ်ႉဢမ်ႇႁိုဝ်၊ ၵဝ်ႇၸဝ်ႈတႄႉ ဢမ်ႇဢွၵ်ႇႁိူဝ်ႇသေဢိတ်း" ဝႃႈၼႆတီႈမၼ်း။
သတ်ႉၸၵ ဢမ်ႇတွပ်ႇသင်လႆႈ၊ ဢမ်ႇမီးၶေႃႈၵႂၢမ်းတႃႇတွပ်ႇ၊ ပဵꧣ်ဢၼ်ၸႂ်သုၵ်ႉယုင်ႈ၊ ၵူမ်ႈၵွမ်းတူဝ်မၼ်းသေ ငူမ်ႈၼွမ်းႁူဝ်မၼ်းဝႆႉယူႇ။ ၽူႈၵေႃႉဢၼ်ယၢမ်ႈလၢတ်ႈၽူႈလူမ်းၽူႇလႅင်ႉၼၼ်ႉ တီႈပၢၵ်ႇၼႃႈၽြႃးပဵၼ်ၸဝ်ႈတႄႉ တေႁဵတ်းႁိုဝ်တေႃႇသူႈလႆႈယဝ်ႉလႃႇ။
သၸ်ၸံႁႃယ မတိသၸ်ၸၵ ဝႃၻၵေတံု၊
ဝႃၻႃꧤိရေႃပိတမၼံ ဢတိဢၼတၽူတံ၊
ပၺ်ၺႃပၻီပ ꩡလိတေႃ ꩡီတဝႃ မုၼိၼ်ၻေႃ၊
တၼ်တေꩡသႃ ꧤဝတု မေ ꩡယမင်ၷလံ။
(ꩡယမင်ၷလဢꩦ်ၷႃထႃ)
ၽြႃးပဵၼ်ၸဝ်ႈၼႆႉ ၸင်ႇဢဝ်ၼမ်ႉၵတ်ႉပၺ်ႇၺႃႇၸဝ်ႈၵဝ်ႇသေ ပႄႉပုၼ်ႈသတ်ႉၸၵ ၽူႈၵေႃႉဢၼ်ၵႆယၢၼ်တင်းသတ်ႉၸႃႇတြႃးၼၼ်ႉ၊ ၵေႃႉဢၼ်လၢတ်ႈပႅတ်ႉလႅၼ်၊ ၵေႃႉဢၼ်ႁူဝ်ၸႂ်ၽႅၼ်သုင်၊ ဢတ်ႉတမႃႇၼယႂ်ႇသေ ဢမ်ႇႁၼ်လွင်ႈတြႃးမၢၼ်ႇမႅၼ်ႈၼၼ်ႉယူႇယဝ်ႉ။ ၸဝ်ႈၵဝ်ႇၵေႃႈ ယွၼ်ႉၼမ်ႉၵမတ်ႉႁႅင်းၺၢၼ်ႇၽြႃးပဵၼ်ၸဝ်ႈ ဢၼ်ႁိူဝ်ႈလႅင်းၼၼ်ႉသေ ႁႂ်ႈဢွင်ႇပူၼ်ႉသေၵမ်း၊ ႁႂ်ႈမီးမင်ႇၵလႃႇလွင်ႈလီသေၵမ်းလူၺ်ႈ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
ၼႃႈလိၵ်ႈ ႔႘၊ ပပ်ႉ - ႁၢင်ႈပိုၼ်းပုတ်ႉထၸဝ်ႈ| တႅမ်ႈ - သြႃႇလူင်ဢူးၵူဝ်ႇဢိင်ႇၵႃႇ (ၽူႈၼႄတြႃးဝိပသ်သၼႃႇလုမ်ႈၾႃႉ)


text:
ပေႃးထုိင်မႃးဝၼ်းထိ 5 လူိၼ်ၸၼ်ႇၼဝႃႇရီ ၵူႈပီပီၸုိင် ပဵၼ်ဝၼ်းၵူိတ်ႇၶွင် ၸဝ်ႈပေႃသိၼ်ထမ်းဝုၼ်းၸုမ်း လႄႈ ထုိင်မႃးပီၼႆႉၵေႃႈလႆႈၸတ်းႁဵတ်း ဝၼ်းၵူိတ်ႇၶွပ်ႈၶူပ်ႇ 55 ပီ ဢွင်ႇတီႈဝတ်ႉလွၼ်းလူိင်း ဝၢၼ်ႈပႃႇသႃ ဢိူင်ႇမိူင်းၽူင်း ၸေႈဝဵင်းတႃႇၶီႈလဵၵ်း ၸိုင်ႈတႆးပွတ်းဢွၵ်ႇၶူင်းၼႆယဝ်ႉ။
ၼႂ်းပၢင်ပွႆးဝၼ်းၵူိတ်ႇၶွင်ၸဝ်ႈပေႃႈသိၼ်ထမ်းဝုၼ်းၸုမ်း ၶွပ်ႈၶူပ်ႇ 55 ပီၼႆႉ မီးၸဝ်ႈတူၼ်ၶူးလူင် တွၵ်ႇတူိဝ်ႇၶမ်းမၢႆ ထမ်ႇမသႃမိ ဢၼ်ပဵၼ်ၽူႈၸဝ်ႈဢွၼ်ႁူဝ် ၵေႃႇတင်ႈၸၼ်ႉၸွမ်ပုတ်ႉမူိင်းတႆး ဝဵင်းတူၼ်ႈတီးလႄႈ ၽူႈပိုၼ်ၽႄႈပုတ်ႉထသႃႇသၼႃႇၼွၵ်ႈမူိင်း ပဵၼ်ၸဝ်ႈၵွၼ်းဝတ်ႉပုတ်ႉထဝိႁၢၼ် ဢွၵ်ႉသ်ၽွတ်ႇ မိူင်းဢင်းၵိတ်ႉသေဢမ်ႇၵႃး ယင်းမီးပႃးတင်းၸဝ်ႈတူၼ်ၶူးလူင် ၸဝ်ႈသြႃႇသုၶမ်း ၽူႈပုိၼ်ၽႄႈသႃႇသၼႃႇ မိူင်းသၼ်လွႆ ဢိၵ်ႇတင်းၸဝ်ႈတူၼ်ၶူးၶဝ် ၸဝ်ႈၼင်ႈၵျႂင်းၶဝ်လၢႆလၢႆၸဝ်ႈၵေႃႈ မႃးၶဝ်ႈႁူမ်ႈတင်းၼမ်ၼႆယဝ်ႉ၊ လူိဝ်သေၼၼ်ႉဢမ်ႇၵႃး ၼႂ်းၶၢဝ်းတၢင်းဝၼ်းၵိူတ်ႇၸဝ်ႈပေႃႈသိၼ်ထမ်းၸုမ်းၼႆႉ မီးတၵ်ႃႇသတ်ႈထႃးတီႈၸမ်တီႈၵႆ ၼႂ်းမူိင်းၼွၵ်ႈမူိင်းမႃးႁူမ်ၸူမ်းဝႆႈသႃႁူမ်ႈလူႇႁူမ်ႈတၢၼ်း ႁႅၼ်းလူႇႁႅၼ်းတၢၼ်းတႃႇၼၸႃႇၵၵၼ်တင်းၼမ်ၼႆယဝ်ႉ၊
ၸဝ်ႈပေႃႈသိၼ်ထမ်းဝုၼ်းၼႆႉ ပဵၼ်ၸဝ်ႈၵျၢင်ႉၵမ်ြတႃး မီးသိၼ်မီးထမ်း မီးၽုင်းၵၢမ်ႇ ၺၢၼ်ႇ ပႃႇရမီယႂ်ႇႁႅင်း ပိူင်းလႅင်းၸႂ်ပၼ် တၵ်ႃႇသတ်ႇထႃးတင်းလၢႆလႄႈ ၸဝ်ႈလႂ် ၽူႈလႂ်ၵေႃႈ ၶႂ်ႈလူႇၶႂ်ႈတၢၼ်း ၶႂ်ႈဝႆႈၶႂ်ႈသႃ ပူႇၸေႃႇၵၼ်ႇတေႃးယူႇၼႂ်းၸႂ်ၵူႈၶိင်ႇၶၢဝ်းယၢမ်းသေဢမ်ႇၵႃး ၼႂ်းပီ 2018 ၼႆႉၵေႃႈတင်းလူင်ပွင်ၸုိင်ႈ မူိင်းႁူမ်ႈတုမ်မျၢၼ်ႇမႃႇၶဝ် လႆႈလူႇဢၢပ်ႈၵၢပ်ႈတၢၼ်းၸုမ်ႈ ဢၵ်ၵမႁႃၵမ်မတ်ထႃၼႃၸရိယ လႄႈ လူႇဢၢပ်ႈၵၢပ်ႈတၢၼ်းၸုမ်ႈ ထမ်ႇမၵထိၵ ၿႁုၸၼႁိတထရ တမ်ႈတီႈၸဝ်ႈတူၼ်ၶူးလူင်တွၵ်ႇတူိဝ်ႇၶမ်းမၢႆ ထမ်ႇမသႃႇမိ ပႃးထႅင်ႈၼႆယဝ်ႉ။
ဝၼ်းထိ 5.1.2018 ဝၼ်းၵူိတ်ႇၸဝ်ႈပေႃႈသိၼ်ထမ်းဝုၼ်းၸုမ်းၶွပ်ႈၶူပ်ႇ 55 ၼႆႉ ၸဝ်ႈဢမ်ႇလၢတ်ႈၵႂၢမ်း ဢမ်ႇသုင်းသွမ်းသေ ဢဝ်တူဝ်ၵႃႇယၵၢမ်ႇပူႇၸေႃႇဝႆႈၽြႃး ဢဝ်မၼေႃးၵၢမ်ႇ သူင်ႇမဵတ်ႉတႃႇပၼ် ဝေႇၼေယျ သတ်ႉတဝႃႇတင်းလၢႆ ႁႂ်ႈလႆႈၵုသူဝ်ႇတၢင်းလီ ၽဵင်ႇပဵင်းၵၼ်သဵင်ႈသဵင်ႈၼႆယဝ်ႉ။
Photo: Sao Su Kham
ၵေႃသုိဝ်ႇၶၢဝ်ႇၵူၼ်းမူိင်းတႆး
5.1.2018


text:
တၢင်းပဵၼ်လိ
တၢင်းပဵၼ်လိ
လၵ်ႈၶၼႃႇတၢင်းပဵၼ်၊ လၢႆးယူတ်းယႃလႄႈ လၢႆးႁႄႉၵင်ႈ
တၢင်းပဵၼ်လိဢၼ်ဝႃႈၼႆႉ ပဵၼ်တၢင်းပဵၼ်ဢၼ်ၵွၼ်ႈႁိၼ်ပေႃႇပဵၼ်မႃးၼႂ်းတႆ ဢမ်ႇၼၼ် ၼႂ်းမူၵ်ႇယဵဝ်ႈၸဝ်ႈၵဝ်ႇၼၼ်ႉယဝ်ႉ။ ၵွၼ်ႈႁိၼ်ၼႂ်းတႆ ဢမ်ႇၼၼ်ၼႂ်းလွတ်ႇယဵဝ်ႈ (ဢၼ်ႁွင်ႉဝႃႈလိ)ၼၼ်ႉ လႆႈပေႃႇပဵၼ်မႃးၵွပ်ႈပိူဝ်ႈ ၶႄႇလ်သီႇယမ်ႇ၊ ဢွၵ်ႉသလဵတ်ႇ၊ ဢမ်ႇၼၼ် ယူးရိၵ်ႉဢႅတ်ႉသိတ်ႉ ဢၼ်မီးၼႂ်းၼမ်ႉယဵဝ်ႈၼၼ်ႉ ၼွၼ်းႁူၼ်းၵႂႃႇ တင်ၵႂႃႇယူႇယဝ်ႈ။ ထၢတ်ႈၸိူဝ်းၼွၼ်းႁူၼ်းၵႂႃႇၼၼ်ႉ ၸၢင်ႈမႃးၶွၼ်ႈၵၼ်သေ ယဵၼ်ၵွၼ်ႈလိ(လုၵ်ႈႁိၼ်ၼႂ်းတႆ)ၵႂႃႇယဝ်ႉ။
တႆၼႆႉ ပဵၼ်ဢင်ႇၵႃႇၼႂ်းတူဝ် ဢၼ်ႁဵတ်းဢွၵ်ႇပၼ်ၼမ်ႉယဵဝ်ႈၼၼ်ႉယဝ်ႉ။ ၼမ်ႉယဵဝ်ႈၼႆႉ လုၵ်ႉတီႈတႆသေယဝ်ႉ လူင်းမႃးၸူးလွတ်ႇယဵဝ်ႈသေ ၸင်ႇၶိုၼ်းၶဝ်ႈၵႂႃႇၼႂ်းထူင်ယဵဝ်ႈယဝ်ႉ။ လိၼႆႉ ၵမ်ႈပႃႈၼမ် တေႇပဵၼ်မႃးတီႈၼႂ်းတႆယဝ်ႉ။ လိၸိူဝ်းၵွၼ်ႈလဵၵ်ႉၼၼ်ႉ ၵႆႉၸၢင်ႈလႆလူင်းၵႂႃႇၸွမ်းယဵဝ်ႈႁင်းၵူၺ်းမၼ်းယဝ်ႉ။ လွင်ႈၼႆႉ ၸဝ်ႈၵဝ်ႇယင်းဢမ်ႇတၼ်းၾၢင်ႉမႅၼ်ႈသေဢိတ်းၵေႃႈ ၸၢင်ႈပဵၼ်လႆႈယဝ်ႉ။ ၵူၺ်းၵႃႈ လိၸိူဝ်းၵွၼ်ႈယႂ်ႇၼၼ်ႉ မိူဝ်ႈၽွင်းမၼ်းလႆလူင်းၵႂႃႇၼႂ်းလွတ်ႇယဵဝ်ႈၼၼ်ႉ ၵႆႉၸၢင်ႈႁဵတ်းႁႂ်ႈလွတ်ႇယဵဝ်ႈၵႂ်ႈယဝ်ႉ။ မၢင်ပွၵ်ႈၵေႃႈ ၸၢင်ႈၵႂႃႇဢိုတ်းပႅတ်ႈလွတ်ႈယဵဝ်ႈသေ ႁဵတ်းႁႂ်ႈၸဝ်ႈၵဝ်ႇၸဵပ်းၵႅၼ်းတႄႉတႄႉဝႃႈဝႃႈယဝ်ႉ။ မၢင်ပွၵ်ႈပွၵ်ႈသမ်ႉ ၵွပ်ႈပိူဝ်ႈလိၵွၼ်ႈယႂ်ႇၼႃႇလႄႈ ယင်းဢမ်ႇၸၢင်ႈလူင်းမႃးထိုင်လႆႈၼႂ်းလွတ်ႈယဵဝ်ႈသေ ၵိုတ်းထင်ယူႇဝႆႉၼႂ်းတႆၵူၺ်းၵေႃႈ ၸၢင်ႈပဵၼ်လႆႈယဝ်ႉ။
ၵွပ်ႈပိူဝ်ႈသင်လႄႈ ၵူၼ်းမၢင်ၵေႃႉပဵၼ်လိသေ မၢင်ၵေႃႉသမ်ႉဢမ်ႇပဵၼ်ၼႆၼၼ်ႉ လွင်ႈတၢင်းမၼ်း ဢမ်ႇထၢင်ႇၸႅင်ႈ။ တၢင်းပဵၼ်လိၼႆႉ ၵမ်ႈပႃႈၼမ် ပဵၼ်တီႈၵူၼ်းသႅၼ်းၼုမ်ႇလႄႈ သႅၼ်းၶၢဝ်ႉယဝ်ႉ။ ၵူၼ်းဢႃႇယုႁႃႈသိပ်းၶိုၼ်ႈၼိူဝ် ဢမ်ႇသူႈပဵၼ်။ ၽူႈၸၢႆးပဵၼ်ၼမ်လိူဝ်သေၽူႈယိင်းယဝ်ႉ။ ၼႂ်းသၢဝ်းၵေႃႉၼႆႉ ၽူႈၸၢႆးၸၢင်ႈပဵၼ်လႆႈမွၵ်ႈသၢမ်ၵေႃႉသေ ၽူႈယိင်းၸၢင်ႈပဵၼ်လႆႈၼိုင်ႈၵေႃႉယဝ်ႉ။
ပေႃးဢဝ် NHS ဝႃႈၸိုင် လိၼႆႉ ပဵၼ်ၵွပ်ႈပိူဝ်ႈ -
- ၵိၼ်တၢင်းၵိၼ်ဢၼ်မီးပရူဝ်ႇတဵၼ်းၼမ်ပူၼ်ႉ
- ၵိၼ်တၢင်းၵိၼ်ဢၼ်မီးထၢတ်ႈယႂ်း (ၾၢႆႇၿိူဝ်ႇ) ဢႄႇပူၼ်ႉ
- ဢမ်ႇမီးလွင်ႈတူင်ႉၼိုင်တဵမ်ထူၼ်ႈ
- ၸပ်းၸွမ်းၸိူဝ်ႉၸွမ်းၶိူဝ်း
- သၢႆငၢႆၼႂ်းလမ်းသႆႈသေလွင်ႈလွင်ႈဢမ်ႇမၢၼ်ႇမႅၼ်ႈ
- ၵိၼ်ယႃသေၸိူဝ်ႉသေပိူင် (မိူၼ်ၼင်ႇ Asprin) ၸိူဝ်းၼႆႉၼႆယဝ်ႉ။
ၵူၼ်းၸိူဝ်းယူႇတီႈရႃႇသီႇမႆႈၼၼ်ႉ ၸၢင်ႈပဵၼ်လႆႈတၢင်းပဵၼ်လိၼမ်လိူဝ်သေၵူၼ်းၸိူဝ်းယူႇၼႂ်းရႃႇသီႇၵတ်းယဝ်ႉ။ မိူဝ်ႈဢၼ်ထၢတ်ႈၼမ်ႉၼႂ်းတူဝ်ႁႅင်ႈၵႂႃႇၼၼ်ႉ ၸၢင်ႈႁဵတ်းႁႂ်ႈထၢတ်ႈႁႄႈ (လႄႈထၢတ်ႈတၢင်ႇၸိူဝ်ႉတၢင်ႇပိူင်) ဢၼ်မီးၼႂ်းယဵဝ်ႈၼၼ်ႉ ၼွၼ်းႁူၼ်းသေ ၶွၼ်ႈၶႅင်ၸပ်းၵၼ်ငၢႆႈယဝ်ႉ။ ၵိၼ်ၼမ်ႉဢႄႇၼႃႇၵေႃႈ ၸၢင်ႈႁဵတ်းႁႂ်ႈထၢတ်ႈၸိူဝ်းၼႆႉ ၼွၼ်းႁူၼ်းၶွၼ်ႈၶႅင်ၸပ်းၵၼ်ငၢႆႈယဝ်ႉ။
လိၵမ်ႈပႃႈၼမ်ၼႆႉ ပဵၼ်ၵွၼ်ႈၵိူဝ် ဢမ်ႇၼၼ်ၵွၼ်ႈႁိၼ်ၶၢၼ် ဢၼ်ၶဝ်ႈပႃးထၢတ်ႈၶႄႇလ်သီႇယမ်ႇ ဢွၵ်ႉသလဵတ်ႇၼၼ်ႉယဝ်ႉ။ ယူးရိၵ်ႉဢႅတ်ႉသိတ်ႉ (Uric Acid) ၵေႃႈၸၢင်ႈၶဝ်ႈပႃးယဝ်ႉ။ သင်ၸိူဝ်ႉဝႃႈ ၼႂ်းၼမ်ႉယဵဝ်ႈၸဝ်ႈၵဝ်ႇၼၼ်ႉ မီးမူင်ႈမႅင်းသေၸိူဝ်ႉသေပိူင်ၵေႃႈ ၸၢင်ႈႁဵတ်းႁႂ်ႈပဵၼ်လိလႆႈယူႇယဝ်ႉ။
ၵူၼ်းၵေႃႉဢၼ်ယၢမ်ႈပဵၼ်လိယဝ်ႉပွၵ်ႈၼိုင်ႈၼၼ်ႉ ၼႂ်းၶၢဝ်းတၢင်းသိပ်းပီၼႆႉ ၸၢင်ႈၶိုၼ်းပဵၼ်လႆႈထႅင်ႈ %50 ယဝ်ႉ။
လၵ်ႈၶၼႃႇတၢင်းပဵၼ်လိ
- ၸဵပ်းၵႅၼ်းငၢၼ်းငၢၼ်းၸွမ်းသင်လင်၊ ဢႅဝ်လႄႈပဵမ်ႉ တေႃႇပေႃးထိုင်ႁူဝ်ၼဝ်ႇ ဢမ်ႇၼၼ် မၢၵ်ႇၶႆႇႁမ်
- ၼင်ႈၸိူင်ႉႁိုဝ် ယူႇၸိူင်ႉႁိုဝ်ၵေႃႈ ႁၢင်ႈဢမ်ႇယူႇသႃႇလူမ်ၸႂ်
- တွင်ႉၵမ်းၵမ်းၸဵပ်းၸဵပ်းၵႅၼ်းၵႅၼ်းသေ ႁၢၵ်ႈ
- မီးလိူတ်ႈပႃးမႃးၼႂ်းၼမ်ႉယဵဝ်ႈ
- ၵမ်းၵမ်းၶႂ်ႈယဵဝ်ႈ
လိၸိူဝ်းၵွၼ်ႈလဵၵ်ႉၼၼ်ႉ ဢမ်ႇသူႈႁၼ်လၵ်ႈၶၼႃႇမၼ်းၵႃႈႁိုဝ်၊ မီးလၵ်ႈၶၼႃႇမၼ်းၵေႃႈ ဢမ်ႇၸဵပ်းဢမ်ႇၵႅၼ်းသင်လူင်လၢင်ၵႃႈႁိုဝ်။
လၵ်ႈၶၼႃႇတၢင်ႇၸိူဝ်းဢၼ်ၸၢင်ႈပဵၼ်
- တိၼ်မိုဝ်းတူဝ်ၶိင်းၵတ်းလၢင်ႈသေ မီးလူမ်းၼၢဝ်
- မိူဝ်ႈယဵဝ်ႈၼၼ်ႉ ၸဵပ်းၵႅၼ်း
- ၼမ်ႉယဵဝ်ႈၶုၼ်ႇ ဢမ်ႇၼၼ် ယဵဝ်ႈမဵၼ်
တၢင်းပဵၼ်လိၼႆႉ တူၺ်းဢဝ်လၵ်ႈၶၼႃႇမၼ်းသေယဝ်ႉ ဢဝ်တင်းလွၵ်းလၢႆး
- ႁဵတ်းဢႅၵ်ႉသရေးတီႈၼႃႈတွင်ႉ (တီႈပုမ်)
- ဢၢတ်ႇထရႃႇသၢဝ်းၻ်
- IVU ဢမ်ႇၼၼ် IVP (လွၵ်းလၢႆးၼႆႉ ပဵၼ်လွၵ်းလၢႆးဢၼ်မေႃယႃၶဝ်ၸႂ်ႉတိုဝ်း တွၼ်ႈတႃႇတူၺ်းတႆ)
- CT Scan (လွၵ်းလၢႆးၼႆႉ ပဵၼ်လွၵ်းလၢႆးဢၼ်ၵူတ်ႇထတ်းႁၼ်လႆႈဢင်ႇၵႃႇၼႂ်းတူဝ်ၵူႈပွတ်းပွတ်းသေ မိူၼ်ႁၢင်ႈပဵၼ်လွၵ်းလၢႆးဢၼ်တႅတ်ႈတေႃးလိူဝ်သေပိူၼ်ႈယဝ်ႉ။)
ၸိူဝ်းၼႆႉသေ ၸၢင်ႈၵူတ်ႇထတ်းတူၺ်းႁၼ်လႆႈၵွၼ်ႈလိယူႇယဝ်ႉ။ လိူဝ်သေၼၼ်ႉ ၸႅတ်ႈလိူတ်ႈ၊ ၸႅတ်ႈၼမ်ႉယဵဝ်ႈ လႄႈ ၸႅတ်ႈတူၺ်းၵွၼ်ႈလိဢွၼ်ႇဢၼ်လႆဢွၵ်ႇမႃးၸွမ်းၼမ်ႉယဵဝ်ႈၼၼ်ႉသေၵေႃႈ ၸၢင်ႈႁူႉလႆႈယူႇယဝ်ႉ။
မိူဝ်ႈလႂ် ၸဝ်ႈၵဝ်ႇထုၵ်ႇလီႁႃယူတ်းယႃ?
- မိူဝ်ႈဢၼ်သၼ်လင်၊ ဢႅဝ် လႄႈပဵမ်ႉၸိူဝ်းၼႆႉ ၸဵပ်းၵႅၼ်းမိူၼ်မၼ်းတမ်တႅင်းၵႂႃႇတေႃႇထိုင်ႁူဝ်ၼဝ်ႇ ဢမ်ႇၼၼ် မၢၵ်ႇၶႆႇႁမ်
- မိူဝ်ႈဢၼ်ၸဝ်ႈၵဝ်ႇယဵဝ်ႈယၢပ်ႇ မိူၼ်ၼင်ႇသေဢၼ်ဢၼ်မႃးဢိုတ်းတၢင်းပႆၼမ်ႉယဵဝ်ႈ
- မိူဝ်ႈဢၼ်ၼႂ်းၼမ်ႉယဵဝ်ႈၸဝ်ႈၵဝ်ႇမီးပႃးလိူတ်ႈဢွၵ်ႇမႃး
လွၵ်းလၢႆးယူတ်းယႃတၢင်းပဵၼ်လိ မီးၸိူင်ႉႁိုဝ်ၽွင်ႈ?
သင်ၸိူဝ်ႉၵွၼ်ႈလိမၼ်းလဵၵ်ႉၸိုင် မၼ်းၸၢင်ႈလႆဢွၵ်ႇမႃးၸွမ်းၼမ်ႉယဵဝ်ႈႁင်းၵူၺ်းမၼ်းယဝ်ႉ။ သင်ပဵၼ်ၼၼ်ၸိုင် မေႃယႃၶဝ် လႅပ်ႈတေပၼ်ယႃႈယႃ ဢၼ်ၵႄႈပၼ်လွင်ႈၸဵပ်းၵႅၼ်းၵူၺ်းသေ တေတိုၵ်းသူၼ်းႁႂ်ႈၸဝ်ႈၵဝ်ႇ ၵိၼ်ၼမ်ႉၼမ်ၼမ် ယႃႇႁႂ်ႈၼမ်ႉယဵဝ်ႈၸဝ်ႈၵဝ်ႇၶုၼ်ႇ၊ ယႃႇႁႂ်ႈၼမ်ႉယဵဝ်ႈၸဝ်ႈၵဝ်ႇမီးဢူၼ်ၼွၼ်းႁူၼ်း ၼၼ်ႉယဝ်ႈ။
ၼင်ႈၸႄႈဝႆႉၼႂ်းဢၢင်ႇၼမ်ႉဢုၼ်ႇၼမ်ႉမႆႈၵေႃႈ ၸၢင်ႈႁဵတ်းႁႂ်ႈလွင်ႈၸဵပ်းၵႅၼ်း ၶႅၼ်းလူင်းယူႇယဝ်ႉ။ ၵူၺ်းၵႃႈ သင်လိၵွၼ်ႈလဵၵ်ႉၸိုင် လွင်ႈၸဵပ်းၵႅၼ်းၼၼ်ႉ တေႁိုင်ဝၼ်းသွင်ဝၼ်းၵူၺ်း။ မိူဝ်ႈၵွၼ်ႈလိလႆဢွၵ်ႇၵႂႃႇယဝ်ႉၼၼ်ႉ လွင်ႈၸဵပ်းၵႅၼ်းၵေႃႈ တေႁၢႆၵႂႃႇႁင်းၵူၺ်းမၼ်းယဝ်ႉ။
သင်ၸိူဝ်ႉၵွၼ်ႈလိၼၼ်ႉ ၵွၼ်ႈယႂ်ႇၶိုၼ်ႈမႃးလိူဝ်သေဢၼ်ၵူတ်ႇထတ်းႁၼ်မိူဝ်ႈၵမ်းဢွၼ်တၢင်းၸိုင်၊ ဢမ်ႇၼၼ် ၵွၼ်ႈလိၼၼ်ႉ လုၵ်ႈယႂ်ႇလႄႈဢိုတ်းဝႆႉလွတ်ႇယဵဝ်ႈသေ ႁဵတ်းႁႂ်ႈလွတ်ႇယဵဝ်ႈၵႂ်ႈပွင်းမႃးၸိုင် ဢမ်ႇၼၼ် မေႃယႃၶဝ်တႅပ်းတတ်းဝႃႈ ၵွၼ်ႈလိၼၼ်ႉ တေဢမ်ႇၸၢင်ႈလႆဢွၵ်ႇမႃးၸွမ်းၼမ်ႉယဵဝ်ႈႁင်းၵူၺ်းမၼ်းၼႆၸိုင် ထုၵ်ႇလီဢဝ်ၵွၼ်ႈလိၼၼ်ႉ ဢွၵ်ႇပႅတ်ႈယူႇယဝ်ႉ။ ဢိင်ၼိူဝ်တၢင်းယႂ်ႇတၢင်းလဵၵ်ႉၵွၼ်ႈလိ၊ ဢိင်ၼိူဝ်မဵဝ်းလႄႈတီႈယူႇၵွၼ်ႈလိသေယဝ်ႉ ထုၵ်ႇလီၸႂ်ႉတိုဝ်းလွၵ်းလၢႆးတၢင်းတႂ်ႈၼႆႉသေလၢႆးလၢႆးသေ ယူတ်းယႃယဝ်ႉ။
ESWL (extracorporeal shock wave lithotripsy, more commonly referred to as lithotripsy) လွၵ်းလၢႆးဢၼ်ၼႆႉ ၸႂ်ႉတိုဝ်းသၢႆသႅင်ႁႅင်းၾႆးၾႃႉသေယဝ်ႉ သျႂတ်ႉႁႂ်ႈၵွၼ်ႈလိတႅၵ်ႇယၢႆႈၵႂႃႇသေ ႁႂ်ႈမၼ်းလႆလူင်းမႃးၸွမ်းၼမ်ႉယဵဝ်ႈလႆႈယူႇယဝ်ႉ။
PCNL (percutaneous nephrolithotomy) လွၵ်းလၢႆးဢၼ်ၼႆႉ ၸႂ်ႉတိုဝ်းလွတ်ႇတႄႇလီသၵူပ်ႉမၢင်မၢင်ဢွၼ်ႇ ဢၼ်လုၵ်ႉတီႈပေလင်ၸဝ်ႈၵဝ်ႇသေ သႂ်ႇၶဝ်ႈၵႂႃႇၸူးတႆၼၼ်ႉယဝ်ႉ။ ၸႂ်ႉတိုဝ်းလွၵ်းလၢႆး ESWL ဢမ်ႇၼၼ် သၢႆသႅင်လေႇသိူဝ်ႇသေ ၸၢင်ႈလုတ်ႇဢဝ်လႆႈၵွၼ်ႈလိ ဢမ်ႇၼၼ်ၸၢင်ႈႁဵတ်းႁႂ်ႈၵွၼ်ႈလိတႅၵ်ႇယၢႆႈၵႂႃႇလႆႈယူႇယဝ်ႉ။
Uteroscopy လွၵ်းလၢႆးဢၼ်ၼႆႉ ၸႂ်ႉတိုဝ်းလွတ်ႇတႄႇလီသၵူပ်ႉမၢင်မၢင်ဢွၼ်ႇ ဢၼ်လုၵ်ႉတီႈမူၵ်ႇယဵဝ်ႈသေ သႂ်ႇၶဝ်ႈၵႂႃႇၸူးလွတ်ႇယဵဝ်ႈၼၼ်ႉယဝ်ႈ။ ဢၼ်ၼႆႉၵေႃႈ ၸႂ်ႉတိုဝ်းလွၵ်းလၢႆး ESWL ဢမ်ႇၼၼ် သၢႆသႅင်လေႇသိူဝ်ႇသေ ၸၢင်ႈလုတ်ႇဢဝ်လႆႈၵွၼ်ႈလိ ဢမ်ႇၼၼ်ၸၢင်ႈႁဵတ်းႁႂ်ႈၵွၼ်ႈလိတႅၵ်ႇယၢႆႈၵႂႃႇလႆႈယူႇယဝ်ႉ။
ၵၢၼ်ၽႃႇတတ်း သင်ၸိူဝ်ႉဝႃႈ လွၵ်းလၢႆးတၢင်းၼိူဝ်ၸိူဝ်းၼၼ်ႉ ဢမ်ႇဢွင်ႇမၢင်ႇယဝ်ႉတူဝ်ႈလႆႈၸိုင်၊ ဢမ်ႇၼၼ် သင်ၸိူဝ်ႉဝႃႈသၢႆငၢႆၵွၼ်ႈလိၼၼ်ႉ သုၵ်ႉသၢၵ်ႉယုင်ႈယၢၵ်ႈၸိုင် မေႃယႃၶဝ် တေၸႂ်ႉလွၵ်းလၢႆးၽႃႇတတ်းသေ ယူတ်းယႃယူႇယဝ်ႉ။
လွၵ်းလၢႆးႁႄႉၵင်ႈ ယႃႇႁႂ်ႈပဵၼ်လိ
တႃႇတေႁႄႉၵင်ႈ ယႃႇႁႂ်ႈပဵၼ်လိ၊ ဢမ်ႇၼၼ် ဢၼ်ပဵၼ်ယဝ်ႉယႃႇႁႂ်ႈပဵၼ်ထႅင်ႈၼၼ်ႉ မီးလွၵ်းလၢႆးလၢႆၸိူဝ်ႉလၢႆပိူင်ယူႇယဝ်ႉ။ သင်ၸိူဝ်ႉၸဝ်ႈၵဝ်ႇႁူႉဝႃႈ ၵွၼ်ႈလိၸဝ်ႈၵဝ်ႇၼၼ်ႉ ပဵၼ်မဵဝ်းသင်ၼႆၸိုင် ယိုင်ႈၶႅၼ်း ၸၢင်ႈႁႄႉၵင်ႈမၼ်းလႆႈယဝ်ႉ။ သင်ဝႃႈ ၸဝ်ႈၵဝ်ႇတေလႅၵ်ႈလၢႆႈလၢႆးယူႇလၢႆးၵိၼ်ၸိုင် ထုၵ်ႇလီဢုပ်ႇဢူဝ်းတွင်ႈထၢမ်မေႃယႃၵွၼ်ႇယဝ်ႉ။ တၢင်းတႂ်ႈၼႆႉ ပဵၼ်လွၵ်းလၢႆးႁႄႉၵင်ႈၵမ်ႈၽွင်ႈယဝ်ႉ။
ၵိၼ်ၼမ်ႉၼမ်ၼမ် ၵူႈဝၼ်း၊ မိူဝ်ႈရႃႇသီႇမႆႈၼၼ်ႉ ယိုင်ႈၶႅၼ်းလူဝ်ႇလႆႈၵိၼ်ၼမ်ႉၼမ်လိူဝ်ရႃႇသီႇၵတ်းယဝ်ႉ။ ၵူၼ်းၼိုင်ႈၵေႃႉၼႆႉ ၼိုင်ႈဝၼ်းတေလႆႈၵိၼ်ၼမ်ႉၼမ်ၵႃႈႁိုဝ်ၼႆၼၼ်ႉ ဢိင်ၼိူဝ်တူဝ်ၶိင်းလႄႈလွၵ်းပိူင်ႁဵတ်းၵၢၼ်တူဝ်ၶိင်းၽႂ်မၼ်းသေ ဢမ်ႇၸၢင်ႈတႅပ်းတတ်းလႆႈပိူင်တၢႆသေတႃႉ ပၵတိမၼ်းၸိုင် ၸဝ်ႈၵဝ်ႇထုၵ်ႇလီၵိၼ်ၼမ်ႉ ၼိုင်ႈဝၼ်း 6 ၵွၵ်းတေႃႇ 8 ၵွၵ်း (1.2 လီတိူဝ်ႇ)ယဝ်ႉ။ သင်ၸိူဝ်ႉဝႃႈ ယၢမ်ႈပဵၼ်လိမႃးၸိုင် ထုၵ်ႇလီၵိၼ်ၼမ်ႉၼမ်သေၼႆႉထႅင်ႈၼိုင်ႈပုၼ်ႈယူႇယဝ်ႉ။ ၵိၼ်ၼမ်ႉၼဵင်ႈ၊ ၵေႃႇၾီႇလႄႈ ၼမ်ႉမၢၵ်ႇၼမ်ႉတႅင်တၢင်ႇၸိူဝ်းၵေႃႈ ၼပ်ႉလႆႈဝႃႈ ၵိၼ်ၼမ်ႉယူႇၼင်ႇၵဝ်ႇ။ ၵူၺ်းၵႃႈ ၵိၼ်ၼမ်ႉလိပ်းၼႆႉ လီသေပိူၼ်ႈယဝ်ႉ။ တွၼ်ႈတႃႇတၢင်းပဵၼ်လိၸိုင် ၵိၼ်ၼမ်ႉၼမ်ၼမ်ၼႆႉ ပဵၼ်လွၵ်းလၢႆးယူတ်းယႃလႄႈႁႄႉႁၢမ်ႈ ဢၼ်လီတွၼ်းသေပိူၼ်ႈ ၼႆၵေႃႈဝႃႈလႆႈယဝ်ႉ။ ၵွပ်ႈပိူဝ်ႈမၼ်းၸွႆႈပၼ် ယႃႇႁႂ်ႈၼမ်ႉယဵဝ်ႈၸဝ်ႈၵဝ်ႇၼွၼ်းႁူၼ်းၼၼ်ႉယဝ်ႈ။
သင်ၸိူဝ်ႉဝႃႈ ၸဝ်ႈၵဝ်ႇယၢမ်ႈပဵၼ်လိ ဢၼ်မီးၶႄႇလ်သီႇယမ်ႇၼၼ်ႉၸိုင် ၸဝ်ႈၵဝ်ႇထုၵ်ႇလီယွမ်းၵိၼ်တၢင်းၵိၼ် ဢၼ်မီးထၢတ်ႈဢွၵ်ႉသလဵတ်ႇၼမ်ၼၼ်ႉယူႇယဝ်ႉ။ တၢင်းၵိၼ်ဢၼ်မီးထၢတ်ႈဢွၵ်ႉသလဵတ်ႇၼမ်ၼၼ်ႉ ၶဝ်ႈပႃး ၶျေႃးၵလႅတ်ႉ၊ ၽၵ်းၵီးၶႄႇ (celery)၊ မၢၵ်ႇဢိတ်ႇ၊ ထူဝ်ႇ၊ သတြေႃႇပႄႇရီႇ၊ ၽၵ်းႁူမ်ၼၢမ်၊ ၼေႃႇမိူင်းထႆး (ၼေႃႇမႆႉၾရင်ႇ = asparagus)၊ ၼမ်ႉၼဵင်ႈလမ် လႄႈ ဝီႇတႃႇမိၼ်ႇ C ၸိူဝ်းၼႆႉယဝ်ႉ။
သင်ၸိူဝ်ႉဝႃႈ ၸဝ်ႈၵဝ်ႇယၢမ်ႈပဵၼ်လိ ဢၼ်မီးယူးရိၵ်ႉဢႅတ်ႉသိတ်ႉ ဢမ်ႇၼၼ် ၶႄႇလ်သီႇယမ်ႇတၢင်ႇၸိူဝ်းၸိုင် ၸဝ်ႈၵဝ်ႇထုၵ်ႇလီယွမ်းၵိၼ်တၢင်းၵိၼ် ဢၼ်မီးထၢတ်ႈႁိၼ်ၶၢၼ်(urate) ၼၼ်ႉယူႇယဝ်ႉ။ တၢင်းၵိၼ်ဢၼ်မီးထၢတ်ႈႁိၼ်ၶၢၼ်ၼမ်ၼၼ်ႉ ၶဝ်ႈပႃး တပ်း၊ တႆ၊ ၶူင်းၼႂ်း၊ ပႃမၢင်ၸိူဝ်း (မိူၼ်ၼင်ႇပႃသႃႇၻိၼ်း = ငါးသေတ္တာ) လႄႈ ၼင်တူဝ်သွင်တိၼ်(မိူၼ်ၼင်ႇ ၼင်ပဵတ်း၊ ၼင်ၵႆႇၸိူဝ်းၼႆႉ) ယူႇယဝ်ႉ။
ထုၵ်ႇလီယွမ်းၵိၼ်ၵိူဝ်ၸဵမ်းယဝ်ႉ။ ၼိုင်ႈဝၼ်းၼိုင်ႈဝၼ်းၼႆႉ ဢမ်ႇထုၵ်ႇလီၵိၼ်ပူၼ်ႉသွင်ၵရမ်ႇ (မွၵ်ႈၶိုင်ႈၸေႃႉၼမ်ႉၼဵင်ႈ)။ သင်ၸိူဝ်ႉၵိၼ်ၵိူဝ်ၸဵမ်းၼမ်ၸိုင် ၸၢင်ႈႁဵတ်းႁႂ်ႈထၢတ်ႈၶႄႇလ်သီႇယမ်ႇၼႂ်းၼမ်ႉယဵဝ်ႈ သုင်ၶိုၼ်ႈယူႇယဝ်ႉ။
ထုၵ်ႇလီယွမ်းၵိၼ်ၵိူဝ်ဝၢၼ်ၶၢဝ်ယဝ်ႉ။ သင်ၸိူဝ်ႉၵိၼ်ၵိူဝ်ဝၢၼ်ၶၢဝ်ၼမ်ပူၼ်ႉတီႈၵေႃႈ ၸၢင်ႈႁဵတ်းႁႂ်ႈပဵၼ်လိလႆႈငၢႆႈၶိုၼ်ႈယဝ်ႉ။
ပီႈၸၢႆးလူင်
16/April/2015


text:
ၵၢတ်ႇလိုဝ်း၊ ၸႄႈဝဵင်း
ၸႄႈဝဵင်းၵၢတ်ႇလိုဝ်း (မၢၼ်ႈ: ကလေးမြို့နယ် ; ဢင်းၵိတ်ႉ: Kale Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈၵၢတ်ႇလိုဝ်း၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇ ယဝ်ႉ။[2] ဝဵင်းပၵ်းလုမ်းၸႄႈဝဵင်း ၼႆႉ ပဵၼ် ဝဵင်းၵၢတ်ႇလိုဝ်းယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 53.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ၵျႅၵ်ႉမရေႃး၊ ဝဵင်း
ဝဵင်းၵျႅၵ်ႉမရေႃး (မၢၼ်ႈ: ကျိုက်မရောမြို့) ; (ဢင်းၵိတ်ႉ: Kyaikmaraw) ၼႆႉ ပဵၼ် ဝဵင်းပၵ်းလုမ်း ၸႄႈဝဵင်းၵျႅၵ်ႉမရေႃး ဢၼ်ၶဝ်ႈပႃးဝႆႉ တီႈၼႂ်း ၸႄႈတွၼ်ႈမေႃႇလမႅင်ႇ၊ ၸႄႈမိူင်းမွၼ်းၼၼ်ႉယဝ်ႉ။ မီးဝႆႉတီႈၼိူဝ် ၽင်ႇ မႄႈၼမ်ႉဢတ်ႉတရၢၼ်ႇ ဢၼ်မီး ၸဵင်ႇၸၢၼ်းဝၼ်းဢွၵ်ႇ ဝဵင်းမေႃႇလမႅင်ႇ ဢၼ်ပဵၼ် ဝဵင်းငဝ်ႈၸိုင်ႈ ၸႄႈမိူင်းမွၼ်း ၼၼ်ႇသေ ပေႃးဢဝ်တၢင်းလူတ်ႉၵႃး ၼႆ ၵႆယၢၼ် (15) လၵ်းယဝ်ႉ။ ၸၢင်ႈဢဝ် ႁိူဝ်းသၢင်းၽေႃးသေ ၸွမ်းသၢႆၼမ်ႉဢတ်ႉတရၢၼ်ႇသေ ၽႅဝ်ထိုင်လႆႈ ဝဵင်းၵျႅၵ်ႉမရေႃးယဝ်ႉ။ တီႈၽၢႆႇဢွၵ်ႇ ၸႄႈဝဵင်းၵျႅၵ်ႉမရေႃးၼႆႉ မီး ၸႄႈဝဵင်းၵေႃႉၵရဵၵ်ႉ လႄႈ ၸႄႈဝဵင်းၵျႃႇဢိၼ်းသဵၵ်ႉၵျီး ၊ ၽၢႆႇတူၵ်းမီး ၸႄႈဝဵင်းမုတူင်ႇ၊ ၽၢႆႇၸၢၼ်း မီး ၸႄႈဝဵင်းၵျႃႇဢိၼ်းသဵၵ်ႉၵျီး၊ ၽၢႆႇၸၢၼ်း မီး ၸႄႈဝဵင်းမေႃႇလမႅင်ႇ လႄႈ ၸႄႈဝဵင်းၽႃဢၢင်ႇ ၸိူဝ်းၼႆႉယဝ်ႉ။
ၵျႅၵ်ႉမရေႃးၼႆႉ ပေႃးဢဝ်ၽႃႇသႃႇမွၼ်းၼႆ တႅမ်ႈ ကျော်မရဟ်ၼႆယဝ်ႉ။ တီႈပွင်ႇတႄႉ ဝႃႈ ပဵၼ် ဝဵင်းဢၼ်မီးၽြႃး ဢၼ်ၸိုဝ်ႈလိုဝ်းလင် ၼႆယဝ်ႉ။ ၽြႃးဢၼ်ၸိုဝ်ႈလိုဝ်းလင်ၼႆႉ ပဵၼ် ၽြႃးလူင်ယွၼ်းသူးတဵမ်ထူၼ်ႈ ဢၼ်မီးတီႈ ၵျႅၵ်ႉမရေႃးၼၼ်ႉသေ ဢၼ်ပဵၼ်ၵျွင်းတေႃႇ တီႈယွၼ်ႈသူးၼၼ်ႉ ဢၼ်ပဵၼ် ၼၢင်းႁေႃၶမ်းမွၼ်း သျိၼ်ႇၸေႃးပု လႆႈတႄႇတင်ႈမႃး မိူဝ်ႈ သၢၵ်ႈၵရိတ်ႉပီမိူင်း 817၊ လိူၼ်သိပ်းဢဵတ်းမူၼ်းၼၼ်ႉယဝ်ႉ။ ႁူၼ်ႁၢင်ႈၽြႃးပဵၼ်ၸဝ်ႈ ဢၼ်မီးတီႈၼႂ်း ၵျွင်းတေႃႇတီႈယွၼ်းသူးၼၼ်ႉ ဢမ်ႇမိူၼ်တင်း ႁူၼ်ႁၢင်ႈၽြႃးတၢင်ႇၸိူဝ်းသေ လၢၵ်ႇလၢႆးဝႆႉယဝ်ႉ။ တီႈႁူးၶဝ်ႈၽၢႆႇသၢႆႉၼၼ်ႉ မီးဝႆႉ လိၵ်ႈၶႅပ်းႁိၼ်မွၼ်း ၶႅပ်းၼိုင်ႈယဝ်ႉ။ ၵူႈပီၵူႈပီ ပေႃးထိုင် ၶၢဝ်းလိူၼ်ႁႃႈၶိင်ႇသွၼ်းၼမ်ႉၼႆ ၵႆႉဢွၼ်ၵၼ်ႁဵတ်း ပွႆးသွၼ်းၼမ်ႉ လႄႈ ပွႆးၽြႃးယွၼ်းသူးတဵမ်ထူၼ်ႈၼၼ်ႉ မိူဝ်ႈလဵဝ်ၵၼ်ယဝ်ႉ။ တီႈၼိူဝ်ဝဵင်းၼႆႉ မီးဝႆႉ ႁူင်းတမ်ႇၼူတ်ႇ၊ တိူၵ်ႈသူင်ႇလိၵ်ႈ၊ ၵျွင်းဝတ်ႈ၊ တိူၵ်ႈငိုၼ်း၊ ႁူင်းႁဵၼ်းၸၼ်ႉသုင်၊ လုမ်းသဵၼ်ႈမၢႆလိၼ်၊ ႁွင်ႈၵၢၼ်ပႃႇမႆႉ လႄႈ ႁူင်းယႃ ၸိူဝ်းၼႆႉယဝ်ႉ။
တီႈၼိူဝ်ၽင်ႇမႄႈၼမ်ႉ ဢတ်ႉတရၢၼ်ႇ ဢၼ်ယၢၼ်ၵႆႉ တင်းဝဵင်းၵျႅၵ်ႉမရေႃး (24) လၵ်းၼၼ်ႉ မီးဝႆႉ ဝၢၼ်ႈယေႇပူႇ (ဝၢၼ်ႈၼမ်ႉဢုၼ်ႇ) ယဝ်ႉ။ ယွၼ်ႉပိူဝ်ႈမီး ၼွင်ၼမ်ႉဢုၼ်ႇလႄႈ ၸင်ႇလႆႈၸိုဝ်ႈဝႃႈ ဝၢၼ်ႈၼမ်ႉဢုၼ်ႇ (ယေႇပူႇယႂႃႇ) ၼႆယဝ်ႉ။ လိူဝ်သေၼၼ်ႉဢမ်ႇၵႃး မီးဝႆႉ လွႆႁိၼ်ထုၼ် မွၵ်ႈ 15 လုၵ်ႈ ဢၼ်ၸၢင်ႈၽဝ်ထုၼ်ၼၼ်ႉယဝ်ႉ။ ၵူၺ်းၵႃႈဝႃႈ ၸိူဝ်းႁိမ်းႁွမ်းဝဵင်းၵျႅၵ်ႉမရေႃးၼၼ်ႉၵူၺ်း ဢွၼ်ၵၼ် ႁဵတ်းၵၢၼ်ထုၼ်သေ တၢင်ႇဝၢၼ်ႈတႄႉ ဢမ်ႇဢွၼ်ၵၼ်ႁဵတ်း။ ဢဝ်ထုၼ်ၸိူဝ်းၼၼ်ႉ သူင်ႇၸူးထိုင် ဝဵင်းမေႃႇလမႅင်ႇသေ ၶၢႆယဝ်ႉ။ တီႈဝၢၼ်ႈ ၼႂ်းၸႄႈဝဵင်းၵျႅၵ်ႉမရေႃႈၼၼ်ႉ ဢွၼ်ၵၼ်ႁဵတ်းဢွၵ်ႇ မၢၵ်ႇလေႃႉတင်းၼမ်ယဝ်ႉ။ ၵၢၼ်တေႃးႁုၵ်ႇၵေႃႈ မီးဢိတ်းဢွတ်းယဝ်ႉ။
တီႈၸႄႈဝဵင်းၵျႅၵ်ႉမရေႃးၼႆႉ ဢိူင်ႇ ၶဝ်ႈပႃး (35) ဢိူင်ႇသေ တၢင်းၵႂၢင်ႈၶႂၢင်မီး 23300 ဢေႇၵပၢႆယဝ်ႉ။ ၸွမ်းလူၺ်ႈသဵၼ်ႈမၢႆႁူဝ်ႁိူၼ်း ပီ 2014 သေ ႁူဝ်ၼပ်ႉၵူၼ်း တီႈၸႄႈဝဵင်းၼႆႉ မီး မွၵ်ႈ 195,770 ၵေႃႉသေ ၸိူဝ်းပဵၼ် ၵူၼ်းၶိူဝ်း မွၼ်း၊ မၢၼ်ႈ၊ ယၢင်း၊ တႆး၊ တွင်ႇသူႇ၊ ၶႄႇ၊ ၵလႃး ၸိူဝ်းၼႆႉ ဢွၼ်ၵၼ်ယူႇသဝ်းယဝ်ႉ။ ၵမ်ႉၼမ်ပဵၼ် ၵူၼ်းၶိူဝ်းမွၼ်းၶဝ်ယူႇသဝ်းယဝ်ႉ။ တီႈၸႄႈဝဵင်းၵျႅၵ်ႉမရေႃးၼႆႉ ပႃႇထိူၼ်ႇၵွင်းလွႆၼမ်လိူင်ႇသေ မီးဝႆႉ သူၼ်ၵႃႇၽီတင်းၼမ်ယဝ်ႉ။ လွင်ႈႁဵတ်းၵၢၼ်ႁႆႈၼႃးၼႆႉ ပဵၼ်ၵၢၼ်ပိူင်လူင်ယဝ်ႉ။ တီႈထုင်ႉၼၼ်ႉၼႆႉ ၶွၼ်ႇမၼ်းလိၼ် ဢမ်ႇပေႃးလီသေဢမ်ႇၵႃး ယွၼ်ႉပိူဝ်ႈ ၼမ်ႉၵမ်းၵမ်းၵႆႉထူမ်ႈလႄႈ ၵၢၼ်ႁႆႈၼႃးဢမ်ႇပေႃးၶိုၼ်ႈယႂ်ႇ။[2]
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ Provisional Results Census 26 August 2014 FINAL, ႁွင်ႈၵၢၼ်ဢဵၼ်ႁႅင်းၵူၼ်းမိူင်း, 26 August 2014, p. 29, retrieved February 26, 2015
- ↑ ပပ်ႉသႅၼ်သမ်ႇမၢၼ်ႈ၊ သွႆႉ(2)


text:
ၸၢတ်ႈၸိုင်ႈလုမ်ႈၾႃႉ UN ဝႃႈ တပ်ႉသိုၵ်းလူင်ပွင်ၸိုင်ႈမၢၼ်ႈ ပႃးၸဵမ်တပ်ႉသိုၵ်းၸၢဝ်းၶိူဝ်း ယင်းတိုၵ်းမီးၵၢၼ်ၵဵပ်းသိုၵ်းလုၵ်ႈဢွၼ်ႇယူႇ ဝႃႈၼႆ။
ဝၼ်းတီႈ 30/05/2018 သိုဝ်ႇၶၢဝ်ႇထႆး MGR ပိုၼ်ၽၢဝ်ႇဝႃႈ ၸုမ်းၸၢတ်ႈၸိုင်ႈလုမ်ႈၾႃႉဝႃႈ တပ်ႉသိုၵ်းလူင်ပွင် ၸိုင်ႈမၢၼ်ႈလႄႈ တပ်ႉသိုၵ်းၸၢဝ်းၶိူဝ်း ယင်းတိုၵ်ႉၵဵပ်းသိုၵ်းလုၵ်ႈဢွၼ်ႇ ၾိုၵ်းသွၼ်ၵၢၼ်သိုၵ်းလႄႈ ၶဝ်ႈႁၢပ်ႇၵၢၼ် ၼႂ်းၼႃႈသိုၵ်းယူႇ ။
သိုၵ်းလူင်ပွင်ၸိုင်ႈ ပိုၼ်ၽၢဝ်ႇဝႆႉဝႃႈ တေၵိုတ်းၵၢၼ်ၵဵပ်းသိုၵ်းလုၵ်ႈဢွၼ်ႇယဝ်ႉၼႆသေ မိူဝ်ႈပီ 2012 ဝၢႆးပူၼ်ႉပၢၼ်သိုၵ်းၽွင်းငမ်းဝၢၼ်ႈမိူင်းၼၼ်ႉ ပွႆႇပၼ်သိုၵ်းလုၵ်ႈဢွၼ်ႇ ၶိုၼ်းယဝ်ႉဝႃႈၼႆသေတႃႉ ယၢမ်းလဵဝ်ၼႂ်းၼႃႈသိုၵ်း ယင်းတိုၵ်းမီးသိုၵ်းလုၵ်ႈဢွၼ်ႇထႅင်ႈတင်းၼမ် ဝႃႈၼႆ။
ဝိူဝ်ႊၸီႊၼီယိူဝ်ႊ ၵႅမ်ႊၿႃႊ ၽူႈတူင်ႉၼိုင်လွင်ႈလုၵ်ႈဢွၼ်ႇလႄႈ ၵၢၼ်တေႃႇသူႈလူၺ်ႈၶိူင်ႈၵွင်ႈၵၢင်ႇ UN လၢတ်ႈဝႃႈ – “ လူင်ပွင်ၸိုင်ႈဢမ်ႇမီးသၢၵ်ႈသေႇ လၵ်းထၢၼ်ၸႅင်ႈလႅင်း လွင်ႈၵၢၼ်ပွႆႇတူဝ် သိုၵ်းလုၵ်ႈဢွၼ်ႇၼၼ်ႉ ႁဝ်းၶႃႈယွၼ်းၶေႃႈမုလ်းၶဝ်ၵေႃႈ ၼၢၼ်းပၼ်ႁဝ်း။ တေလႆႈဝႃႈ ၵၢၼ်ပူၵ်းပွင်ဝၢၼ်ႈမိူင်း၊ ၵၢၼ်ၵိုတ်းလွင်ႈၵဵပ်းသိုၵ်းလုၵ်ႈဢွၼ်ႇၼႆႉ ယင်းတိုၵ်ႉၼိုၵ်းထိူင်းယူႇ ၊ လိူဝ်သေသိုၵ်းလူင်ပွင်ၸိုင်ႈယဝ်ႉ ၸုမ်းယိပ်းၵွင်ႈၵၢင်ႇၸၢဝ်းၶိူဝ်းမၢင် ၸုမ်းၵေႃႈ ယင်းတိုၵ်ႉၵဵပ်းသိုၵ်းလုၵ်ႈဢွၼ်ႇယူႇ ” ဝႃႈၼႆ။
UNၸီႉၸမ်ႈဝႆႉဝႃႈ လုၵ်ႈဢွၼ်ႇဢၼ်ၺႃးၵဵပ်းသိုၵ်းၼႆႉ ၵမ်ႈၼမ်ထုၵ်ႇသူင်ႇတူဝ်ၵႂႃႇၼႂ်းပၢင်တိုၵ်းၸွမ်းလႅၼ်လိၼ် ။မိူဝ်ႈလဵဝ်ၼႆႉဢမ်ႇပႆႇႁူႉၸႅင်ႈလႅင်းဝႃႈ မီးလုၵ်ႈဢွၼ်ႇ ဢၼ်ႁၢပ်ႇၵိုတ်ႉၵၢၼ်သိုၵ်းဝႆႉယူႇ တီႈၼႃႈသိုၵ်းၼၼ်ႉမွၵ်ႈၵႃႈႁိုဝ် ။ ၼႂ်းမိူင်းႁူမ်ႈတုမ်မၢၼ်ႈၼႆႉ ဢဵၼ်ႁႅင်းသိုၵ်းလူင်ပွင်ၸိုင်ႈမၢၼ်ႈလႄႈ သိုၵ်းၸၢဝ်းၶိူဝ်းတေမီးမွၵ်ႈ 500,000 ၵေႃႉဝႃႈၼႆ။
Photo: MGR Online


text:
ၵူၼ်းမိူင်းမၢၼ်ႈၵေႃႉၼိုင်ႈ ၶဝ်ႈမႃးပေႃႉထုပ်ႉပိူၼ်ႈၼႂ်းလၢၼ်ႉသႄးဝႅၼ်ႉတီႈၵဵင်းသႅၼ်
ၸုမ်းၶၢဝ်ႇငဝ်းႁၢင်ႈသဵင်တႆး 19/08/2017
ပူၼ်ႉမႃးမိူဝ်ႈဝၼ်းထိ 17 လိူၼ်ထူၼ်ႈ 8 ပီ 2017 ၼီႈ ၶၢဝ်ႇ T-News မိူင်းထႆး တႅမ်ႈမွၵ်ႇၵႂႃႇဝႃႈ တီႈလၢၼ်ႉသႄးဝႅၼ်ႉ 7 Eleven ဢၼ်မီးၼႂ်း ၸေႈဝဵင်းၵဵင်းသႅၼ် ၸေႈတွၼ်ႈၵဵင်းႁၢႆးလၢၼ်ႉၼိုင်ႈ လႆႈၺႃးၵူၼ်းမိူင်းမၢၼ်ႈၵေႃႉၼိုင်ႈ ၶဝ်ႈမႃးယုင်ႈၵဝ်းပေႃႉထုပ်ႉသႂ်ႇ ၵူၼ်းၶၢႆၶူဝ်းလႄႈ လႆႈတိူဝ်ႉ ဝၢတ်ႇၸဵပ်းၵႂႃႇလၢႆတီႈ ။
ၸဝ်ႈၼႃႈတီႈ လုမ်းပလိၵ်ႈႁၢၼ်ၸေႈဝဵင်းၵဵင်းသႅၼ် ရွႆႉတမ်ႇရူတ်ႇထူဝ်း သီရဝိတ်ႉ ၶျႆးယဝမ်း ( ร.ต.ท.สิรวิชญ์ ไชยวรรณ ) လၢတ်ႈၼႄၽူႈသိုဝ်ႇၶၢဝ်ႇဝႃႈ မိူဝ်ႈဝၼ်းထိ 17 ယၢမ်းၵၢင်ၼႂ်ၸဝ်ႉ 5 မူင်းပၢႆ ၸမ် 6 မူင်း မီးၵူၼ်းတိူင်ႇလၢတ်ႈမႃးဝႃႈ ၵူၼ်းၶၢႆၶူဝ်း ၼႂ်းလၢၼ်ႉသႄးဝႅၼ်ႉ ဢၼ်မီးၼႂ်းဝၢၼ်ႈသူပ်းလူၵ်ႉ( สบรวก ) ၺႃးပိူၼ်ႈပေႃႉႁႅမ်လႄႈ လႆႈၵႂႃႇသပ်းသေးတူၺ်း၊ မိူဝ်ႈလႆႈၵႂႃႇထိုင်တီႈၼၼ်ႉ မီးၸၢႆးၼုမ်ႇ ၶၢႆၶူဝ်းၼႂ်းသႄးဝႅၼ်ႉၵေႃႉၼိုင်ႈ ဢႃႇယု 19 လႆႈၺႃးတိူဝ်ႉ ဝၢတ်ႇၸဵပ်းၸွမ်းၵွၵ်းႁူဝ်လႄႈတူဝ်ၶိင်း ၊ မၼ်းၸၢႆး လၢတ်ႈၼႄၸဝ်ႈၼႃႈတီႈၶဝ်ဝႃႈ ၼႂ်ၼၼ်ႉ မၼ်း တိုၵ်ႉၵွၵ်းသတိတ်ႇၵိူဝ်ႇ Sticker ယူႇတီႈ ၼႃႈၶွင်ႇတိူဝ်ႇ Counter ႁပ်ႉငိုၼ်း၊ မိူဝ်ႈယၢမ်းၼၼ် မီးၵူၼ်းၵေႃႉၼိုင်ႈ ဢႃႇယုမွၵ်ႈ သၢဝ်း-သၢမ်သိပ်း ၶဝ်ႈမႃးၼႂ်းလၢၼ်ႉ ၊ ၸၵ်ႉဢဝ်ၽႅၼ်သတိၵ်ႇၵိူဝ်ႇ သေ ဢဝ်ပၢႆႉလဵၵ်း ယၢဝ်းမွၵ်ႈ 10 ၼိဝ်ႉ မႃးပေႃႉပၼ်မၼ်းလၢႆလၢႆၵမ်း သေယဝ်ႉ ဢွၵ်ႇပၢႆႈၵႂႃႇပႅတ်ႈ ။
မိူဝ်ႈၸဝ်ႈၼႃႈတီႈၶဝ် ၶိုၼ်းၽုၺ်ႇတူၺ်း သီႇသီႇၶႅမ်ႇမရႃႇ ၵွင်ႈဝူင်းၸွမ်းၸိုင် လႆႈႁၼ်ၵူၼ်းၵေႃႉၼၼ်ႉ ၶိုၼ်းၵႂႃႇပၢၼ်းၽိတ်းႁဵတ်းႁၢႆႉတေႃႉပိူၼ်ႈထႅင်ႈ ၽၢႆၼႃႈလၢၼ်ႉ ၊ ယၢမ်းၼၼ် ၵူၼ်းဝၢၼ်ႈၶဝ် ဢၢင်ႈဢဝ်ၶွၼ်ႉႁႅမ်မၼ်းၶိုၼ်းသေတႃႉ တူဝ်မၼ်းယႂ်ႇၼႃႈလႄႈ ဢမ်ႇၶဝ်ႈၸမ်လႆႈ ၊ သေယဝ်ႉ ၵူၼ်းႁၢႆႉၵေႃႉၼၼ်ႉ လႆႈပၢႆႈႁၢႆၵႂႃႇႁိမ်းၽင်ႇၼမ်ႉၶွင်။
ၸဝ်ႈၼႃႈတီႈပလိၵ်ႈႁၢၼ်ၽၢႆႇထႆးၶဝ် ၸင်ႇပွင်ႇၶၢဝ်ႇၸူး တပ်ႉပလိၵ်ႈႁၢၼ် ၽၢႆႇမိူင်းမၢၼ်ႈၶဝ် ။ ယၢမ်းလဵဝ် ပလိၵ်ႈႁၢၼ်မိူင်းမၢၼ်ႈ ၸေႈတွၼ်ႈတႃႈၶီႈလဵၵ်းၵေႃႈ ပွင်ႇၶၢဝ်ႇမႃးဝႃႈ ၶဝ်တိၺွပ်းလႆႈၵူၼ်းႁၢႆႉ တီႈၼႂ်း ဝၢၼ်ႈပူင်ႇ တူင်ႇဝဵင်းတႃႈၶီႈလဵၵ်း ၊ ၸဝ်ႈၼႃႈတီႈၽၢႆႇမၢၼ်ႈၶဝ်လၢတ်ႈဝႃႈ ၵူၼ်းၵေႃႉၼၼ်ႉ မၼ်းပဵၼ်ၵူၼ်း မီးလူမ်းယွင်ႇ ၊ ယူႇယူႇၵႆႉၵႂႃႇလမ်းႁႅမ်ပိူၼ်ႈ ၊ ဢၼ်ယၢမ်ႈဢဝ်မိတ်ႈလမ်းၽၼ်းပိူၼ်ႈၵေႃႈ မီးမႃး ၊ ပွၵ်ႈၼႆႉ တႄႉ လႆႈၶၢမ်ႈၵႂႃႇ ၽင်ႇထႆးသေ ၵႂႃႇႁဵတ်းႁင်းၵူၼ်းမိူင်းထႆး ၼႆၶႃႈယဝ်ႈ ။


text:
မိူဝ်ႈဝၼ်းထိ 19-2-2016 ပီႈၼွင်ႉတႆးၽႃၵႄး မိူင်းဢသ်ႉသမ်ႊ ၸိုင်ႈမိူင်းဢိၼ်းတီယႃး၊ လႆႈဢွၼ်ၵၼ်ၶဝ်ႈထႅဝ် ပႂ်ႉလွင်းမွၵ်ႇယႃႈၶဝ်ႈတႅၵ်ႇ ပွင်ပဵၼ်ပတိသၼ်ႇထႃႇရ ၵၢၼ်တွၼ်ႈႁပ်ႉၸဝ်ႈၶူးလူင် သုၶမိၼ်ႇတ (ၸဝ်ႈသုၶမ်း) ၵမ်ႇမထႃၼႃၸရိယ ၸိုင်ႈမိူင်း ႁူမ်ႈတုမ် မျႅၼ်ႇမႃႇ ၊
ယၢမ်းလဵဝ်ၸဝ်ႈၶူးလူင်ႁဝ်း တိုၵ်ႉယူႇၼႂ်းၶၢဝ်းတၢင်းပွင်ၵၢၼ်သႃႇသၼႃႇ ၼႄၵမ်ႇမထၢၼ်း ႁေႃးတြႃးပွၼ်ႈသွၼ်ပၼ်သတ်ႈထႃး ပီႈၼွင်ႉတႆးၽႃၵႄး ၼႂ်းမိူင်းဢသ်ႉသမ်ႊ ၸိုင်ႈမိူင်းဢိၼ်းတိယႃး၊ မီးယေႃးၵီႇ မႃးၶဝ်ႈႁူမ်ႈၼင်ႈၵမ်ႇမထၢၼ်းတၢင်းၼမ်ၼႆယဝ်ႉ။
မိူင်းဢသ်ႉသမ်ႊၼႆႉ ပဵၼ်မိူင်းဢၼ်တင်ႈယူႇတၢင်းၼႃႈဝၼ်းဢွၵ်ႇၸဵင်ႇၼိူဝ် ၸိုင်ႈမိူင်းဢိၼ်းတိယ၊ မိူင်းလူင်ႁွင်ႉဝႃႈ မိူင်းထိသပုရ ယူႇၼႂ်းလႅၼ်လိၼ်ၶွင် မိူင်းၶူးဝႃးႁႃႇတီႇ ယူႇပွတ်းတႂ်ႈလွႆႁိမဝၼ်ႇတႃႇ ၼႆယဝ်ႉ၊ မိူင်းဢသ်ႉသမ်ႊ ၼႆႉ မီးမႄႈၼမ်ႉဢၼ်လႆႈၸိုဝ်ႈဝႃႈ မႄႈၼမ်ႉပရမ်ႇမႃႇပုတ်ႉတ မႄႈၼမ်ႉပႃးႁၵ်ႉ ယၢမ်းလဵဝ်ၼႆႉ တၢင်းၵႂၢင်ႈၽိုၼ်လိၼ်တင်းမူတ်း မီး 78ႇ438 ၵိလူဝ်ႇမီႇတိူဝ်ႇ ယႂ်ႇပဵင်းၵၼ်တၢင်းမိူင်းဢၢႆႇယလႅၼ်ႇတ် လႄႈ မိူင်း ဢွသ်ႉတေရီးယႃး ၼႆယဝ်ႉ။


text:
ၵျွၵ်ႉၽျူႇ၊ ၸႄႈတွၼ်ႈ
ၸႄႈတွၼ်ႈၵျွၵ်ႉၽျူႇ (မၢၼ်ႈ: ၸႄႈတွၼ်ႈၵျွၵ်ႉၽျူႇ ; ဢင်းၵိတ်ႉ: Kyaukphyu District) ၼႆႉ ပဵၼ်ၸႄႈတွၼ်ႈဢၼ်ၼိုင်ႈ ဢၼ်ၶဝ်ႈပႃးဝႆႉ တီႈၼႂ်း ၸႄႈမိူင်းရၶႅင်ႇ၊ မိူင်းမျၢၼ်ႇမႃႇၼၼ်ႉယဝ်ႉ။ တီႈၼႂ်းၸႄႈတွၼ်ႈၵျွၵ်ႉၽျူႇၼႆႉ ၶဝ်ႈပႃးဝႆႉ သၢပ်ႇၽင်ႇပၢင်ႇလၢႆႇရၶႅင်ႇ ဢၼ်လုၵ်ႉ ဢၢဝ်ႇပၢင်ႇလၢႆႇႁၢၼ်းတႃး တေႃႇထိုင် ႁွင်ႈမဢီႇၼၼ်ႉသေဢမ်ႇၵႃး၊ ၽၢႆႇတူၵ်းသၢပ်ႇၽင်ႇပၢင်ႇလၢႆႇၼၼ်ႉ မီးဝႆႉ ၵုၼ်ယၢၼ်းပျႄး၊ ၵုၼ်မၢၼ်ႇဢွင်ႇ လႄႈ ဢိၵ်ႇပႃးၵုၼ်ဢွၼ်ၵုၼ်ဢိတ်းတင်းၼမ်ယဝ်ႉ။
ၼမ်းၼႂ်း
ၼႃႈလိၼ်[မူၼ်ႉမႄး | မႄးထတ်းငဝ်ႈငႃႇ]
ပေႃးဢဝ်လႅၼ်လိၼ်ဝႃႈ ၽၢႆႇႁွင်ႇၼႆႉ မီးဝႆႉ ၸႄႈတွၼ်ႈၸိတ်ႉတူၺ်ႇ၊ ၽၢႆႇဢွၵ်ႇ မီးဝႆႉ သွၼ်လွႆရၶႅင်ႇ၊ ၽၢႆႇၸၢၼ်း မီးဝႆႉ ၸႄႈတွၼ်ႈတၢၼ်ႇတွႆး၊ ၽၢႆႇတူၵ်းမီးဝႆႉ ဢၢဝ်ႇပၢင်ႇလၢႆႇပင်းၵလႃးယဝ်ႉ။ ပွတ်းႁွင်ႇလႄႈ ပွတ်းဢွၵ်ႇ ၸႄႈတွၼ်ႈၵျွၵ်ႉၽျူႇၼႆႉ ထိူၼ်ႇလွႆၼမ်သေ ၽၢႆႇၸၢၼ်းတႄႉၵေႃႈ ႁွင်ႈၼမ်ႉၵေးၼမ်ႉ တင်းၼမ်ၼႆႉ ဢၼ်ၼိုင်ႈလႄႈ ဢၼ်ၼိုင်ႈ ဢိူမ်ႈၸမ်ၵၼ်သေ လႆလူင်းယူႇယဝ်ႉ။ တီႈၼႂ်းၵႄႈ ၽင်ႇပၢင်ႇလၢႆႇ လႄႈ ၵုၼ်ယၢၼ်းပျႄးၼၼ်ႉ မီးဝႆႉၵုၼ်ဢွၼ်ႇတင်းၼမ်လႄႈ တႃႈတႃႇ တႃႈႁိူဝ်းၵျွၵ်ႉၽျူႇ ဢၼ်မီးဝႆႉ ၸဵင်ႇႁွင်ႇဝၼ်းဢွၵ်ႇၼၼ်ႉတႄႉ ပဵၼ် ဢၼ်ႁူမ်ႇလူမ်ႈလီဝႆႉယဝ်ႉ။ ၽၢႆႇဢွၵ်ႇၸႄႈတွၼ်ႈၵျွၵ်ႉၽျူႇၼႆႉ ႁူမ်ႈဝႃႈ ဢိူမ်ႈၸပ်းၵၼ်ဝႆႉတင်း ၸႄႈတွၼ်ႈမိၼ်းပူးသေတႃႉ ယွၼ်ႉပိူဝ်ႈဝႃႈ သၼ်လွႆလူင်ရၶႅင်ႇ ၶၼ်ႈဝႆႉလႄႈ သဵၼ်ႈတႃႈသၢႆတၢင်းၵပ်းသိုပ်ႇ ပဵၼ်ဢၼ်ယၢပ်ႇယဵၼ်းဝႆႉယဝ်ႉ။ သဵၼ်တၢင်းၵႄႈလွႆ ဢၼ်လတ်းသၼ်လွႆၼႆႉ မီးယူႇ 2 သဵၼ်ႈၵူၺ်းသေ ၼၼ်ႉတႄႉ ပဵၼ်သဵၼ်ႈတၢင်းၵႄႈလွႆ တလႅတ်ႉ လႄႈ သဵၼ်ႈတၢင်းၵႄႈလွႆဢၢမ်းယဝ်ႉ။ သဵၼ်ႈတၢင်းၵႄႈလွႆ တလႅတ်ႉလႄႈ ဢၢမ်းၼႆႉ တွၼ်ႈတႃႇ လတ်းၶၢမ်ႈၵေႃႈ ပဵၼ်ဢၼ်ယၢပ်ႇယဵၼ်းဝႆႉယဝ်ႉ။ သဵၼ်ႈတၢင်းၵႄႈလွႆဢၢမ်းၼႆႉ သုင်ထိုင်တီႈၼႃႈပၢင်ႇလၢႆႇ 4664 ထတ်းသေတႃႉ တေႃႈလေႃႉဝူဝ်းၵေႃႈ ၶၢမ်ႈလႆႈယဝ်ႉ။ တီႈၼမ်ႉတလႅတ်ႉၼၼ်ႉ တေႃႇထိုင် ဝၢၼ်ႈတလႅတ်ႉ၊ တီႈၼမ်ႉဢၢမ်းၼၼ်ႉ တေႃႇထိုင် ဝဵင်းဢၢမ်းၼၼ်ႉ ဢဝ်ႁိူဝ်းသေၵႂႃႇမႃးလႆႈယဝ်ႉ။ တီႈၵုၼ်ၸိူဝ်းၼၼ်ႉ ယွၼ်ႉမီး ႁွင်ႈဢွၼ်ႇလႄႈ ဢဝ်ႁိူဝ်းဢွၼ်ႇသေ ၵႂႃႇမႃးလႆႈယဝ်ႉ။ သၢႆတၢင်းၵုင်းတႄႉၵေႃႈ ဢမ်ႇမီးဝႆႉလီလီ။ တီႈၼိူဝ်ၵွင်းလွႆ ၼႂ်းၸႄႈတွၼ်ႈၼၼ်ႉ မီးဝႆႉပႃႇထိူၼ်ႇလူင်သေ မႆႉ၊ မႆႉမွင်၊ ဝၢႆၸိူဝ်းၼႆႉၵေႃႈ မီးဝႆႉယဝ်ႉ။
ပၢႆးမၢၵ်ႈမီး[မူၼ်ႉမႄး | မႄးထတ်းငဝ်ႈငႃႇ]
မိူဝ်ႈတႄႇပိုတ်ႇပဵၼ် ၸႄႈတွၼ်ႈမႂ်ႇၼၼ်ႉ တီႈၸႄႈတွၼ်ႈတင်းဢၼ်ၼႆႉ ယွၼ်ႉပိူဝ်ႈ ထိူၼ်ႇလွႆၼႃၼႃႇလႄႈ ဢွင်ႈတီႈတႃႇၽုၵ်ႇသွမ်ႈ ဢမ်ႇပေႃးမီးၼမ်။ ၸိူဝ်းၽူႈမီးဝိရယႁႅင်းယႂ်ႇတႄႉၵေႃႈ ၽၼ်းၽဵဝ်ႈပႃႇထိူၼ်ႇသေ ႁဵတ်းၵုၼ်ႁဵတ်းၽၢႆယဝ်ႉ ၽုၵ်ႈသွမ်ႈတၢၼ်ႇတၢၼ်ႇယဝ်ႉ။ ယၢမ်းလဵဝ်တႄႉ တီႈၸႄႈတွၼ်ႈတင်းဢၼ်ၼႆႉ ၽၼ်းၽဵဝ်ႈသေၵေႃႈ ဢွၼ်ၵၼ် မႄးႁဵတ်းၼႃးသေ ၽုၵ်ႇသွမ်ႈမႃးလႄႈ တီႈၼႃႈလိၼ်ပဵင်းၼၼ်ႉ ဢွၼ်ၵၼ်ႁဵတ်းၼႃးမႃးတင်းၼမ်ယဝ်ႉ။ ၵူၺ်းၵႃႈဝႃႈ ပေႃးၸႃႇဢဝ် တၢင်းၵႂၢင်ႈၶႂၢင် လႅၼ်လိၼ်ၸႄႈတွၼ်ႈသေၼႆ ၼႃးတိုၵ်ႉဢေႇဝႆႉယူႇယဝ်ႉ။ တီႈၵုၼ်မၢၼ်ႇဢွင်ႇ ဢၼ်ပဵၼ် ၼႃႈလိၼ်ပဵင်းၼၼ်ႉတႄႉ ၶဝ်ႈဢွၵ်ႇလီသေ ပေႃးဢဝ်ၼႂ်းၸႄႈတွၼ်ႈၵျွၵ်ႉၽျူႇဝႃႈ ပဵၼ်တီႈဢၼ်ၶဝ်ႈဢွၵ်ႇလီသေပိူၼ်ႈယဝ်ႉ။ ၼမ်ႉ တီႈမႄႈၼမ်ႉၼႆႉ ၽႅဝ်ႁွတ်ႈထိုင်တီႈ ၸႄႈဝဵင်းမျေႇပူင်ႇလႄႈ ၽၼ်းၽဵဝ်ႈၸွမ်း သၢပ်ႇၼမ်ႉသေ ႁဵတ်းၽၢႆယဝ်ႉၵေႃႈ ဢွၼ်ၵၼ်သွမ်ႈၶဝ်ႈယဝ်ႉ။ ၸွမ်းၼင်ႇ ၽႅၼ်ၵၢၼ်ပျီႇတေႃႇသႃႇသေ တီႈၼႂ်းၸႄႈတွၼ်ႈၵျွၵ်ႉၽျူႇၼႆႉ လႆႈႁဵတ်းၽၢႆသေၵေႃႈ ၶတ်းၸႂ်ၽုၵ်ႇသွမ်ႈၶဝ်ႈသေ ၶဝ်ႈၵေႃႈ တေတိူဝ်းဢွၵ်ႇမႃးယူႇယဝ်ႉ။ ၵၢၼ်ငၢၼ်း မေႃႈလိၼ်ဢၢင်ႇလိၼ်၊ ၵၢၼ်ငၢၼ်းၺွပ်းပႃ လႄႈ ၵၢၼ်ၸွင်ႈၸေႈ ၸိူဝ်းၼႆႉၵေႃႈ မီးဝႆႉတၢၼ်ႇတၢၼ်ႇယဝ်ႉ။ ၵၢၼ်ငၢၼ်း ၸိူဝ်းလိုဝ်းလင်ဝႆႉၼၼ်ႉ ပဵၼ်တေႃးမၼ်ႈ၊ ၵၢၼ်ႁုင်ၼမ်ႉဢွႆႈ၊ ၵၢၼ်ႁုင်ၵိူဝ်ၸိူဝ်းၼႆႉယဝ်ႉ။ မၢၵ်ႇၼမ်ႉၶဝ်ႈတႅင် ၸိူဝ်းဢွၵ်ႇတီႈ ၸႄႈတွၼ်ႈၼႆႉ ၶဝ်ႈ၊ ဢွႆႈ၊ ၵုၺ်၊ တူၼ်ႈသူဝ်၊ ယႃႈ၊ မၢၵ်ႇမု၊ မၢၵ်ႇၽိတ်ႉ၊ ငႃး၊ ထူဝ်ႇလိၼ်၊ ၽၵ်းမီႇ လႄႈ မၢၵ်ႇဢုၼ်ၸိူဝ်းၼႆႉယဝ်ႉ။ ယႃႈမၢၼ်ႇဢွင်ႇ၊ ၵိူဝ်ၵၢၼ်ႉၵႃႇ လႄႈ ၽၵ်းမီႇယႄးၵျုၼ်း ဢၼ်ဢွၵ်ႇတီႈ ၸႄႈတွၼ်ႈၵျွၵ်ႉၽျူႇၼႆႉ ပဵၼ်ၶူဝ်းၵုၼ်ႇဢၼ်ၸိုဝ်ႈလိုဝ်းလင်သေ လႆႈတၢင်ႇၶၢႆႇတီႈ မိူင်းရၶႅင်ႇပတ်ႉပိုၼ်ႉယဝ်ႉ။ တီႈၵုၼ်မၢၼ်ႇဢွင်ႇ ဢၼ်ၶဝ်ႈပႃးဝႆႉတီႈၼႂ်း ၸႄႈတွၼ်ႈၼႆႉၼၼ်ႉ မီးဝႆႉ တွင်ႇၼီႇ (လွႆလႅင်) ဢမ်ႇၼၼ် လွႆလိၼ်လႅၼ် လွႆၼၵႃးၽူတ်ႉ လုၵ်ႈၼိုင်ႈယဝ်ႉ။ တီႈလွႆၼၼ်ႉ ဢမ်ႇဢွၵ်ႇ ၼမ်ႉပုၼ်းမႆႈသေ ဢွၵ်ႇဢူၼ်လိၼ်ဝႆႉယဝ်ႉ။ တီႈၸႄႈတွၼ်ႈၵျွၵ်ႉၽျူႇၼႆႉ ၼမ်ႉမၼ်းမဵၼ် ဢွၵ်ႇဢိတ်းဢွတ်းယဝ်ႉ။
ပွႆး[မူၼ်ႉမႄး | မႄးထတ်းငဝ်ႈငႃႇ]
တီႈၸႄႈတွၼ်ႈၵျွၵ်ႉၽျူႇၼႆႉ ၸွမ်းလူၺ်ႈၽိင်ႈထုင်းရၶႅင်ႇ မိူဝ်ႈၵွၼ်ႇသေ မီးဝႆႉပွႆးရထႃး ဢၼ်ၸိုဝ်ႈလိုဝ်းလင်မႃးၼၼ်ႉယဝ်ႉ။ ပွႆးရထႃးၼႆႉ မၼ်းမိူၼ်ၵၼ်တင်း ပွႆးၸၼ်ၸိူၵ်ႈ ဢၼ်ႁဵတ်းတီႈမိူင်းလူင်ၼၼ်ႉယဝ်ႉ။ လွင်ႈတၢင်းဢၼ်လႆႈႁဵတ်းပွႆးရထႃးၼႆႉ တွၼ်ႈတႃႇ ၽူၼ်လီ လႄႈ တွၼ်ႈတႃႇ ၶဝ်ႈၼမ်ႉမၢၵ်ႇတႅင် ဢွၵ်ႇလီၼႆယဝ်ႉ။ လၢႆးႁဵတ်းပွႆးၼၼ်ႉတႄႉ မီးဝႆႉ ရထႃးဢွၼ်ႇလမ်းၼိုင်ႈ ဢၼ်သႂ်ႇဝႆႉ မၢၵ်ႇသီႇလုၵ်ႈသေ ၽၢႆတၢင်းဢွၵ်ႇ တၢင်းတူၵ်းရထႃးၼၼ်ႉ ဢဝ်ၸိူၵ်ႈမတ်ႉဝႆႉ ၼိုင်ႈၽၢႆႇၼိုင်ႈသဵၼ်ႈယဝ်ႉ။ မိူၼ်ၼင်ႇ ပွႆးလေႃႉ ပွႆးၸၼ်ၸိူၵ်ႈၼၼ်ႉ ၽၢႆႇၼိုင်ႈလႄႈ ၽၢႆႇၼိုင်ႈ ဢွၼ်ၵၼ် တိုတ်ႉၸၼ်လၢၵ်ႈ ႁႂ်ႈပႄႉယဝ်ႉ။ ပေႃးဝႃႈ ၸၼ်လၢၵ်ႈရထႃးၼၼ်ႉၼႆ ၶဝ်ႈပႃး လွင်ႈႁႆႇလွင်ႈတိုင်ႈ လွင်ႈလဵင်ႉလွင်ႈလူသေ ပဵၼ်ဢၼ်ၵိုၼ်းဝႆႉယဝ်ႉ။ ပွႆးရထႃးၼႆႉ ၵႆႉၸတ်းႁဵတ်း လိူၼ်သၢမ်မႂ်ႇ 14 ၶမ်ႈ တဵင်ႈၶိုၼ်း တေႃႇ လိူၼ်လွင်ႈၼိုင်ႈၶမ်ႈတဵင်ႈၶိုၼ်းယဝ်ႉ။ ပေႃးထိုင် တဵင်ႈၶိုၼ်းထူၼ်ႈသၢမ် ဝၼ်းလိုၼ်းသုတ်းၼၼ်ႉ ဢဝ်ၽႆးၸုတ်ႇရထႃးၼၼ်ႉသေၵေႃႈ သိမ်းပၢင်ပွႆးယဝ်ႉ။ တီႈၼိူဝ်ဝဵင်းၵျွၵ်ႉၽျူႇတႄႉ ႁူမ်ႈဝႃႈ ဢမ်ႇႁဵတ်းပွႆးရထႃးၼႆႉယဝ်ႉသေတႃႉ တီႈၼႂ်း ၸႄႈတွၼ်ႈၵျွၵ်ႉၽျူႇတၢင်ႇတီႈတၢင်ႇၸိူဝ်းတႄႉ တိုၵ်ႉဢွၼ်ၵၼ်ၸတ်းႁဵတ်းဝႆႉယူႇယဝ်ႉ။
ၸႄႈဝဵင်း[မူၼ်ႉမႄး | မႄးထတ်းငဝ်ႈငႃႇ]
တီႈၼႂ်းၸႄႈတွၼ်ႈၵျွၵ်ႉၽျူႇၼႆႉ ၶဝ်ႈပႃးဝႆႉ ၸႄႈဝဵင်းၵျွၵ်ႉၽျူႇ၊ ၸႄႈဝဵင်းယၢၼ်းပျႄး၊ ၸႄႈဝဵင်းဢၢမ်း လႄႈ ၸႄႈဝဵင်းမၢၼ်ႇဢွင်ႇ ၸိူဝ်းၼႆႉယဝ်ႉ။ ဢိင်လူၺ်ႈၽႅၼ်ၵၢၼ်ပျီႇတေႃႇသႃႇသေ တီႈၼႂ်းၸႄႈတွၼ်ႈၵျွၵ်ႉၽျူႇၼႆႉ ၽုၵ်ႇသွမ်ႈ ပႃႇမၢၵ်ႇဢုၼ်ပျီႇတေႃႇသႃႇ၊ ႁဵတ်းၽၢႆ၊ ၶုတ်းသၢႆးတီႈၼမ်ႉၵႅပ်ႈ ၸိူဝ်းၼႆႉယဝ်ႉ။[1] ၸႄႈတွၼ်ႈၵျွၵ်ႉၽျူႇၼႆႉ တၢင်းၵႂၢင်ႈမီး 4793 လွၵ်းလၵ်းသေ ဢိင်လူၺ်ႈသဵၼ်ႈမၢႆႁူဝ်ႁိူၼ်း ပီ 2014 သေ ႁူဝ်ၼပ်ႉၵူၼ်း မီးယူႇ 439,674 ၵေႃႉယဝ်ႉ။[2]
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ ပပ်ႉသႅၼ်သမ်ႇမၢၼ်ႈ၊ သွႆႉ(2)
- ↑ Provisional Results Census 26 August 2014 FINAL, ႁွင်ႈၵၢၼ်ဢဵၼ်ႁႅင်းၵူၼ်းမိူင်း, 26 August 2014, p. ၃၀, retrieved February 25, 2015


text:
ၸုမ်းငဝ်းႁၢင်ႈသဵင်တႆး 8/01/2018
ဝၼ်းထိ 4 လိူၼ်ထူၼ်ႈ 1 ပီ 2018 ၼီႈၼႆႉ လူင်ပွင်ၸိုင်ႈမိူင်းႁူမ်ႈတုမ် ပိုၼ်ၽၢဝ်ႇလၢႆးၸိုဝ်ႈ သင်ႇၶႃႇ ရႁၢၼ်း ၊ ၼၢႆးၶၢဝ် လႄႈ ၵူၼ်းႁိူၼ်း ၸိူဝ်းဢၼ်ၶတ်းႁႅင်း ႁၢမ်ႁၢပ်ႇ ၼႃႈၵၢၼ်သႃႇသၼႃႇပုတ်ႉထ ၼႂ်းမိူင်း ပတ်းပိုၼ်ႉ ဢိၵ်ႇပႃး ၸိူဝ်းဢၼ်ၵႂႃႇႁၢပ်ႇၵၢၼ်သႃႇသၼႃႇ ၼွၵ်ႈမိူင်း ။
ၼႂ်းၵႃႈလၢႆးၸိုဝ်ႈၸိူဝ်းၼၼ်ႉ မီးပႃးတင်း တူၼ်ၸဝ်ႈၶူးဝႃး ဢၼ်ပဵၼ်တီႇပဵၼ်ထႅၼ်ႈၼႂ်းတႆး မိူၼ် ၼင်ႇ
1) ၸဝ်ႈတူၼ် ၶူးလူင် တွၵ်ႇတိူဝ်ႇ ၶမ်းမၢႆထမ်ႇမသႃႇမိ ၸၼ်ႉၸွမ်ပုတ်ႉထၸိုင်ႈတႆး တူၼ်ႈတီး ၊
2) ၸဝ်ႈတူၼ်ၶူး ၺႃႇၼသမ်ႇဝရ ဢၼ်ၵမ်ႈၼမ်ႁုၸၵ်းဝႃႈ ၸဝ်ႈၶူးဝႃးဝုၼ်းၸုမ်ႉ - မိူင်း ၽူင်း ၊
3) ၸဝ်ႈတူၼ်ၶူး ဝိသုတဵၵ်ႉထိၺႃႇၼ ဢၼ်ၵမ်ႈၼမ်ႁုၸၵ်းဝႃႈ တွၵ်ႇတိူဝ်ႇ ၸဝ်ႈတိုၼ်းတႆး ၵျႂင်းၽေႃးထိ မိူင်းမၢဝ်း ၊ ၸေႈမိူင်းယူႇၼၼ် မိူင်းၶႄႇ ။
လိူဝ်ၼၼ်ႉၵေႃႈ မီးပႃးထႅင်ႈ
4) ၸဝ်ႈၶူးပၼ်ႇတိတ ၵျႂင်းၽေႃးထိ မိူင်းၶွၼ် ဢိူင်ႇတႂ်ႈၶူင်း ၸေႈမိူင်းယူႇၼၼ် မိူင်းၶႄႇ ၊
5) ၸဝ်ႈၶူးၵေႃးလိယ ၵျႂင်းၽြႃးလူင် မႁႃႇမျတ်ႉမုၼိ ဝဵင်းတၢင်ႉယၢၼ်း ၊
6) ၸဝ်ႈၶူးၼၼ်ႇတႃႇၸရိယ ၵျႂင်း တႅၵ်ႉၶိၼႃႇယူင်ႇ ၼမ်ႉၶမ်း
7) ၸဝ်ႈၶူး သုၽေႃးၵ ၵျႂင်းႁေႃၶမ်း ဝဵင်းလၢႆးၶႃႈ ၊
8) ၸဝ်ႈၶူးပၺႃႇၸႃႇရ ဝတ်ႉပုင်ႇလူဝ်ႉတႃႈၶီႈလဵၵ်း ၊
9) ၸဝ်ႈၶူးပၺႃႇၸေႃးတ ဝတ်ႉၵျႂင်း ယၼ်ႇဢွင်ႇမျိၼ်ႇ ဝဵင်းလႃႈသဵဝ်ႈ
10) ၸဝ်ႈၸၼ်ႇတိမႃႇ ဝတ်ႉၵျႂင်းသူၺ်ႇတွင်ႇ မိူင်းတူၼ်
11) ၸဝ်ႈသြႃႇလူင် ၵေႃးတိယ တွင်ႇၵျႂင်းၵျီး ဝဵင်းတူၼ်ႈတီး
12) ၸဝ်ႈသြႃႇၸၼ်ႇတေႃးၽႃႇသ မိူင်းသွၵ်ႇ ယွင်ႈႁူၺ်ႇ
13) ၸဝ်ႈၵတ်ႉတတ်ႉပ ၵျႂင်းထမ်ႇမႃႇၸရိယ ၵဵင်းတုင်
14) ၸဝ်ႈၵုၼဝမ်ႇသႃႇလင်ႇၵႃႇယ ၵျႂင်း သူႇလႃႇမူးၼိ ဝဵင်းတူၼ်ႈတီး
15) ၸဝ်ႈသေႃးၽိ ဝဵင်းၾၢႆၶုၼ်ႇ
16) ၸဝ်ႈသမ်ႇဝရ ဝဵင်းႁူဝ်ပၢင်ႇ ၼႃႈလိၼ် ဝ
17) ၸဝ်ႈပၼ်ႇတိတ ဝဵင်းလဝ်ႇၵၢႆး ၼႃႈလိၼ်ၵဝ်ႈၵၢင်ႉ
18) ၸဝ်ႈဝိရေႃးထၼ ၵျႂင်းငူၺ်ႇတွင်ႇဢူး တႃႈၶီႈလဵၵ်း ၸဵမ်ၸိူဝ်းၼႆႉ ။
ၼႂ်းၵႃႈ ၸဝ်ႈတူၼ်ၶူး ဢၼ်လႆႈႁပ်ႉၶူးၸုမ်ႈၼႆႉ ဢမ်ႇၵႃး သင်ႇၶႃႇတႆးၵူၺ်း ၊ မီးပႃးတင်း သၢင်ႇၶႃႇ ၸၢဝ်းၶိူဝ်းၼႂ်းမိူင်းတႆး မိူၼ်ၼင်ႇ သင်ႇၶႃႈၸၢဝ်းလွႆ ( တဢၢင်း ) ၊ ၸၢဝ်းပဢူဝ်း ၊ ၸၢဝ်းဝ ၊ ၸၢဝ်းၼွင် ဢိၵ်ႇလူၺ်ႈ သင်ၶၸဝ်ႈ ဢၼ်မႃးႁၢပ်ႉထၢမ်းၵၢၼ်သႃႇသၼႃႇၼႂ်းမိူင်းတႆး ။
ၸွမ်းၼင်ႇ ၼႂ်းလိၵ်ႈၽိုၼ်ၶၢဝ်ႇ လူင်ပွင်ၸိုင်ႈၶဝ် ပိုၼ်ဢွၵ်ႇၵႂႃႇ ၼႂ်းဝၼ်း ထိ 4 လႄႈ ဝၼ်းထိ 5 လိူၼ်ထူၼ်ႈ 1 ပီ 2018 ၼီႈၼႆႉၸိုင် သင်ၶႃႇႁရၢၼ်း ဢၼ်လႆႈႁပ်ႉၶူးၸုမ်ႈ ၼႂ်းမိူင်းတႆး ၼၼ်ႉ မီး ( 18 ) တူၼ် လႄႈ ၵူၼ်းႁိူၼ်း ဢၼ်လူႇတၢၼ်းၵမ်ႉထႅမ်သႃႇသၼႃႇ မီး ( 5 ) ၵေႃႉ ။
ၼႂ်းၼၼ်ႉ ပႃးမႄႈဢွၵ်ႇတႆး ၵေႃႉၼိုင်ႈ ၸိုဝ်ႈႁွင်ႉ ၼၢင်းမျႃႉၸိင်ႇ ယူႇဝၢၼ်ႈၸေႈႁႆး ဝဵင်းၼမ်ႉၶမ်း ၼႆၶႃႈယဝ်ႈ ။
ၵဵဝ်ႇလူၺ်ႈ သႅၼ်းၶူးၸုမ်ႈဢၼ်ၸဝ်ႈၶဝ်လႆႈမႃးၼၼ်ႉသေ ၸဝ်ႈၶူးတေႇဝိင်ႇတ ဝတ်ႉၵျႂင်းၵုင်းသႃႇ ဝဵင်းၼမ်ႉၶမ်း လႆႈသပ်းလႅင်းၼပၼ် မီးၼင်ႇၼႆ ။
မၼ်းၸဝ်ႈ လၢတ်ႈၼႄဝႃႈ သင်ႇၶႃႇလႄႈၵူၼ်းႁိူၼ်း ဢၼ်လႆႈႁပ်ႉၶူးၸုမ်ႈ ၼႂ်းပီ 2018 ၼီႈၼႆႉ တေလႆႈဝႃႈ ၼမ်တွၼ်းလိူဝ် မိူဝ်ႈပီပူၼ်ႉမႃးၸိူဝ်းၼၼ်ႉ ။ ၼႆႉၵေႃႈ ပွင်ႇဝႃႈ ၼိူဝ်သၼ်လွႆ ၸိုင်ႈတႆးၼႆႉ မီးသင်ႇၶႃႈၸဝ်ႈ ဢၼ်ၵတ်ႉၶႅၼ်ႇၼမ်တွၼ်းမႃးသေ သႃႇသၼႃႇႁိူဝ်ႈႁိူင်းပိူင်း သႂ်မႃးလိူဝ်ၵဝ်ႇ ၊ မိူဝ်ႈဢၼ် လႆႈႁပ်ႉၶူးၸုမ်ႈၸိူဝ်းၼႆႉၵေႃႈ ယွၼ်ႉဝႃႈ လူင်ပွင်ၸိုင်ႈ ယွမ်းႁပ်ႉၼႃႈ ၵၢၼ်ၶဝ်ၸဝ်ႈ ၊ ယုၵ်ႉယွင်ႈၶဝ်ၸဝ်ႈလႄႈ မိူဝ်းၼႃႈထႃႈပၢႆမႃးၵေႃႈ တေသိုပ်ႇတူင်ႉၼိုင်ႁၢပ်ႇ ၵၢၼ်သႃႇသၼႃႇ ငၢႆႈငႅမ်ႈမႃးလိူဝ်ၵဝ်ႇ ၼႆၶႃႈယဝ်ႈ ။
ဢၼ်သင်ႇၶႃႇၸဝ်ႈလႄႈ ၵူၼ်းႁိူၼ်းၶဝ် လႆႈႁပ်ႉၶူးၸုမ်ႈၵဵဝ်ႇလူၺ်ႈလွင်ႈသႃႇသၼႃႇၼႆႉ လူင်ပွင်ၸိုင်ႈၶဝ် တိုၵ်ႉပိုၼ်ၽၢဝ်ႇဝႆႉ ၸိုဝ်ႈသဵင်ဢွၼ်တၢင်းၵူၺ်းသေ ပၢင်ပွႆးယိုၼ်ႈမွပ်ႈပၼ် ၶႅပ်းၶူးၸုမ်ႈတေႉတေႉတႄႉ ပေႃးထိုင်မႃး လိူၼ်သီႇမူၼ်း ၸင်ႇတေၸတ်းႁဵတ်းၶိုၵ်ႉတွၼ်း ယႂ်ႇလူင်ၵႂႃႇ တီႈဝဵင်းၼေႇပျီႇတေႃႇ ၼႆၶႃႈယဝ်ႈ ။


text:
လႁႄႇ၊ ၸႄႈဝဵင်း
ၸႄႈဝဵင်းလႁႄႇ (လဟယ်မြို့နယ်), (ဢင်းၵိတ်ႉ: Lahe Township), (သဵင်ဢွၵ်ႇ [Zewaeng Lahe]) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈၼႂ်း ၼႃႈလိၼ် ၼႃႇၵ ၽွင်းငမ်းႁင်းၶေႃ၊ ၸႄႈတိူင်းၸႄႈၵႅင်း၊ မိူင်းမၢၼ်ႈ ၼၼ်ႉယဝ်ႉ။[3] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းလႁႄႇယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 54.
- ↑ GoogleEarth
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
မဢူႇပိၼ်ႇ၊ ၸႄႈဝဵင်း
ၸႄႈဝဵင်းမဢူႇပိၼ်ႇ (မၢၼ်ႈ: မအူပင်မြို့နယ် ; ဢင်းၵိတ်ႉ: Ma-ubin Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈမဢူႇပိၼ်ႇ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်းၽၢႆႇဢုပ်ႉပိူင်ႇၼႆႉ ပဵၼ် ဝဵင်းမဢူႇပိၼ်ႇယဝ်ႉ။ တီႈ ၸႄႈဝဵင်းမဢူႇပိၼ်ႇၼႆႉ ဢိူင်ႇ မီး 76 ဢိူင်ႇ လႄႈ ဝၢၼ်ႈမီး 470 ဝၢၼ်ႈယဝ်ႉ။[2]
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 67.
- ↑ "Profile Maubin Township" Myanmar Information Management Unit (MIMU), March 2009
ႁဵင်းၵွင်ႉၽၢႆႇၼွၵ်ႈ[မူၼ်ႉမႄး | မႄးထတ်းငဝ်ႈငႃႇ]
- "Maubin Township, Village Tracts" map created August 2010, Myanmar Information Management Unit (MIMU)
- "Ma-Ubin Google Satellite Map" Maplandia World Gazetteer


text:
Monday, April 25, 2016
ပၢင်ၵုမ်လူင်ႈၼႃႈ တႃႇပၢင်ပွႆးႁပ်ႉၸုမ်ႈၶူး ၸၼ်ႉၸွမ်မႁႃၸူလႃးလူင်းၵွၼ်း မိူင်းၵွၵ်ႇ၊ ၸိုင်ႈထႆး
ၼႂ်းဝၼ်းထီႉ 15/5/2016 ၼႆႉ ၸၼ်ႉၸွမ်မႁႃၸူလႃးလူင်းၵွၼ်း တီႈမိူင်းထႆး တေၸတ်းႁဵတ်းပၢင်ပွႆးမွပ်ႇ ၸုမ်ႈၶူး ပၼ်ၼႂ်းမိူင်းၼွၵ်ႈမိူင်း ဢိၵ်ႇတင်းၸိူဝ်းဢၼ်ႁဵၼ်းယဝ်ႉ ၸၼ် Ph.D, M.A, B.A ၶဝ်ၸိူဝ်းၼႆႉၼႆ
ယဝ်ႉ၊ တီႈၼႂ်း ပၢင်ႁပ်ႉၸုမ်ႈပီၼႆႉ တေမီးပႃးလုၵ်ႈႁဵၼ်းသင်ႇၶတႆး ဢၼ်ယဝ်ႉၸၼ်ႉ M.A (3) ၸဝ်ႈ လႄႈ B.A (15)ၸဝ်ႈ၊ သမ်ႉထႅင်ႈ တေမီးပႃးၵူၼ်းမိူင်းႁူမ်ႈတုမ် မိူင်းမၢၼ်ႈ ၵမ်ႈၽွင်ႈတေမႃးႁပ်ႉ ၸုမ်ႈၶူးၸွမ်း ၼႆယဝ်ႉ၊ ၵူၼ်းမိူင်းႁူမ်ႈတုမ် မိူင်းမၢၼ်ႈ ဢၼ်မႃးႁပ်ႉ ၼၼ်ႉ တေပႃး Dr. ၸၢႆးမွၵ်ႇၶမ်းၵႅမ်ၸွမ်ၸိုင်ႈၵဝ်ႇၵေႃႉ ၼိုင်ႈဝႃႈၼႆ ၸၼ်ႉဢၼ် Dr. ၸၢႆးမွၵ်ႇၶမ်း တေလႆႈႁပ်ႉၼၼ်ႉ ပဵၼ်ၸၼ်ႉဢၼ်သုင်သုတ်း Ph.D ၼႆယဝ်ႉ။
ဢိင်ၼိူဝ်လွင်ႈၼႆႉသေ ၸုမ်းပွင်ၵၢၼ်ပၢင်ႁပ်ႉၸုမ်ႈၶူးတီႈၸၼ်ႉၸွမ်ၶဝ် ၸႅၵ်ႇၼႃႈၵၢၼ်ၵၼ်သေ ႁႂ်ႈၸုမ်းသင်ႇၶ တႆးလႆႈပဵၼ်ၽူႈၸွႆႈႁၢပ်ႇၵၢၼ်ၸုမ်းၼိုင်ႈ၊ ၵွပ်ႈၼၼ် ဝၼ်းထိ 17/4/2016 ၸုမ်းသင်ႇၶတႆးၸင်ႇဢုပ်ႇၵုမ်ၵၼ် သေဝၢင်းၽႅၼ်ဝႆႉလွင်ႈၼႃႈၵၢၼ်ၽႂ်မၼ်း၊ ထိုင်မႃးဝၼ်းထိ 24/42016 ၼၼ်ႉသမ်ႉ ၸင်ႇယိုၼ်းမိူဝ်းႁႃ တၵ်ႉၵႃႇ သတ်ႉထႃး လၢႆမူႇၸုမ်းၼႂ်းမိူင်းၵွၵ်ႇသေယဝ်ႉ ဢုပ်ႇၵၼ်ၵႂႃႇထႅင်ႈတႃႇလွင်ႈႁဵတ်းသၢင်ႈလႆႈၸိူဝ်ႉလၢႆပိူင်၊ ဝၼ်းၼၼ်ႉ ၵူၺ်းၼင်ႇၵဝ်ႇ ၸုမ်းသင်ႇၶႃႇၸဝ်ႈဢွၼ်ႁူဝ်ဢဝ်ပုၼ်ႈၽွၼ်းသေ ၽိတ်ႈမွၵ်ႇထိုင် ၸုမ်းတႆးၼႂ်း ၵုင်းထဵပ်ႈ (31) ၸုမ်းမႃးၶဝ်ႈႁူမ်ႈ လႄႈ ၶဝ်ႈၸွႆႈၵၢၼ်ၼႂ်းပၢင်ပွႆး ၼႂ်းၵဵင်းမႆႇၵေႃႈလႆႈၽိတ်ႈမွၵ်ႇဝႆႉပႃး (15) ၸုမ်းႁႂ်ႈမႃးၶဝ်ႈႁူမ်ႈပၢင်ပွႆးၼႆယူႇ။
ၼႂ်းပၢင်ပွႆး ႁပ်ႉၸုမ်ႈပီၼႆႉ တေၸတ်းႁဵတ်း ၶိုၵ်ႉၶၢႆးလိူဝ်ၵူႈပီ ဝၼ်းထီႉ 15/5/2016 ၶၢဝ်းယၢမ်း ၵၢင်ၼႂ် တေႃႇထိုင် (4) မူင်း တေမီးပၢင်ၵႃႈဝႅၼ် ၼႄၾိင်ႈထုင်းတႆး ႁူမ်ၸူမ်းၸွမ်းၽူႈႁပ်ႉၸုမ်ႈၶူးၶဝ် ၸိူင်ႉၼင်ႇႁဵတ်း ၵူႈပီ၊ ၶၢဝ်းယၢမ်း (4) မူင်းႁူဝ်ၶမ်ႈ တေမီးပၢင်ယွင်ႈၵုင်ႇယေႃးမုၼ် Dr. ၸၢႆးမွၵ်ႇၶမ်း ၼႂ်းႁွင်ႈပၢင်ၵုမ် Meetingroom D Classrom Building၊ ၽူႈၶဝ်ႈႁူမ်ႈပၢင်ၵုမ်ၼၼ်ႉ တေမီးၽူႈယႂ်ႇၵူၼ်းၼႂ်းၸၼ်ႉၸွမ်လၢႆ ꧦ ၸဝ်ႈလႄႈ ၽူႈၵူၼ်လူင်ၽၢႆႇထႆး ၽၢႆႇမၢၼ်ႈလၢႆၵေႃႉတေမႃးၶဝ်ႈႁူမ်ႈ၊ ၽူႈၵွၼ်းၸၼ်ႉၸွမ်မႁႃၸူလႃး ၾရၽူမ် ပၼ်တိတ်ႇ (พระพรหมบัณฑิต (ประยูร ธมฺมจิตฺโต ป.ธ.๙, ศ.,ดร.) တေမႃးပဵၼ်ၽူႈပိုတ်ႇပၢင်ၵုမ် ပၼ်သေ မွၵ်ႇလၢတ်ႈၶေႃႈၵႂၢမ်းပႃးၼႆယဝ်ႉ။ ၼႂ်းပၢင်ယွင်ႈၵုင်ႇ Dr. ၸၢႆးမွၵ်ႇၶမ်းၼၼ်ႉ တေမီး ၸဝ်ႈၶူးလူင် Prof. Dr ၶမ်းမၢႆ ထမ်ႇမသမိ လႄႈ ဢူးဝိၼ်းမွင်ႇ (ၽၢႆႇလုမ်းၽွင်းတၢင် မိူင်းမၢၼ်ႈဢၼ်ပၵ်းသဝ်းဝႆႉ ၼႂ်းမိူင်းၵွၵ်ႇ) ၶဝ်ၸိူဝ်းၼႆႉမႃးမွၵ်ႇလၢတ်ႈၶေႃႈၵႂၢမ်းပႃးၼႆယူႇ။
ၸဝ်ႈၶမ်းလႅင်း ၶေႇမိၼ်ႇတ
25/ 4/ 2016
Posted by တႆးၼုမ်ႇ
Subscribe to: Post Comments (Atom)


text:
ၼႃႈလိၵ်ႈၸိူဝ်းလိင်ႉၸူး "ထႅမ်းပလဵၵ်ႉ:Sidebar with collapsible lists"
ၼႃႈလိၵ်ႈၽၢႆႇတႂ်ႈၼႆႉ မၼ်းၵွင်ႉသၢၼ် ဝႆႉၸူး ထႅမ်းပလဵၵ်ႉ:Sidebar with collapsible lists:တူၺ်း (ဢၼ်ပူၼ်ႉမႃး 50 | သိုပ်ႇၼႃႈ 50) (20 | 50 | 100 | 250 | 500)
- ပၢင်လိူၵ်ႈတင်ႈ မိူင်းမၢၼ်ႈ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ပၢင်လိူၵ်ႈတင်ႈၵူႈထၢၼ်ႈ၊ ၂၀၁၅ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ပၢႆးမိူင်း မိူင်းမၢၼ်ႈ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- လုမ်းတႅၼ်းၽွင်း ၸႄႈမိူင်းလႄႈ ၸႄႈတိူင်း (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- လုမ်းတႅၼ်းၽွင်းမိူင်းႁူမ်ႈတုမ် (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- လုမ်းတႅၼ်းၽွင်းၵူၼ်းမိူင်း (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- လုမ်းတႅၼ်းၽွင်းၸိူဝ်ႉၸၢတ်ႈ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ထႅမ်းပလဵၵ်ႉ:Politics sidebar title (ႁဵင်းၵွင်ႉ | မႄးထတ်း)
- ထႅမ်းပလဵၵ်ႉ:ၵဵဝ်ႇလူၺ်ႈပိုၼ်းပၢႆးမိူင်း မိူင်းမျၢၼ်ႇမႃႇ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- သဵၼ်ႈမၢႆ ၸွမ်ၸိုင်ႈမိူင်း မိူင်းမၢၼ်ႈ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ၸဝ်ႈၸွမ်ၸိုင်ႈ မိူင်းမျၢၼ်ႇမႃႇ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ဝီႇၶီႇၽီးတီးယႃး:သတၢႆႇၵႅမ်မိုဝ်း (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ၵႅမ်ၸွမ်ၸိုင်ႈ မိူင်းမျၢၼ်ႇမႃႇ (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)
- ၸုမ်းလူင်ပွင်ၸိုင်ႈ မိူင်းႁူမ်ႈတုမ် (တူဝ်ၶဝ်ႈပႃး) (ႁဵင်းၵွင်ႉ | မႄးထတ်း)


text:
ပၢင်လိူၵ်ႈတင်ႈ ပတ်းပိုၼ်ႉမိူင်းထႆး ယဝ်ႉတူဝ်ႈၵႂႃႇၼႂ်းလိူၼ်မၢတ်ႉၶျ်သေ ၽူႈတႅၼ်းသၽႃးသိုပ်ႇလိူၵ်ႈၽူႈတေပဵၼ် ၸွမ်ၽွင်းလူင်ၸိုင်ႈထႆး – ၸွမ်သိုၵ်းလူင်ပရႃႊယုတ်ႊ ၸၼ်ႊဢူဝ်ႊၶျႃႊ ထုၵ်ႇလိူၵ်ႈပဵၼ်ၸွမ်ၽွင်းလူင်ထႅင်ႈ ။
ဝၼ်းတီႈ 05/06/2019 တီႈလုမ်းသၽႃးမိူင်းထႆး ၸတ်းႁဵတ်းပၢင်ၵဵပ်းၵၢင်ၸႂ် တႃႇလိူၵ်ႈၸွမ်ၽွင်းလူင်။ ၼႂ်းသဵၼ်ႈၸိုဝ်ႈ ဢၼ်တေလႆႈလိူၵ်ႈပဵၼ် ၸွမ်ၽွင်းလူင်ၼၼ်ႉမီး 2 ၵေႃႉ မီးၸၢႆးထၼႃႊထွၼ်ႊ ၸိုင်ရုင်ႊရိူင်ႊၵိတ်ႇ လႄႈ ၸွမ်သိုၵ်းလူင် ပရႃႊယုတ်ႊ ၸၼ်ႊဢူဝ်ႊၶျႃႊ ။
ၽွၼ်းပၢင်ႈၵၢၼ်ၵဵပ်းသဵင် ၼႂ်းသၽႃးတႃႇၶၢဝ်းတၢင်းမွၵ်ႈ 6 ၸူဝ်ႈမူင်းၼၼ်ႉ ၸၢႆးထၼႃႊထွၼ်ႊ ၸိုင်ႊရုင်ႊရိူင်ႊၵိတ်ႇ လႆႈသဵင် 244 သဵင် ။ ၸွမ်သိုၵ်းလူင်ပရႃႊယုတ်ႊ ၸၼ်ႊဢူဝ်ႊၶျႃႊ လႆႈသဵင် 500 သဵင် ႁဵတ်းႁႂ်ႈၸွမ်သိုၵ်းလူင် ပရႃႊယုတ်ႊၸၼ်ႊ ဢူဝ်ႊၶျႃႊ ထုၵ်ႇလိူၵ်ႈပဵၼ် ၸွမ်ၽွင်းလူင်မိူင်းထႆး ၵေႃႉထူၼ်ႈ 30 ။ ပဵၼ်ၸွမ်ၽွင်းလူင်ထႆး 2 ပၢၼ်ထပ်းၵၼ်ၼႆယဝ်ႉ။
ၸၢႆးၼၢၼ်ၸိင်ႇ ဢၼ်ယၢမ်ႈပဵၼ်ၼေႃႇၽူႈတႅၼ်း ၶဝ်ႈၶႅင်ႇၶဵတ်ႇလိူၵ်ႈတင်ႈမၢႆ 7 လၢတ်ႈတီႈ ၸုမ်းၶၢဝ်ႇၽူႈတွႆႇႁွၵ်ႈဝႃႈ “ ဢၼ်ထုၵ်ႇလိူၵ်ႈၵႂႃႇၼၼ်ႉ မၼ်းပဵၼ်ၵႂႃႇၸွမ်းပိူင်ၻီႊမူဝ်ႊၶရေႊသီႊ ဢဝ်သဵင်ၵူၼ်းၼမ်ဝႃႈ ပေႃးႁဝ်းမႃးတူၺ်းၼႆ ပေႃးၸၢႆးထၼႃႊထွၼ်ႊ ပဵၼ်ၸွမ်ၽွင်းလူင်ၼႆ ပၢႆးမၢၵ်ႈမီးလႅပ်ႈတေလီမႃး ယွၼ်ႉဝႃႈမၼ်းၸၢႆး ပဵၼ်ၵူၼ်းႁဵတ်းၵၢၼ် ပၢႆးမၢၵ်ႈမီးၵူၺ်း ၵႃႈတေမီးပၼ်ႁႃ ၵၢၼ်ၼႄၵၢင်ၸႂ် ယွၼ်ႉဝႃႈၸုမ်းၵၢၼ်မိူင်း 2 ၸုမ်းၼႆႉ တိုၼ်းဢမ်ႇဢုပ်ႇၵၼ်လႆႈ သေပွၵ်ႈ ဝၢၼ်ႈမိူင်းၵေႃႈတေသုၵ်ႉယုင်ႈ ၊ ပေႃးၸွမ်သိုၵ်းလူင်ပရႃႊယုတ်ႊပဵၼ်သမ်ႉ ပၢႆးမၢၵ်ႈမီးတေဢမ်ႇပေႃးၶိုၼ်ႈယႂ်ႇ ၵူၺ်းၵႃႈ ဝၢၼ်ႈမိူင်းတႄႉ တေဢမ်ႇသုၵ်ႉယုင်ႈ ပၢင်ၼႄၵၢင်ၸႂ်ၸိူဝ်းၼႆႉၵေႃႈ တေဢမ်ႇမီး ” ဝႃႈၼႆ။
မိူဝ်ႈဝၼ်းတီႈ 24/03/2019 ၼၼ်ႉ ၶွမ်ႊမသျိၼ်ႊၵၢၼ်လိူၵ်ႈတင်ႈ မိူင်းထႆး ၸတ်းႁဵတ်းပၢင်လိူၵ်ႈတင်ႈ ပတ်းပိုၼ်ႉတူဝ်ႈမိူင်း မီးပႃႇတီႇၵၢၼ်မိူင်းလႄႈ ၼေႃႇၽူႈတႅၼ်းၼပ်ႉဢၢၼ်ႇႁူဝ်ပၢၵ်ႇ ၶဝ်ႈၶႅင်ႇၵၼ် ။


text:
ၸဝ်ႈၼုမ်ႇ၊ ၸဝ်ႈၾလၢႆးၶႃႈ
သရေႇၸီႇသူႇၸဝ်ႈၼုမ်ႇလၢႆးၶႃႈၼႆႉ ပဵၼ်ၸဝ်ႈၽူႈ ဢၼ်လူင်းလၢႆးမိုဝ်း လိၵ်ႈႁူမ်ႈမၢႆ ပၢင်လူင် ၵေႃႉၼိုင်ႈ။ ၸဝ်ႈၼုမ်ႇလၢႆးၶႃႈၼႆႉ ပေႃႈၾၸဝ်ႈ ၸိုဝ်ႈဝႃႈ ၸဝ်ႈၶုၼ်လၢႆး မႄႈၾၸဝ်ႈ ၸိုဝ်ႈဝႃႈ ၸဝ်ႈၼၢင်းမွၼ်းသေ ၵိူတ်ႇႁၼ်မႃႈမိူဝ်ႈ 1906 လိူၼ်ဢွၵ်ႉထူဝ်ႇပိူဝ်ႇ 15 ဝၼ်း တမ်ႈတီႈ ဝဵင်းလၢႆးၶႃႈယဝ်ႉ။ မိူဝ်ႈဢႃႇယုၸဝ်ႈ လႆႈ (9) ၶူပ်ႇၼၼ်ႉ လႆႈၶိုၼ်ႈႁူင်းႁဵၼ်းလိၵ်ႈမၢၼ်ႈ တမ်ႈတီႈ ဝဵင်းလၢႆးၶႃႈသေ ဝၢႆးၼၼ်ႉ လႆႈၶိုၼ်းၵႂႃႇၶိုၼ်ႈ ႁူင်းႁဵၼ်းလုၵ်ႈလၢင်း ၸဝ်ႇၾတမ်ႈတီႈ ဝဵင်းတူၼ်ႈတီးသေ ဢွင်ႇပူၼ်ႉ ၸၼ်ႉ(10)ယဝ်ႉ။
- 1928 လႆႈၵႂႃႇၶိုၼ်ႈ ႁူင်းႁဵၼ်းၽူႈမီးၸၼ်ႉ ၽၢႆႇႁၢၼ် တမ်ႈတီႈ ဝဵင်းလိူဝ်ႇ။
- 1929 လႆႈၵႂႃႇၶိုၼ်ႈ ၶေႃးလဵၵ်ႉ ပရူဝ်ႇသႄးလ်ထရိမ်ႇၼိၼ်ႇ တမ်ႈတီႈ ဝဵင်းမိတ်ႉထိလႃႇသေ ၸွႆႈႁၢပ်ႇၵၢၼ် ၼႄႉပႅင်ႇဝုၼ်ႇထွၵ်ႈယဝ်ႉ။
- 1931 သိုပ်ႇပုတ်ႈၼင်ႈႁၢင်ႈႁေႃ ပေႃႈၽၸဝ်ႈ တမ်ႈတီႈ ဝဵင်းလၢႆးၶႃႈ။
မေးၼၢင်းၸဝ်ႈ ပဵၼ်ၸဝ်ႈၼၢင်းသူၺ်ႇဢိင်ႇ ဢၼ်ပဵၼ် လုၵ်ႈယိင်း ၸဝ်ႈၾၶုၼ်မုင်ႇ မိူင်းၵိုင်ၼၼ်ႉယဝ်ႉ။ ၵူၺ်းၵႃႈ ၼၢင်းမႁႃႇတေႇတီႇၸဝ်ႈသူၺ်ႇဢိင်ႇ ၼွၼ်ႈၽေးၵႂႃႇ မိူဝ်ႈ 1959 ၼၼ်ႉ။
- ပီ 1940 ၽွင်းသိုၵ်းၵမ်ႇၽႃႇ ပွၵ်ႈသွင်ၼၼ်ႉ ၸဝ်ႈၼုမ်ႇ ၶဝ်ႈပႃးၼႂ်းတပ်ႉသိုၵ်းတႆး မၢႆ(13) သေ ပဵၼ်ၵႅမ်ႁူဝ်သိုၵ်း လႆႈၼင်ႈလုမ်း တမ်ႈတီႈ ဝဵင်းမေႇမဵဝ်ႉ (ဝဵင်းပၢင်ႇဢူး)ယဝ်ႉ။
- 1942 ၵၢပ်ႈပၢၼ် ၵျပၢၼ်ႇၼၼ်ႉ တေႃႇၸဝ်ႈ ပွၵ်ႈမႃးလၢႆးၶႃႈသေ လႆႈၶၢမ်ႇ သိုၵ်းၵျပၢၼ်ႇၶဝ် တိၺွပ်းၵႂႃႇ။
- ထိုင်မႃး 1945 ၽွင်းမိူဝ်ႈ သိုၵ်းမႁႃႇမိတ်ႉၶဝ် ၶဝ်ႈမႃးၼၼ်ႉ တေႃႇၸဝ်ႈ ၸင်ႇၶတ်းၸႂ် ပၢႆႈဢွၵ်ႇလွတ်ႈ တႂ်ႈမိုဝ်းၵျပၢၼ်ႇၶဝ် တီႉၺွပ်းဝႆႉၼၼ်ႉသေ မႃးႁူမ်ႈႁွမ်းၸွမ်း တပ်ႉမႁႃႇမိတ်ႉ 101 ၊ ၶိုၼ်းတိုၵ်းၵျပၢၼ်ႇၶဝ်ယဝ်ႉ။
- ၽွင်းပီ 1946-47 ၼၼ်ႉ သၢႆငၢႆဝၢၼ်ႈမိူင်း လႅၵ်ႈလၢႆႈမႃးသေ တႃႇတေဢဝ် လွတ်ႈလႅဝ်းၵွၼ်းၶေႃ ႁူမ်ႈလူၺ်ႈမိူင်းမၢၼ်ႈၼၼ်ႉ ၽွင်းမိူဝ်ႈ ၽူႈဢွၼ်ႁူဝ် 23 ၸဝ်ႈ မႃးႁူပ်ႉထူပ်းၵၼ် တင်းဢွင်ႇသၢၼ်းၼၼ်ႉ ၸဝ်ႈၼုမ်ႇၼႆႉ ၶဝ်ႈပႃးၼႂ်းၵေႃႇမတီႇ ၸုမ်းတႆး (14) ၸဝ်ႈၼၼ်ႉယူႇ၊ 1947 လိူၼ် ၾႅပ်ႉဝရီႇ 12 ဝၼ်း၊ ဝၼ်းဢၼ်လူင်းလၢႆးမိုဝ်း လိၵ်ႈႁူမ်ႈမၢႆပၢင်လူင်ၼၼ်ႉ ၸဝ်ႈၼုမ်ႇ ပဵၼ်ၵေႃႉလူင်းလၢႆးမိုဝ်း မၢႆ(5)ယဝ်ႉ။
- ထိုင်မႃး 1949 မိူင်းမၢၼ်ႈ ပတ်းပိုၼ်ႉ သုၵ်ႉယုင်ႈဢူၼ်ၵဝ်းၼၼ်ႉ သိုၵ်းယၢင်း K.N.D.O ဢွၼ်ႁူဝ်သေ သိမ်းဢဝ် မိူင်းတႆး ပွတ်းႁွင်ႇ၊ ပွတ်းၸၢၼ်း ဢိၵ်ႇပွတ်းဢွၵ်ႇၵမ်ႈၽွင်ႈယူႇယဝ်ႉ။ ၽွင်းမိူဝ်ႈၼၼ်ႉ ၸဝ်ႈၼုမ်ႇ ၸင်ႇဢွၼ်ဢဝ် ၵူၼ်းမိူင်းလၢႆးၶႃႈ ၵူၼ်းမိူင်းၼၢႆးသေ ၶိုၼ်းတိုၵ်းဢဝ်ၶိုၼ်း ဝဵင်းလွႆလႅမ်ယဝ်ႉ။
လိူဝ်သေၼၼ်ႉ တႃႇတေၶိုၼ်း သိမ်းဢဝ်လႆႈ ငဝ်ႈၸိုင်ႈဝဵင်းမိူင်းတႆး ဢၼ်ပဵၼ် ဝဵင်းတူၼ်ႈတီးၼၼ်ႉၵေႃႈ တူဝ်ၸဝ်ႈၼုမ်ႇ ႁူမ်ႈႁွမ်းၸွမ်း တပ်ႉသိုၵ်းမၢၼ်ႈသေ ၶဝ်ႈပွႆးတိုၵ်း ႁိုင်သီႇလိူၼ် တေႃႇပေႃးၶိုၼ်းသိမ်းလႆႈ ဝဵင်းတူၼ်ႈတီးယဝ်ႉ။
- 1958 လူင်ပွင်ၸိုင်ႈ မိူင်းမၢၼ်ႈ ၸင်ႇၼွပ်ႇဢၢပ်ႈပၼ် ၸဝ်ႈၼုမ်ႇ ၸုမ်ႈၶမ်းသရေႇၸီႇသူႇယဝ်ႉ။
- ထိုင်မႃး 1980 ၼၼ်ႉၵေႃႈ မိူင်းၽွမ်ႉႁူမ်ႈ သူဝ်ႇသျႄႇလိတ်ႉ မိူင်းမၢၼ်ႈ ၸုမ်းၵွင်ႇၸီႇ ၸိုင်ႈမိူင်း ၼွပ်ႇဢၢပ်ႈပၼ် ၸဝ်ႈၼုမ်ႇ ၸုမ်ႈၵုၼ်းမုၼ်မိူင်း (ၸၼ်ႉပထမ) နိုင်ငံတော်ဂုဏ်ရည် (ပထမဆင့်)ယဝ်ႉ။ ၸဝ်ႈၼုမ်ႇၼႆႉ လႆႈတၢင်တူဝ် မူႇၸုမ်းႁၵ်ႉႁူမ်ၵၼ်သေ လႆႈၵႂႃႇဢႅဝ်ႇ လႆႈၵႂႃႇႁူပ်ႉထူပ်း ၵူၼ်းလူင်ၼွၵ်ႈမိူင်း တမ်ႈတီႈ မိူင်းထႆး၊ မိူင်းဢိၼ်ႇတိယ၊ မိူင်းပြိတိၼ်ႇလႄႈ မိူင်းၶႄႇလႅင်ပုၼ်ႉယဝ်ႉ။
- ၸဝ်ႈၼုမ်ႇ လႆႈၼွၼ်းၽေးၵႂႃႇ မိူဝ်ႈ 1986 လိူၼ် ၵျၼ်ႇၼဝရီႇ (8) ဝၼ်း တမ်ႈတီႈ ႁေႃလၢႆးၶႃႈ ဝဵင်းလၢႆးၶႃႈပုၼ်ႉယဝ်ႉ


text:
တပဵၵ်ႉၵျိၼ်း၊ ၸႄႈဝဵင်း
ၸႄႈဝဵင်းတပဵၵ်ႉၵျိၼ်း (ဢင်းၵိတ်ႉ: Thabeikkyin), (မၢၼ်ႈ: သပိတ်ကျင်းမြို့နယ်) ၼႆႉ မီးဝႆႉတီႈၼႂ်း ၸႄႈတွၼ်ႈပၢင်ႇဢူး၊ ၸႄႈတိူင်းတႃႈလိူဝ်ႇ၊ မိူင်းမျႅၼ်ႇမႃႇ ဢေႃႈ။ ပဵၼ်ဝဵင်း ဢၼ်တူၵ်းၽၢႆႇႁွင်ႇသုတ်းသုတ်း တီႈ ၸႄႈတွၼ်ႈပၢင်ႇဢူးယဝ်ႉ။ ၽၢႆႇဢွၵ်ႇဝဵင်းၼႆႉ မီး မႄႈၼမ်ႉၵဵဝ်၊ ၽၢႆႇၸၢၼ်းၼႆႉ မီး ၸႄႈဝဵင်ႈၸိၼ်ႉၵူး၊ ၽၢႆႇဢွၵ်ႇ မီး ၸႄႈဝဵင်းမိူင်းၵုတ်ႈ သေ ၽၢႆႇႁွင်ႇသမ်ႉ ထီႉၸပ်းၵၼ်ဝႆႉတီး ၸႄႈမိူင်းတႆး ဝႆႉယူႇယဝ်ႉ။[2] ဝဵင်းပၵ်းလုမ်းၸႄႈဝဵင်းတႄႉ ပဵၼ် ဝဵင်းတပဵၵ်ႉၵျိၼ်းယဝ်ႉ။
ၵၢၼ်ငၢၼ်းပိူင်လူင် ၸႄႈဝဵင်းတပဵၵ်ႉၵျိၼ်း ၼႆႉ ပဵၼ်လွင်ႈသွမ်ႈ ၶဝ်ႈသေ ၵမ်ႉၼမ် ႁဵတ်းၵၢၼ်ႁႆႈယဝ်ႉ။ ၵၢၼ်ၼွင်ၸိူဝ်းၼႆႉၵေႃႈ ႁဵတ်းယူႇ။ တီႈၼႂ်းၸႄႈဝဵင်းၼႆႉ ဢမ်ႇမီးပႃႇမႆႉၵႃႈၶၼ်ယႂ်ႇ။ မီးမႆႉမွင်လႄႈ တူဝ်ထၼွင်း ၵမ်ႉၼမ်ၵူၺ်း။ ႁူမ်ႈဝႃႈ မီးၸမ် ၸႄႈဝဵင်းမိူင်းၵုတ်ႈၼႆသေတႃႉ ႁႂ်ႈၵေႃႈဢွၵ်ႇ ၶူဝ်းသႅင်ၵႃႈၶၼ်ယႂ်ႇၵေႃႈ ဢမ်ႇပႄႉဢွၵ်ႇၵႃႈႁိုဝ်။ တီႈၵႂၢင်း ၸႄႈဝဵင်းတပဵၵ်ႉၵျိၼ်းၼႆႉ မီး 995 လွၵ်းလၵ်းပၼ်မူၼ်းယဝ်ႉ။[3]
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၅၈.
- ↑ "Myanmar States/Divisions & Townships Overview Map" Myanmar Information Management Unit (MIMU)
- ↑ မြန်မာ့စွယ်စုံကျမ်း၊ အတွဲ(၁၃)


text:
ၶိၼ်ႇဢူး၊ ၸႄႈဝဵင်း
ၸႄႈဝဵင်းၶိၼ်ႇဢူး (မၢၼ်ႈ: ခင်ဦးမြို့နယ် ; ဢင်းၵိတ်ႉ: Khin-U Township ; သဵင်ဢွၵ်ႇ [zɛ́ wéŋ kʰín ú]) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈသူၺ်ႇပူဝ်ႇ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၶိၼ်ႇဢူးယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 52.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ႁိၼ်းတတႃႉ၊ ၸႄႈဝဵင်း
ၸႄႈဝဵင်းႁိၼ်းတတႃႉ (မၢၼ်ႈ: ဟင်္သတမြို့နယ် ; ဢင်းၵိတ်ႉ: Hinthada Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈၼႂ်း ၸႄႈတွၼ်ႈႁိၼ်းတတႃႉ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်းၽၢႆႇဢုပ်ႉပိူင်ႇၼႆႉ ပဵၼ် ဝဵင်းႁိၼ်းတတႃႉယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 67.


text:
မူဝ်းၺူဝ်ႇ၊ ၸႄႈဝဵင်း
ၸႄႈဝဵင်းမူဝ်းၺူဝ်ႇ (မၢၼ်ႈ: မိုးညိုမြို့နယ် ; ဢင်းၵိတ်ႉ: Monyo Township) ၼႆ့ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးဝႆႉတီႈၼႂ်း ၸႄႈတွၼ်ႈသႃႇယႃႇဝတီႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းမူဝ်းၺူဝ်ႇယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 56.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ႁၢင်ႈၼၢင်းယိင်းပႃးတွင်ႉ လုၵ်ႈဢွၼ်ႇၽႃႄၽ
ပေႃးဝႃႈတေႇၼႃႈႁိူၼ်းမႃးယဝ်ႉၼႆ ၽူဝ်မႄးၵၼ်သွင်ၵေႃႉ ၵမ်ႉၼမ်ၶႂ်ႈလႆႈလုၵ်ႈၽႃၽႄၼၼ်ႉယဝ်ႉ။ ၵမ်ႈၽွင်ႈ ဢမ်ႇၶႂ်ႈလႆႈ သမ်ႉလႆႈမႃး ၵမ်ႈၽွင်ႈၶႂ်ႈလႆႈ သမ်ႉဢမ်ႇလႆႈ ၼႆ တေပဵၼ်လွၵ်ႈဢမ်ႇႁၢၼ်ႉၸႂ်ဝႆႉၵေႃႈတေမီးၼင်ႇၵဝ်ႇ။
ၵမ်ႈၼမ် ၵႆၵႆၵႂႃႇႁၼ် ၼႂ်ၼၢင်းယိင်း ႑႐႐ ၵေႃႉၼႆႉ ၸိူဝ်း
ဢၼ်မီးၽူဝ်ၼၼ်ႉဢၼ်မီးလုၵ်ႈၽႃၽႄ မီးလႆႈ ႁၼ်လႆႈ
သွင်သၢမ်ၵေႃႉၵူၺ်း။
ဢၼ်မီးၽူဝ်ၼၼ်ႉဢၼ်မီးလုၵ်ႈၽႃၽႄ မီးလႆႈ ႁၼ်လႆႈ
သွင်သၢမ်ၵေႃႉၵူၺ်း။
ယွၼ်ႉၼၼ်
သင်ဝႃႈၶႂ်ႈလႆႈလုၵ်ႈၽႃၽႄလႄႈဢမ်ႇလႆႈ ပဵၼ်လွင်ႈ ဢမ်ႇႁၢၼ်ႉၸႂ်ယူႇ ပေႃးဝႃႈၼႆၸိုင် ႁဵတ်းၸၢမ်းတူၺ်း ၸွမ်းၼင်ႇ ဢၼ်တေလၢတ်ႈၼႄ တီႈတႂ်ႈၼႆႉၶႃႈလႄႈ တေၸၢင်ႈလႆႈမႃးလုၵ်ႈၽႃၽႄယူႇ။
သင်ဝႃႈၶႂ်ႈလႆႈလုၵ်ႈၽႃၽႄလႄႈဢမ်ႇလႆႈ ပဵၼ်လွင်ႈ ဢမ်ႇႁၢၼ်ႉၸႂ်ယူႇ ပေႃးဝႃႈၼႆၸိုင် ႁဵတ်းၸၢမ်းတူၺ်း ၸွမ်းၼင်ႇ ဢၼ်တေလၢတ်ႈၼႄ တီႈတႂ်ႈၼႆႉၶႃႈလႄႈ တေၸၢင်ႈလႆႈမႃးလုၵ်ႈၽႃၽႄယူႇ။
- ၵိၼ်ယႃႁၢမ်ႈမီးလုၵ်ႈဢွၼ်ႇယဝ်ႉၸွင်ႇၵွႆႈပၼ် ၸပ်း တွင်ႉ။ ၵိၼ်ယႃႁေႉလုၵ်ႈဢွၼ်ႇသေ ၵိုတ်းလိုဝ်ႈဝႆႉၼႂ်းၶၢဝ်းတၢင်း သၢမ်လိူၼ်ယဝ်ႉ ၸွင်ႇၵွႆႈပၼ်ပႃးတွင်ႉ။ ပေႃးဝႃႈပၼ်ၸပ်းလုၵ်ႈဢွၼ်ႇ ဝၢႆးၵိၼ်ယႃႁေႉယဝ်ႉသၢမ်လိူၼ်ၼၼ်ႉ ၽူႈလဵပ်ႈႁဵၼ်းႁူႉႁၼ်ၶဝ်ဝႃႈ ၸၢင်ႈမီးလႆႈ လုၵ်ႈဢွၼ်ႇၽႃၽႄ ဝႃႈၼႆဝႆႉၶႃႈ။
- ဢမ်ႇတၢပ်ႈလူတ်းယွမ်။ၽူႈမီးပၺ်ႇၺႃႇ ၼႂ်းပၢႆးသၢႆႈၶဝ်ၶူၼ်ႉၶႃႉႁၼ်ဝႆႉဝႃႈ ၼၢင်းယိင်းဢၼ်ပီးၸိူဝ်းၼၼ်ႉ ၶဝ်ႁူႉလွင်ႈၼႆႉၵေႃႈယဝ်ႉ ဢမ်ႇႁူႉၵေႃႈယဝ်ႉ ၶဝ်မီးတိုဝ်ႉတၢင်းတႃႇတေၵိူတ်ႇလုၵ်ႈ ဢွၼ်ႇၽႃၽႄလႆႈၼႆၶႃႈ။ သင်ဝႃႈၸဝ်ႈၵဝ်ႇသမ်ႉပဵၼ်ၵူၼ်းပီးသေ သမ်ႉၶႂ်ႈလႆႈ လုၵ်ႈၽႃၽႄ ပေႃးဝႃႈၼႆၸိုင် ၵိုတ်းလိုဝ်ပႅတ်ႈလွင်ႈတႃႇ တေလူတ်းႁႂ်ႈယွမ်ၼၼ်ႉၶႃႈလႄႈ။
- ၵိၼ်ပၼ် ႁူဝ်ၽၵ်းၵၢတ်ႇလႅင်ႁၢမ်ႉၼမ်။ ႁူဝ်ပၵ်းပိုၵ်ႉ။ ဢၼ်မၢၼ်ႈၶဝ်ဝႃႈ ၵၢတ်ႇၸုၼ်းဢူႉ။ ၵႂၢမ်းဢင်းၵိတ်ႉဝႃႈ sweet potato ၼၼ်ႉ။ၽူႈလဵပ်ႈႁဵၼ်း လွင်ႈမီးလုၵ်ႈၽႃၽႄၶဝ်ဝႃႈ ၼၢင်းယိင်း ၵေႃႉဢၼ်ၵႆႉၵိၼ်ပၼ် ႁူဝ်ၽၵ်းၵၢတ်ႇ ဢၼ်လႅင်ၼၼ်ႉ ပေႃးၼႆ မီးတိုဝ်ႉတၢင်းတႃႇတေၵိူတ်ႇလႆႈလုၵ်ႈ ၽႃၽႄ ၼႆၼၼ်ႉယဝ်ႉ။
- ၸႂ်ႉတိုဝ်းပၼ် ပေႃးလိတ်ႉ ႁၢမ်ႉၼမ်။ၼၢင်းယိင်းၵေႃႉဢၼ်ၸႂ်ႉတုိဝ်းပေႃးလိတ်ႉၼၼ်ႉၵေႃႈ မီးတိုဝ်ႉတၢင်းတႃႇတေၵိူတ်ႇလႆႈလုၵ်ႈ ၽႃၽႄ ႔႐ ပိူဝ်းသိူၼ်ႉဝႃႈၼႆယဝ်ႉ။
- ႁႂ်ႈတိုၵ်းပၼ်ၼမ်ႉၼူမ်းမႄႈပၼ်ၼမ်ၼမ်။သင်ဝႃႈၵိူတ်ႇမႃးလုၵ်ႈၽႃၽႄၼၼ်ႉ ၵေႃႉဢၼ်ၵိူတ်ႇမႃး ဢွၼ်တၢင်းၼၼ်ႉ တီႈပဵၼ်လႆႈသုတ်း ႁႂ်ႈမႄႈမၼ်း တိုၵ်း ပၼ် ၼမ်ႉၼူမ်းတီႈမႄႈမၼ်းၼၼ်ႉဢၼ်လဵဝ်ၵူၺ်း၊ ပေႃးဝႃႈႁဵတ်းၸိူင်ႉၼၼ်ၵေႃႈ မီးတိုဝ်ႉတၢင်းတႃႇတေၵိူတ်ႇ လႆႈထႅင်ႈလုၵ်ႈၽႃၽႄၼႆၼၼ်ႉယဝ်ႉ။
- ဢသၢၵ်ႈ ပူၼ်ႉ ႔႕ ယဝ်ႉ ၸွင်ႇၵွႆႈဢဝ်လုၵ်ႈ ၼႆၼၼ့် ယဝ်ႉ။လွၵ်းလၢႆးဢၼ်ၼႆႉတေႉ ဢမ်ႇပေႃးၶႂ်ႈယုမ်ႇၼင်ႇၵဝ်ႇ၊ ၵူၺ်းၵႃႈ သင်ဝႃႈ ဢသၢၵ်ႈပူၼ်ႉ ႔႕ ၵႂႃႇမိူဝ်းၼႃႈၼၼ်ႉ ယဝ်ႉ ၸွင်ႇၵွႆႈဢဝ်လုၵ်ႈၼႆ ၼၼ်ႉၵေႃႈ မီးတိုဝ်ႉတၢင်းတႃႇ တေၵိူတ်ႇလႆႈလုၵ်ႈၽႃၽႄၼႆႉ ၼမ်သေပိူၼ်ႈ ၼႆၼၼ်ႉ ယဝ်ႉ။
လွၵ်းလၢႆးဢၼ်ၼႆႉတေႉ ပဵၼ်တိုဝ်ႉတၢင်း သုၼ်ႇလႆႈသုၼ်ႇ ပဵၼ်ၸိူဝ်းဢၼ်ဢသၢၵ်ႈယႂ်ႇယဝ်ႉ ၸွင်ႇၵွႆႈတေႇၼႃႈႁိူၼ်း ၼၼ်ႉယဝ်ႉ။သင်ဝႃႈႁူႉလႆႈယဝ်ႉ လွၵ်ႈလၢႆးတႃႇတေလႆႈလုၵ်ႈ ၽႃၽႄ ၼၼ်ႉပေႃးၼႆ ၽူဝ်မႄးၵၼ်ၸိူဝ်းၶႂ်ႈလႆႈလုၵ်ႈၽႃၽႄ ၼၼ်ႉၵေႃႈ ႁဵတ်းၸၢမ်းတူၺ်း ၸွမ်းၼင်ႇဢၼ်လၢတ်ႈမႃး ပႃႈၼိူဝ်ၼႆႉ ၶႃႈလႄႈ။ၼပ်ႉယမ်ယႂ်ႇၼမ်သေ
- သႅင်သိုၵ်း
- www.saisengserk.com
- ပၢႆးဝူၼ်ႉၶပ်ႉ ပိၼ်ႇတႅမ်ႈ


text:
ၵိူၼ်ႇတူ:ပၢႆးမွၼ်း
ၼမ်းၼႂ်း
ပၢႆးမွၼ်း[မႄးထတ်းငဝ်ႈငႃႇ]
ပၢႆးမွၼ်းဢၼ်ဝႃႈၼႆႉ ပဵၼ်ၽၢင်ႁၢင်ႈ လွင်ႈယဵၼ်ႇငႄႈ ၵူၼ်းၼိုင်ႈၶိူဝ်းယဝ်ႈ။ တူၺ်းႁၼ် လွင်ႈယဵၼ်ႇငႄႈ ၵူၼ်းၶိူဝ်းၼၼ်ႉသေ လွင်ႈဝႆႉဝၢင်းၸႂ်ၶဝ် မိူၼ်ႁိုဝ်၊ ၼမ်ႉၵတ်ႉၶဝ် မီးၼင်ႇႁိုဝ်၊ ၸရႅၵ်ႈၶဝ် ပဵၼ်ႁိုဝ်၊ လွင်ႈယူႇသဝ်း ၵိၼ်သၢင်ႈၶဝ် မီးၸၼ်ႉလႂ်ၼႆၵေႃႈ လၢမ်းႁူႉလႆႈယူႇ။ ၽူႈမီးပိုၼ်ႉႁူႉၶဝ် မၢင်ၸိူဝ်းတႄႉ ဝႃႈဝႆႉ ပၢႆးမွၼ်းၼႆႉ မၼ်းယင်းၼႄပၼ်လႆႈ တၢင်းၵတ်ႉၶႅၼ် ၶိူဝ်းၵူၼ်းၼိုင်ႈၶိူဝ်း လိူဝ်သေ ဢၼ်ၶဝ် ႁဵတ်းသၢင်ႈ ၼႃႈၵၢၼ်ၶဝ်ၼၼ်ႉၵွၼ်ႇ ၼႆယဝ်ႈ။
ပၢႆးမွၼ်းဢၼ်ဝႃႈၼၼ်ႉ ဝႃႈပွင်ႇသင်?[မႄးထတ်းငဝ်ႈငႃႇ]
ပၢႆးမွၼ်းဢၼ်ဝႃႈၼၼ်ႉ ပဵၼ်ပိင်ႇၺႃႇ ဢၼ်ၸၢင်ႈႁဵတ်းႁႂ်ႈ ၵူၼ်းႁဝ်း ၸႂ်တိုၼ်ႇတဵၼ်ႈၶွၼ်းဝႆယဝ်ႈ။ ပဵၼ်ပိင်ႇၺႃႇ ဢၼ်သူၼ်းပၼ် ႁႂ်ႈၸေႇတၼႃႇ ၽုတ်းပေႃႇမႃး၊ ပဵၼ်ပိင်ႇၺႃႇ ဢၼ်ၵူၼ်းႁဝ်း ဝူၼ်ႉသေ ၶူင်ဢွၵ်ႇပဵၼ်မႃးသေ ၸိူဝ်းဢၼ် လႆႈတူၺ်းႁၼ်ၼၼ်ႉ လႆႈမီးတၢင်းၶုၺ်ႉႁၼ်ၸွမ်း လႆႈပဵၼ် တၢင်းႁၢၼ်ႉၸႂ်ၸွမ်းယူႇ။ ၵွပ်ႈၼႆ ပၢႆးမွၼ်းၼႆႉ လႆႈဝႃႈပဵၼ် ၼမ်ႉဝၢၼ်ပိင်ႇၺႃႇၼၺ်ၵေႃႈ ဢမ်ႇၽိတ်း။ တီႈၼႂ်းၽိုၼ်လိၵ်ႈ ဢလင်ႇၵႃႇၼၼ်ႉ ၼမ်ႉဝၢၼ်ပိင်ႇၺႃႇ ဢၼ်ဝႃႈၼၼ်ႉ ႁူမ်ၸူမ်း၊ ၶေႃးၶူမ်၊ ႁၢၼ်ႉၸႂ်၊ ဢီးလူ၊ လီၸင်း လီမိူဝ်ႇ၊ ၸႂ်ၶိုၼ်ႈ မီးႁႅင်းၸႂ်၊ တူၵ်းၸႂ်၊ ဢၢမ်း၊ ၼိမ်မၼ်ႈ ၼႆသေ မီးၵဝ်ႈပိူင်။ ၵၢပ်ႈပၢၼ်ယၢမ်းလဵဝ် ၸဝ်ႈပၢႆးၸႂ်ၶဝ်တႄႉ ဝႃႈဝႆႉ လွင်ႈၶုၺ်ႉႁၼ်တီႈၸႂ် (ဢရသႃႇ ဢၼ်ပဵၼ်မႃးတီႈၸႂ်)ၼႆႉ မီးဝႆႉ 14 ပိူင်ၼႆယူႇ။ ပၢႆးမွၼ်းဢၼ်ဝႃႈၼႆႉ ပဵၼ်ပိင်ႇၺႃႇတၢင်းမေႃ ဢဝ်လွင်ႈဢၼ်ပဵၼ်ဢၼ်မီးဝႆႉ ၼႂ်းၸႂ်ၼၼ်ႉ ႁဵတ်းဢွၵ်ႇၼႄ ႁႂ်ႈပိူၼ်ႈႁူႉၸွမ်း ႁၼ်ၸွမ်းယဝ်ႈ။ ပၢႆးသၢႆႊၼႆႉတႄႉ ၸႅၵ်ႇၽႄၼႄ ႁႂ်ႈပိူၼ်ႈႁူႉႁၼ် လွင်ႈတၢင်းထၢတ်ႈသၽႃႇဝမၼ်းယဝ်ႈ။ ပၢႆးမွၼ်းၼႆႉတႄႉ ဢဝ်ဢၼ်ပဵၼ်ၼႂ်းၸႂ်ၼၼ်ႉ ဢွၵ်ႇၼႄပိူၼ်ႈ ႁႂ်ႈပိူၼ်ႈႁူႉႁၼ် ပဵၼ်ၸွမ်းၼၼ်ႉယဝ်ႈ။
ပိင်ႇၺႃႇပၢႆးမွၼ်း ဢၼ်ဝႃႈၼၼ်ႉ လွင်ႈတႅမ်ႈႁၢင်ႈ၊ လွင်ႈၶႅၵ်းၸဵၼ်ႈႁၢင်ႈ၊ လွင်ႈမေႃသွၼ်းလေႃႇ ႁုၼ်ႇႁၢင်ႈ၊ လွင်ႈၵႃႈ လွင်ႈဝႅၼ်၊ လွင်ႈလိၵ်ႈလၢႆး ၸိူဝ်းၼႆႉၵေႃႈ ၶဝ်ႈပႃးဝႆႉယဝ်ႈ။ ၵူၼ်းမိူဝ်ႈၵွၼ်ႇၶဝ်ၼၼ်ႉ မိူဝ်ႈၸဝ်ႉ ၶဝ်ဢဝ်တွင် ၵၢပ်ႇၼႃ ၶႅပ်းမၢၵ်ႇႁိၼ်ၸိူဝ်းၼႆႉသေ ႁဵတ်းပဵၼ် တီႈသႂ်ႇၵိၼ် တၢင်းၵိၼ်ၶဝ်ယဝ်ႉ။ ဝၢႆးမႃး ႁဵတ်းပဵၼ် ဝၢၼ်ႇမၢၵ်ႇႁိၼ် ႁဵတ်းပဵၼ် ဝၢၼ်ႇလိၼ်သေ ၸႂ်ႉတိုဝ်းမႃး။ ၽိူဝ်ႇဝႃႈ လႆႈႁူႉလွၵ်းလၢႆး ၸႂ်ႉတိုဝ်း ႁဵၵ်ႇ လဵၵ်း တွင်း ၸိူဝ်းၼႆႉမႃးၵေႃႈ ဢဝ်ၸိူဝ်းၼႆႉ ဢွင်ႇသေ ႁဵတ်းပဵၼ် ၶိူင်ႈယိပ်းၶိူင်ႈတိုဝ်း ၶဝ်မႃး။ ဝၢႆးမႃး ၶိူင်ႈယိပ်းၶိူင်ႈတိုဝ်းၶဝ်ၼၼ်ႉ ၼင်ႇႁိုဝ် တေလီယဵမ်ႈ လီတူၺ်းၵေႃႈ မေႃၶူင်သၢင်ႈ ႁဵတ်းမႃး ၸွမ်းၼင်ႇ ၵၢင်ၸႂ်ၶဝ် ၶႂ်ႈပဵၼ်ၼၼ်ႉယူႇ။ လုၵ်ႉတီႈၼၼ်ႈသေ မီးမႃး လွင်ႈႁၢၼ်ႉၸႂ်ၼိူဝ် ၶူဝ်းၶွင်ႁၢင်ႈလီၶဝ်သေ ၼင်ႇႁိုုဝ် တေႁၢၼ်ႉၸႂ်လိူဝ်ၼၼ်ႉ လွင်ႈႁဵတ်း ၶူဝ်းၶွင်ၶဝ်ၵေႃႈ ၶတ်းၸႂ် ႁဵတ်းမႃး ႁႂ်ႈလၢၵ်ႇလၢႆး ႁႂ်ႈႁၢင်ႈလီ ႁႂ်ႈၶႅမ်ႉလႅပ်ႈလႄႈ ၵၢၼ်ပၢႆးမွၼ်းဢၼ်ဝႃႈၼၼ်ႉ ငဝ်ႈႁၢၵ်ႈမၼ်း လုၵ်ႉတီႈၼႂ်းၸႂ် ၶူင်ဢွၵ်ႇသေ မႃးၼႄပၼ် ႁၢင်ႈၽၢင် တၢင်းၼွၵ်ႈမၼ်းၼၼ်ႉယဝ်ႈ။
လွင်ႈတႅမ်ႈႁၢင်ႈ[မႄးထတ်းငဝ်ႈငႃႇ]
လွင်ႈတႅမ်ႈႁၢင်ႈၼႆႉ မီးမႃးဢွၼ်တၢင်း မိူဝ်ႈၵူၼ်းႁဝ်း ပႆႇမေႃတႅမ်ႈလိၵ်ႈၼၼ်ႉယဝ်ႈ။ ၵူၼ်းမိူဝ်ႈၵွၼ်ႇ ၸိူဝ်းယူႇ ၼႂ်းထမ်ႈၼၼ်ႉ ပႅင်ႈၼင်ႇ ၶဝ်ႁၼ်သေ ၼႂ်းၸႂ်ၶဝ် မီးၼင်ႇႁိုဝ်ၼႆၼၼ်ႉ ၶဝ်ၸင်ႇ ၸႂ်ႉလိၼ်လႅင် လိၼ်လမ် လိၼ်ၶၢဝ် ထၢၼ်ႇမီႈၸိူဝ်းၼႆႉသေ တႅမ်ႈႁၢင်ႈဝႆႉ ၸွမ်းတီႈယူႇၶဝ်ၼၼ်ႉယဝ်ႈ။ ၶႄႇၶဝ်တႄႉဝႃႈ ႁၢင်ႈၼိုင်ႈႁၢင်ႈၼႆႉ သႃႇလိူဝ်သေ တူဝ်လိၵ်ႈ ႁဵင်တူဝ်ၼႆယဝ်ႈ။ လၢႆးတႅမ်ႈႁၢင်ႈ ၵူၼ်းမိူဝ်ႈၵွၼ်ႇၶဝ်ၼၼ်ႉ ၶဝ်တေတႅမ်ႈၶၢၼ်ႇ သဵၼ်ႈလဵဝ်သေ ယွမ်ႉသီမၼ်း။ ဝၢႆးမႃး လွင်ႈယဵၼ်ႇငႄႈၶဝ် ၶိုၼ်ႈယႂ်ႇမႃးသေ လၢႆးတႅမ်ႈႁၢင်ႈၶဝ်ၵေႃႈ ၶိုၼ်ႈယႂ်ႇမႃးၸွမ်းလႄႈ လွင်ႈတႅမ်ႈႁၢင်ႈၼႆႉၵေႃႈ ပဵၼ်ပၢႆးမွၼ်းယဝ်ႈ။
မေႃၶႅၵ်းမေႃၸဵၼ်ႈ[မႄးထတ်းငဝ်ႈငႃႇ]
ပၢႆးမွၼ်း ဢၼ်ၵဝ်ႇၵႄႇထႅင်ႈဢၼ်ၼိုင်ႈၼႆႉတႄႉ ပဵၼ်မေႃၶႅၵ်း မေႃၸဵၼ်ႈ။ မေႃၶႅၵ်းမေႃၸဵၼ်ႈၼႆႉ ၶဝ်တေ တူၺ်းႁၼ် လုၵ်ႈဢွၼ်ႇ လဵၼ်ႈလိၼ်ၼဵဝ် ပၼ်ႈႁဵတ်းပဵၼ် ႁၢင်ႈၽၢင် သင်သိင်သေ ၸင်ႇတေ တွင်ႈၶႅၵ်း ပုတ်းမႆႉ၊ ငႃးၸၢင်ႉ၊ လုပ်ႇ၊ မၢၵ်ႇႁိၼ်၊ မၢၵ်ႇဢုတ်ႇ ၸိူဝ်းၼႆႉယဝ်ႈ။ ၼင်ႇႁိုဝ် မၼ်းတေ လီယဵမ်ႈလီတူၺ်း ပေႃးငၢႆးမိူၼ်ၼင်ႇ တူဝ်မီးၸႂ်ၼၼ်ႉ ၶဝ်ဝူၼ်ႉဢွၵ်ႇၼႂ်းၸႂ်သေ ၶႅၵ်ႈၸဵၼ်ႈႁဵတ်းပဵၼ်မႃး ႁၢင်ႈၽၢင်ၵူႈပိူင်ပိူင်ယူႇ။ မေႃတႅမ်ႈႁၢင်ႈၼၼ်ႉ မၼ်းဢဝ်ၼမ်ႉယႃႈ တႅမ်ႈၼပႄၼ် ႁၢင်ႈၽၢင် တၢင်းယၢဝ်း တၢင်းပွတ်းမၼ်းယဝ်ႉ။ မေႃၶႅၵ်း မေႃၸဵၼ်ႈၼႆႉတႄႉ သမ်ႉၼႄပၼ် ႁၢင်ႈၽၢင် ဢၼ်လွမ်ႈဢၼ်ၵူမ် ပေႃးမိူၼ်ၼင်ႇ တူဝ်တႄႉသေ ႁႂ်ႈၸၢင်ႈယိပ်းလႆႈ လုပ်ႈၵမ်းလႆႈၼၼ်ႉယဝ်ႉ။ ယွၼ်ႉၼၼ် မေႃၶႅၵ်းမေႃၸဵၼ်ႈၼႆႉၵေႃႈ လႆႈဝႃႈ ပဵၼ်ပၢႆးမွၼ်း ပိူင်ၼိုင်ႈ။
မေႃၵေႃႇသၢင်ႈ[မႄးထတ်းငဝ်ႈငႃႇ]
ၵူၼ်းႁဝ်းၼႆႉ ပုၼ်ႈတႃႇတေ ၸၢင်ႈႁႄႉလႆႈ တၢမ်ႇၵတ်း တၢမ်ႇမႆႈၼၼ်ႉ ၸင်ႇတေႁဵတ်း ဢၼ်ၵင်ႈဢၼ်မုင်းသေ ယူႇသဝ်းၼႂ်းမၼ်း။ မိူဝ်ႈႁဵတ်း တီႈယူႇတၼ်းသဝ်းၼၼ်ႉၵေႃႈ ၼင်ႇႁိုဝ် ၼမ်ႉၽူၼ်တေဢမ်ႇ ႁင်းၼၼ်ႉ ၸင်ႇႁဵတ်း မုင်းမၼ်း ၸိူၼ်းၸိူၼ်း၊ ၼင်ႇႁိုဝ် တေလႆႈလူမ်းၼၼ်ႉ ၸင်ႇႁဵတ်းပႃး ႁူႉၶဝ်ႈႁူးဢွၵ်ႇသေ ၵမ်းလိုၼ်းပဵၼ်မႃး ႁၢင်ႈၽၢင် ႁိူၼ်းၵူႈပိူင်ပိူင်။ လုၵ်ႈတီႈ လွင်ႈၶူင်သၢင်ႈ ၽၢင်ႁၢင်ႈ ႁႂ်ႈပေႃးႁၢင်ႈလီ ၵူႈပိူင်ပိူင်လႄႈ ၵၢၼ်မေႃၵေႃႇသၢင်ႈၼၼ်ႉၵေႃႈ ၶဝ်ႈပဵၼ်ပႃး ၵၢၼ်ပၢႆးမွၼ်းပိူင်ၼိုင်ႈယဝ်ႈ။
မေႃၵႂၢမ်း[မႄးထတ်းငဝ်ႈငႃႇ]
ၵူၼ်းႁဝ်းၼႆႉ ပေႃးမီး လွင်ႈတုမ်ႉတိူဝ်ႉၸႂ်မႃးၸိုင် မၼ်းမေႃဢွၵ်ႇသဵင်မႃးသေ သဵင်ၼၼ်ႉ ၼပႄၼ် လွင်ႈၸႂ်ၶဝ် ပဵၼ်ႁိုဝ်ဝႆႉၼႆယူႇ။ လွင်ႈႁႆႈ လွင်ႈၶူဝ် လွင်ႈတူၵ်းၸႂ်ၸိူဝ်းၼၼ်ႉ ပဵၼ်သၽေႃးၽၢင်ႁၢင်ႈ တီႈၸႂ်ယဝ်ႈ။ လုၵ်ႉတီႈၼၼ်ႈသေ ၸင်ႇပဵၼ်မႃး သဵင်ၵႂၢမ်းမူၼ်ႈသိူဝ်း သဵင်ၵႂၢမ်းမွင်ၸႂ် သဵင်ၵႂၢမ်းမီးႁႅင်းၸႂ် ၸိူဝ်းၼၼ်ႉလႄႈ လွင်ႈၶူင်ႁဵတ်းဢွၵ်ႇ ၽဵင်းၵႂၢမ်းမႃးၼၼ်ႉၵေႃႈ ၶဝ်ႈပဵၼ် ပၢႆးမွၼ်းယဝ်ႈ။
မေႃၵႃႈ[မႄးထတ်းငဝ်ႈငႃႇ]
လိူဝ်သေၼၼ်ႉ ဢဝ်တိၼ် ဢဝ်မိုဝ်း ဢႅင်ႈ ဢႅဝ် ၵုမ်ႇ ၶႃ ဢဝ်တူဝ်တူင်ႉၼိုင် ၼႄပၼ် လွင်ႈၼႂ်းၸႂ်ပဵၼ်ႁိုဝ် မီးႁိုဝ်သေ ပဵၼ်မႃး ပၢႆးမွၼ်း လွင်ႈတၢင်းၵႃႈ တၢင်းမႅပ်ႈယူႇ။ ဝၢႆးမၼ်းမႃး ယွၼ်ႉပိူဝ်ႈ လွင်ႈယဵၼ်ငႄႈ လွင်ႈယူႇသဝ်း ၶိုၼ်ႈယႂ်ႇမႃးလႄႈ လွင်ႈတႅမ်ႈလိၵ်ႈၵေႃႈ မီးမႃး။ လုၵ်ႉတီႈ လိၵ်ႈၼၼ်ႉသေ တႅမ်ႈဢွၵ်ႇၼႄမႃး လွင်ႈၼႂ်းၸႂ် ပဵၼ်ႁိုဝ် မီးၼင်ႇႁိုဝ်


text:
မိူဝ်ႈဝၼ်းထီႉ 08/02/2018 ၶႃႈၵႂႃႇေလႇ ၼႂ်းပွႆးတီႈၼိုင်ႈ ၽွင်းၼၼ်ႉ ၶႃႈႁဝ်းလႆႈတွင်ႉမႆႈၶဝ်ႈေတႉေတႉ ႄလႈ လႆႈၶဝ်ႈၵႂႃႇၵိၼ် ၶဝ်ႈသွႆးတႆး ၼႂ်းလၢၼ်ႉတီႈၼိုင်ႈ သမ်ႉပဵၼ်လၢၼ်ႉသၢဝ်ဢွၼ်ႇ မွၵ်ႈဢႃႇယု 18/19 ၊ ၵွပ်ႈပဵၼ်ဝၼ်းပွႆးႄလႈ ၵူၼ်းေၵႃႈၼမ်ေတႉေတႉ ၼႂ်းလၢၼ်ႉၼၼ်ႉ ၶႃႈေၵႃႈလႆႈၵႂႃႇၼင်ႈၸွမ်းၵူၼ်းမီးၼႃႈ မီးတႃ ၵူၼ်းမီးငိုၼ်းေၵႃႈဝႃႈလႆႈ။ ၽိူၼ်လုၵ်ႈလဵဝ်ၵူၺ်းၶႃႈႁဝ်းလႆႈၵႂႃႇၼင်ႈၸွမ်းမီးၵူၼ်း 5ေၵႃႉ ၶႃႈေတႉဢမ်ႇႁူႉၸၵ်းၽႂ်ေသေၵႃႉ ယဝ်ႉၵႂႃႇၼင်ႈၵိၼ်ေၵႃႉလဵဝ် မိူဝ်ႈၽွင်ႈယၢမ်းၶႃႈၵိၼ်ၶဝ်ႈသွႆးယူႇၼၼ်ႉ မီးပႃႈေၵႃႉၼိုင်ႈ မႃးတီႈၽိူၼ် ဢၼ်ၶႃႈၼင်ႈၼၼ်ႉေသ ၶဝ်ႈမႃးၶၢႆၶဝ်ႈမုၼ်း ၶူးပၼ်ႁႅင်းၶဝ်ႈမုၼ်း ၶႃႈၽွင်ႈ ၶႃႈေၵႃႈလႆႈ ပၼ်ႁႅင်းသိုဝ်ႉ ၵိၼ် ၶဝ်ႈမုၼ်း ၼုိင်ႈၸွၵ်း 20ဝၢတ်ႇ ၊ ၵမ်းၼႆႉ ၵူၼ်းဢၼ်ႁဝ်းၼင်ႈၽိူၵ်လဵဝ်ၵၼ်ၼၼ်ႉ ေၵႃႈသုိဝ်ႉ ထၢမ်ႇဝႃႈ ၼိုင်ႈၸွၵ်းၵႃႈႁုိဝ်? ပႃႈၼၼ်ႉလႆႈတွပ်ႇၵႂႃႇဝႃႈ ၼိုင်ႈၸွၵ်း 20ဝၢတ်ႇ ေတဢဝ် 4ၸွၵ်းေဢႃႈဝႆႉပၼ် 50ဝၢတ်ႈႄလႈ ၶိုၼ်းလၢတ်ႈဝႃႈၼၼ် ပႃႈၼၼ်ႉေၵႃႈဝႃႈဢမ်ႇလႆႈၶႃႈ ပၼ်ၶႃႈ60ဝၢတ်ႇႄလႈဝႃႈ ။ လိုၼ်းသုတ်းမႃး ပႃႈၼၼ်ႉေၵႃႈ လႆႈယွမ်းၶၢႆပၼ်ေသယဝ်ႉ ၶႃႈတူၺ်းပႃႈၼၼ်ႉ ေတႁပ်ႇၶၢႆမႃးတၢင်းဝၼ်းႄလႈႁုိဝ်ႉေၵႃႈပႃး ၵွပ်ႈၼႆလႆႈၶၢႆပၼ်သုမ်း။ ၵမ်ႉၼႆႉ ၶႃႈၵိၼ်ၶဝ်ႈသွႆးယဝ်ႉယဝ်ႈႁွင်ႉၸဝ်ႈလၢၼ်ႉ ၼၢင်းယိင်းေၵႃႉလဵၵ်ႉလဵၵ်ႉၼၼ်ႉမႃး ေသပၼ်ၵႃႈၶဝ်ႈသွႆး ၵမ်းၼႆႉ ပီႈၸၢႆးေၵႃႉၼၼ်ႉေၵႃႈ ထၢမ်ႇဝႃႈၵႃႈၶဝ်ႈသွႆး တၢင်းမူတ်းတူၵ်းၵႃႈႁုိဝ်? သမ်ႉတူၵ်း450ဝၢတ်ႇ ယိင်းဢွၼ်ၼၼ်ႉ ဢၢင်ႈၶိုၼ်းထွၼ်းငိုၼ်းၶိုၼ်း 50B သမ်ႉလၢတ်ႈဝႃႈလႆႈယဝ်ႉ ဢဝ်ဝႆႉတႃၸႂ်ႉၼွင်ႉဝႃႇ။ တီႈၼႆၶႃႈၶိုၼ်းထၢတ်းတူၺ်း မီးယူႇ2ေၶႃႈ။
1) ႁဵတ်းသင်ႁဝ်းသမ်ႉၶႆႈဢဝ်ေပႉပုၼ်ႈၵူၼ်းေၵႃႉလူဝ်ငိုၼ်း ???
2) ၵူၼ်းဢၼ်ဢမ်ႇၶဝ်ႈၸႂ်ႁဝ်း ဢမ်ႇလူဝ်ငိုၼ်းသမ်ႉ ႁဵတ်းသင်ႁဝ်းပၼ်ၼႃႈလီ ???
ၸိူဝ်းၼႆႉႁဝ်းလူဝ်ႇဢွၼ်ၵၼ် မူၼ်ႉေမးယဝ်ႉ တႆးႁဝ်းဢူိဝ်း။
Post>>> S.S.S
ShanStateDefenceArmy


text:
ထမ်ႇမ ဢၼ်သေႃးၼတၼ်ႇတပရမ်ႇမၼ ၵေႃႉႁဵတ်း
မီးပွၵ်ႈၼိုင်ႈ၊ ၽြႃးပဵၼ်ၸဝ်ႈ ယူႇသဝ်းၼႂ်းဝဵင်းၸမ်ႇပႃႇ တိူင်းဢင်ႇၵၼၼ်ႉ သေႃးၼတၼ်ႇတ ၵေႃႉပဵၼ်ၽူႈဢွၼ်ႁူဝ်ပရမ်ႇမၼလႄႈ တင်းဢူၺ်းလီမၼ်း ၶဝ်ဢွၼ်ၵၼ်ၵႂႃႇႁူပ်ႉထူပ်းဝႆႈသႃ ၽြႃးပဵၼ်ၸဝ်ႈ၊ ၽြႃးပဵၼ်ၸဝ်ႈၸင်ႇထၢမ်ဝႃႈ-
"ႁိူၺ်း-ပရမ်ႇမၼ... ပေႃးမီးပိူင်ၾၢင်ႁၢင်ႈ လၢႆလၢႆပိူင်တဵမ်ထူၼ်ႈၵွၼ်ႇ ၸင်ႇတေႁွင်ႉဝႃႈ ပရမ်ႇမၼၼႆလႃႇ"
"ႁိူၺ်း-ၵေႃးတမ... ပေႃးမီးပိူင်ၾၢင်ႁၢင်ႈႁႃႈပိူင် ၼင်ႇပႃႈတႂ်ႈၼႆႉ တဵမ်ထူၼ်ႈၵွၼ်ႇ ၸင်ႇတေႁွင်ႉဝႃႈ ပရမ်ႇမၼ ၼႆယဝ်ႉ"
႑။ ၸိူဝ်ႉၶိူဝ်းတင်းသွင်ၽၢႆႇ တေလႆႈသႅၼ်ႈသႂ်။
႒။ တေႈလႆႈလူင်ႉလႅၼ်ႇၽိုၵ်းလိၵ်ႈမၼ်ႇတလႄႈ ဝေႇတ။
႓။ ႁၢင်ႈၾၢင်ၼိူဝ်ႉၼင်တေလႆႈငၢမ်းလီ။
႔။ တေလႆႈမီးသိၼ်သီႇလ။
႕။ တေလႆႈပဵꧣ်ၽူႈမီးပၺ်ႇၺႃႇ (ပၼ်ႇတိတ)။
"ပရမ်ႇမၼ... ၼႂ်းၾၢင်ႁၢင်ႈႁႃႈပိူင်ၼၼ်ႉ သင်ဝႃႈဢမ်ႇတဵမ်ႈထူၼ်ႈသေ ဢၼ်ဢၼ်ၼႆၸိုင် ၸွင်ႇတေႁွင်ႉလႆႈပရမ်ႇမၼၼႆႁိုဝ်"
"ၵေႃးတမ... သင်ဝႃႈ ၾၢင်ႁၢင်ႈၶိူင်ႈပိူင်သီႇလလႄႈ ပၺ်ႇၺႃႇတဵမ်ထူၼ်ႈယူႇၵေႃႈ ႁွင်ႉလႆႈပရမ်ႇမၼယူႇ"
ပေႃးဝႃႈတွပ်ႇၼင်ႇၼၼ်ယဝ်ႉၵေႃႈ ပရမ်ႇမၼၶဝ် ၸိူဝ်းမႃးၸွမ်း သေႃးၼတၼ်ႇတၼၼ်ႉ ဢမ်ႇလႆႈၸႂ်၊ ဝၢႆးၼၼ်ႉ လၢၼ်မၼ်း ဢၼ်မႃးၸွမ်းမၼ်း ၵေႃႉပဵၼ် ဢင်ႇၵၵႁၼဝၵ ၼၼ်ႉ ပိူင်ၾၢင်ႈႁၢင်ႈသၢမ်ဢၼ်တၢင်းၼိူဝ်တႄႉ တဵမ်ထူၼ်ႈယူႇ၊ ၵူၺ်းၵႃႈ သီႇလလႄႈ ပၺ်ႇၺႃႇသမ်ႇဢမ်ႇမီး။
"ပရမ်ႇမၼ... ပေႃးသီႇလလႄႈ ပၺ်ႇၺႃႇဢမ်ႇတဵမ်ထူၼ်ႈၼႆ ၸွင်ႇတိုၵ်ႉႁွင်ႉဝႃႈ ပရမ်ႇမၼႁႃႉ"
"ၵေႃးတမ... ဢမ်ႇႁွင်ႉဝႃႈလႆႈ၊ သီႇလလႄႈ ပၺ်ႇၺႃႇတေလႆႈတဵမ်ထူၼ်ႈၵွၼ်ႇ"
"မႅၼ်ႈဢိူဝ်ႈ ပရမ်ႇမၼ... ၽူႈမီးသီႇလၼႆႉ မီးပၺ်ႇၺႃႇဢိူဝႈ၊ ၽူႈမီးပၺ်ႇၺႃႇၼႆႉ ပႂ်ႉပႃးသီႇလဢိူဝ်ႈ။ ၵွပ်ႈၼၼ်လႄႈ ၼႂ်းၶူင်းၵၢင်ၼႆႉ ၽူႈမီးသီႇလ ၸင်ႇပဵၼ် ၽူႈဢွၼ်ႁူဝ် ၽူႈမီးပၺ်ႇၺႃႇဢိူဝ်ႈ။ တေလႆႈမီးၽူႈမီးပၺ်ႇၺႃႇဢၼ်ဢဝ်သီႇလသေ သုၵ်ႈသီဝႆႉၼၼ်ႉဢိူဝ်ႈ"
"ၵေႃးတမ... ပၺ်ႇၺႃႇဢၼ်ၸဝ်ႈလၢတ်ႈၼၼ်ႉ ပဵၼ်သင်"
"ပရမ်ႇမၼ... လူင်ႉလႅၼ်ႇတီႈၸၢၼ်ႇသီႇၸၼ်ႉယဝ်ႉ လႆႈၶုၺ်ႉႁၼ်ၺႃႇၼတသ်သၼယဝ်ႉ ၸင်ႇပဵၼ်ပၺ်ႇၺႃႇဢိူဝ်ႈ"
ယၢမ်းၼၼ် သေႃးၼတၼ်ႇတ ပရမ်ႇမၼၵေႃႈ ၸင်ႇပႃးၸႂ်ပႃးၶေႃးသေ လဝ်ႈလၢတ်ႈဝႃႈ "ၵေႃးတမ... တႄႇဢဝ်ဝၼ်းၼႆႉၵႂႃႇ ၶႅၼ်းတေႃႈမၵ်းမၼ်ႈၶႃႈႁဝ်းပဵၼ် ဢုပႃႇသၵႃႇသေၵမ်း။ ပေႃးမိူဝ်ႈၽုၵ်ႈၵၢင်ၼႂ်ၼႆႉ ၶႅၼ်းတေႃႈ ယေႃးၶိင်းတင်းသင်ႇၶႃႇၶဝ်သေ မႃးဢဝ်သွမ်းတီႈႁိူၼ်းၶႃႈႁဝ်းၶဝ်သေၵမ်းတီႈၶႃႈ"။
ထႅင်ႈဝၼ်းၼိုင်ႈ ပေႃးဝႃႈၽြႃးပဵၼ်ၸဝ်ႈလႄႈ သင်ႇၶႃႇၶဝ်ၽႅဝ်မႃးယဝ်ႉၵေႃႈ တူဝ်သေႃးၼတၼ်ႇတပရမ်ႇမၼ ၸင်ႇဢဝ်ၶဝ်ႈသွမ်းၽၵ်းသွမ်း ဢၼ်မီးရသႃႇတဵမ်ထူၼ်ႈသေ ၸဵၼ်းယိုၼ်ႈ၊ ဝၢႆးၵိၼ်သွမ်းယဝ်ႉ သေႃးၼတၼ်ႇတပရမ်ႇမၼၸင်ႇမႃးၼင်ႈ ပႃႈၼႃႈၽြႃးပဵၼ်ၸဝ်ႈ၊ သေႃးၼၼႆႉ ပဵၼ်ၽူႈဢွၼ်ႁူဝ်ၼႂ်းမူႇၸုမ်းၶဝ်၊ ၶႂ်ႈၼွမ်းႁူဝ်ၶုပ်ႉဝႆႈၽြႃးပဵၼ်ၸဝ်ႈယူႇ၊ သမ်ႉၶႂ်ႈပႂ်ႉပႃးၸၼ်ႉ ဢၼ်မၼ်းပဵၼ်ၽူႈဢွၼ်ႁူဝ်ယူႇ၊ ၵွပ်ႈၼၼ်လႄႈ ၸင်ႇလဝ်ႈထိုင်ၽြႃးပဵၼ်ၸဝ်ႈ။
"ၵေႃးတမ... ၽွင်းၸဝ်ႈတိုၵ်ႉမီးၼႂ်းၵႄႈၵၢင်ၵူၼ်းၼမ်ၼၼ်ႉ ၶႃႈႁဝ်းတေလုၵ်ႉၸုၵ်းသေ ဝႆႈၸိုင် ႁႂ်ႈမၵ်းမၼ်ႈဝႃႈ မိူၼ်ၶႃႈႁဝ်းၼွမ်းႁူဝ်ဝႆႈသႃယူႇၼႆသေၵမ်း။ သင်ဝႃႈ ၶႃႈႁဝ်းမီးၼႂ်းၵႄႈၵၢင်ၵူၼ်းၼမ်ၼႆ ပေႃးၶႃႈဢဝ်ၶဵၼ်ႁူဝ်ပူတ်းလူင်ၵေႃႈ ႁႂ်ႈမၵ်းမၼ်ႈဝႃႈ မိူၼ်ၶႃႈႁဝ်းၼွမ်းႁူဝ်ဝႆႈသႃသေၵမ်း။ သင်ဝႃႈ ၶႃႈမီးၼိူဝ်လေႃႉမႃႉသေ ပေႃးၶႃႈ ယုၵ်ႉၶွၼ်ႉႁေႃႈလေႃႉမႃႉပေႃးၼႆ ႁႂ်ႈမၵ်းမၼ်ႈဝႃႈ မိူၼ်ၶႃႈႁဝ်းၼွမ်းႁူဝ်ဝႆႈသႃ ၼႆသေၵမ်း"။
ယၢမ်းၼၼ် ၽြႃးပဵၼ်ၸဝ်ႈၵေႃႈ ၸီႉၸမ်ႈႁေႃးၼႄ ထမ်ႇမၵထႃႇသေယဝ်ႉ ၸင်ႇၶိုၼ်းယေႃးၶိင်းဢွၵ်ႇႁိူၼ်းၵႂႃႇယူႇယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
ၼႃႈလိၵ်ႈ ႗႕၊ ပပ်ႉ - ႁၢင်ႈပိုၼ်းပုတ်ႉထၸဝ်ႈ| တႅမ်ႈ - သြႃႇလူင်ဢူးၵူဝ်ႇဢိင်ႇၵႃႇ (ၽူႈၼႄတြႃးဝိပသ်သၼႃႇလုမ်ႈၾႃႉ)